
Un ziditor de suflete 


Virgil Oniţiu 
(1864—1915) 


de Horia Teculescu 


V. 


au 


Lăsaţi-ne să ină 


ljăm privirea se- 


nină a tinerimii la splendoarea 
poetică a poporului elin, la virtutea 
clasică a cetățeanului roman, lă- 
sați-ne să-i purtăm gândul avântat 
la măreţia trecutului şi la speran- 
țele viitorului, lăsaţi-ne să le întă- 
rim inima prin pulerea credinţei în 
Dumnezeu, lăsați-ne să-i dăm ti- 
nerimii merindea idealismului, pen- 
truca în goana de avere a vieții 
moderne să nu devină o stârpitură 
egoistă, ci un muncitor inteligent 
şi nobil, stăpân, iar nu rob al 


banului. 


V. Oniţiu 


Neuitate vor rămânea zilele de'ncheierea anului școlar la 
liceul din Brașov, Discursul rostit atunci de cârmuitorul școa- 
lelor avea un farmec deosebit. Figura lui decorativă apărea la 


tribună cu o maestate rară, 


iar vorba se revărsa caldă, convin- 


gătoare' şi plină de vraje. In fiecare frază vibra un suflet mare 
şi palpita o credinţă neclătinată. Cuvântul începea rar, se pre- 
gătea atmosfera pentru problema de lămurit, urca într'o argu- 
mentare de-o disciplină logică cristalină, culmina în incandescenţa 
unui sentiment şi se frângea coborînd în concluzii definitive. 


OBCU CLUJ 


— 4: 
| Grija de-a varia problemele, oroarea de repetiţii și repulsia 
faţă de locuri comune, de banalităţi, îl făcea să fie totdeauna 
original. şi pătrunzător. Inflorindu-şi discursurile cu expresii din 
“Biblie, cu reminiscențe din popor şi cu simbolicul poveștilor 
noastre, pe cari le interpreta cu măestrie, directorul dela Braşov 
a rămas mai ales în această ipostază în amintirea elevilor săi. 

“Exerciţiul oratoric și l-a făcut din tinereţe. Nimic șuvăitor 
şi nici o stângăcie în prima lui păşire, ca teolog la Sibiu: „Cu- 
vânt la Sf. Andrei“ (Musa, 1884/85 Nr. 2). El prezintă o limpede 
infăţişare a faptelor marelui arhiereu Şaguna; luptător pentru a 
„ridica vaza bisericii. şi națiunii române“, care „nu avea nici un 
“ drept în această țară, decât poate acela de-a suferi și de-a fi 
numai prigonită“, Lupta pentru drepturile neamului domina con- 
ştiinţa tânărului teolog şi'n cuvântul lui vibra o fârâmă din su- 
fletul lui G. Lazăr, care, din acelaşi loc, cu 70 de ani mai înainte, 
arăta prigoniţilor iobagi că au și drepturi, pe lângă datorii, fapt 
care l-a făcut să ia poteca pribegiei peste Carpați. 

Răsfoind anuarele liceului din Brașov, discursurile direc- 
torului ne stau mărturie despre vrednicia ortaluii care a fost la 
culmea chemării. 

In anuarul din 1899, cuvântul rostit la 'amormântarea prof. 
V. Glodariu este. o dovadă că ştia să 'ncunjure banalul, vorbind 
despre profesorul a cărui icoană avea să rămână „o senină 
amic, un viu îndemn la lupta pentru lumină“, pentrucă şi-a 
pus“ comoara sufletului în folosul obștei“. 

In anuarul din 1901 găsim discursul rostit în preziua ser- 
“bării jubileului de 50 ani dela 'ntemeierea acestui „templu de 
lumină“. Preamărind truda înaintaşilor, arată că lumina nu a 
putut birui întunerecul până când toţi Românii din Braşov şi 
jur nu și-au întins mâna frăţească în această luptă. Din fapta 
lor răsare îndemnul pentru cei de azi: „Luptători ai luminei, 
„ daţi-vă mâna și, umăr la umăr muncind, isgoniţi duhul ne- 
ştiinţei şi al întunerecului !“ Dar unirea frățească i-a dus la bi- 
ruință pe întemeietori numai prin însuflețirea pentru ideal. 
Aceşti pereți, spune Oniţiu, ne spun zilnic: Cultivaţi idealurile, 
luptaţi pentru ideile nobile ; cel ce urmăreşte: fără preget şi 
fără șovăire un ideal, trebue să învingă. Și, pentru ca lupta 
voastră pe pământ să nu fie zadarnică, credeţi, credeţi în Dum- 
nezeu ! 

Şcoala noastră, spune Oniţiu în distursul ţinut cu prilejul 
jubileului, s'a născut din entuziasmul idealist al unei, generaţii . 
cu inimă fierbinte pentru interesele mari obşteşti, iar elevii no- 
ştri se distig „prin sârguință de fier, inimă caldă, cuget curat şi . 
prin inteligența firească a Românului“. Tradiţia, zestrea de glorie 
a acestei școale, se manifestă prin „însuflețirea pentru. ideal, în .. 
- sentimentul comun al școalei cu poporul şi cu biserica, în zelul. 
nepregetat de muncă pentru lumină, în abnegaţiune, jertiă” şi. 
fermă credință în Dumnezeu“, Un astfel de trecut, încheie el, 
“nu poate fi decât începutul uni mândru. viitor, | 

“Urmărind anuarele, căci în ele se oglindesc frământările 
- unei şcoale, iată-l.pe Oniţiu cuvântând la 'nmormântarea înţe- 


-- eptului profesor I.:Popea, răspândind o mângăiere senină, şi la 


încheictea anului şcolar 1991. “(anuarul din 1993). Dupăce se 
răsboieşte discret cu cârmuirea vitregă a sțatului: de, atunci (De- 
„Viza :şcoalei fiind creşterea religioasă şi cultura naţională - „din 
această tablă sfântă de legi nimenea nu va putea ceda nici 0 
: iotă“), răspunde răspicat și cu energie - presiunilor guvernului, 
„afirmând, că ademenirile, amenințările, primejdiile Chiar de vor - 
crește „nu „pot să ne clintească din calea noastră ; din contră, 
_“me vor face mai tari, mai vigilenți și mai reziştenţi“, „ Năzuinţa RR 
_şcoalei trebue să fie spre progres, nota esențială a instituțiunilor 
de cultuiră bine aşezate și bine conduse, iar grogresul este ne 
limitat şi etern, ca și vremea. Pașii uriași, zice el, cu cari înain- 
„„tează omenirea, pe toate terenele, au deschis orizonturi nouă și 
“pentru viaţa școlară. Deaceea, folosește . prilejul de-a lămuri : 
problemele școalei moderne. i 
Cu ce arme va 'înzestra ea pe viitorul membru “al socie- 
“tății? Sunt școli speciale cari au menirea de-a pune arma luptei ' 
„economice în mâna viitorilor cetățeni. Problema şcoalelor . de - 
culțură generală este de a creşte tânăra generaţie şi a o-în- 
zestra cu acele: calităţi, cari s'o facă cu putință, pe de-o -parte,.. 
de-a continua lupta culturală a veacurilor” (problema istorică), 
iar pe de altă parte a-şi împlini rolul ce-i va veni în lupta :. : 
„vieţii moderne (problema actuală). Problema istorică va cere 
dela şcoală să sădească idealismul în inima fragedă a elevilor, 
iar problema actuală. va cere ca școală să deprindă pe elevi la 
„iubirea muncii serioase, fiind considerată azi munca drept pri- 

mul isvor al avuţiei individuale şi naţionale. Așadar, avânt idea- 
list şi dragoste de muncă, iată ce au să ducă, în goana vieţii 
moderne, elevii din școalele noastre. Dar spiritul utilitarist mo- 
dern vede în școală un mijloc „pentru a ajunge la blidul cu 
linte al vieţii“, munca școlară devine „o vânătoare după un 
certificat“, care nu e considerat ca un document despre gradul 
de cunoștințe şi de nobleţe etică a tânărului, despre gradul de 
capabilitate de-a participa la munca obștească a lumii culte, ci 
o hârtie de valoare, la care să poți tăia o viaţă întreagă“. Spi- 
ritul utilitarist modern are o influență dezastruoasă asupra școa- 
lei, căci părinții nu mai caută şcoala unde tinerii se 'ndelet- 
nicesc cu muncă serioasă, care nu se mulțumește cu aparențe 
de cultură și care face o severă selecţiune între cei capabili de 
a fi continuatorii luptei culturale a omenirii și între cei neche- 
mați pentru o astfel de problemă“, școala în care scopul su- 
prem să fie nobilitarea inimii, îmbogățirea minții, înarmarea pen- 
tru lupta vieţii cu forțe intelectuale și morale. 

Nu am fi la înălțimea chemării noastre ca școală, zice 
Oniţiu, dacă nu ne-am ridica glasul cu toată energia împotriva 
acestor ecrescențe periculoase ale spiritului modern. Ele arată 
evident, că spiritul materialist duce la absurd și nu poate îi 
soarele conducător al vieţii culturale a omenirii. Precum idea- 
lismul absolut, care nu ține seama de condiţiile materiale ale 
realității, nu poate fi farul vieţii popoarelor. Calea de mijloc 
este şi rămâne şi aci calea de aur. Şcoalele noastre sunt che- 
mate, în acest timp al materialismului, să ţină cu mână tare 
“steagul candid al idealismuiui, fără de care nu este avânt, nu 
- este fericire adevărată pe pământ. 

Era un om al realităților, cu toată dragostea lui de ideal. 
Işi da seama nu numai de înțeleapta îndrumare a școalei, ci și 
de necesitățile materiale. (Se cere, dar, aer și lumină mai muită 
în clase, mai puţin praf, iar lipsa unui internat este o rană des- 
chisă a școalei noastre). 

Apoi, constată el, cu multă dreptate: Cu cât vom ușura 
profesorului sarcinile grele ale grijilor de existență, cu atât su- 
fletul lui va primi liniștea și seninul indispensabil, fără de care 
munca lui de creştere, în școală, nicicând nu va produce roa- 
dele dorite. Un suflet îngândurat, comprimat de povara greută- 

ților de existență, o fire moroasă și descurajată nu contribue 
la educaţia tinerimii. Sufletul profesorului trebue să fie ca un 
far aprins de lumină vie și clară, inima lui plină de o caldă 
văpaie, care să ridice şi să înalțe pe elevi. | 

lar, fiind condiţiile de trai asigurate, se vor îndemna mai 
mulți pentru această carieră şi, astfel, se va putea face selecţia 
celor mai distinși. lată omul cu spirit de prevedere și cu ade- 
vărată conștiință profesională, care se gândea ca, peste 50 de 
ani, urmaşii să nu se ruşineze la vederea generației de epigoni, 
după epoca mare a entuziaștilor înființători. in discursul ţinut 
la încheierea anului şcolar 1902/3 (anuar 1904) pune probiema 
recunoștinței, în prezenţa celor cari au terminat liceul de 10 ani 
şin mijlocul muncii şi-au adus aminte de „poezia senină a 
anilor de şcoală“, întoarcerea lor este un „moment înălţător de 
nobilă recunoștință. Voința nestrămutată“ „de a răsplăti cu bine 
binele, de care ne-am împărtășit“ este virtutea recunoştinței, 
care isvoreşte dintr'un sentiment de stimă și iubire devotată. 
Din recunoştinţă derivă o serie de virtuți: iubirea de părinţi, 
„de educatorii noștri, iubirea de neam, etc. in urma recunoștinței 
rămâne în suflet „o mângăiere dulce, o mulțumire senină“. 

La'ncheierea anului școlar 1904/5 (anuar 1906) pune in- 
teresanta problemă: Schimburi de școlari din punct de vedere 
pedagogic. Sprijinindu-se pe constatarea lui Spencer (Despre 
educație), că lumea se desinteresează de chestiunea care ar 
trebui s'o preocupe mai mult: creșterea copiilor, că se'ngrijește 
de superiorizarea raselor de vite, dar nu și de educaţia copiilor, 
cea mai grea misiune de pe pământ; folosește prilejul de-a 
deștepta interesul părinţilor pentru problemele de educaţie. 

Arta creșterii copiilor, zice Oniţiu, n'ar fi la nivelul vremii, 
dacă nu s'ar întemeia pe intuiţiunea directă a vieţii și a naturii. 
Acesta e idealul (luceafăr conducător, pe care vecinic să-l avem 
în vedere) pe care nizuim să-l realizăm, măcar în parte, prin 
excursiile şcolare. Ele trebue să fie un mijloc obștesc de'nvă- 
țătură, uu un privilegiu al celor bogaţi, căci serviciul ce-l aduc 
educaţiunii este imens. Pentru a învinge împrejurările grele, 
schimbul de copii între părinţii de aceeași situaţie socială, din 
diferite orașe, ar fi „puntea de aur peste bolta aceasta a sără- 
ciei“. Acest fapt, îndeosebi ' pentru Români, ar contribui la cu- 

ncăşterea- reciprocă și la unificarea limbii literare, Pe lângă 
aceasta, ar putea. avea pentru noi un rost deosebit (pe care nu 


"pot să-l analizez aci cu deamănuntul), căci nu trebue să: SA 
jăm nici una din căile cari duc „la ţinta dorită de “noi toţi“. 


i Inzestrat” cu un „optimism. viguros, om al realităților, stre- 
în coară, cu. discreţie, idealul neamului și roagă pe părinţi să lapede 
_„piejudiţiile și sfiala- înăscută faţă de tot ce e nou“, învingând 
| piedecile, căci „fără greutăți nu s'a putut realiza nici o chestiune 
mare. Greutățile sunt pentru. ca să le: învingem şi nu pentru 
„ca să ne înspăimânte. iu tare şi stăruința fără i, învinge 
„orice greutate“, 
| Coriştiinţa de dascăl îl îndeamnă să pună mereu noi pro- 
““bleme, nu să vânture pleava de banalităţi. Astiej, la mcheierea 


Lă 


tării profesionale, alegerea unei cariere, strivind. două prejudiţii 


i primejdioase „pentru Români. Dă câteva îndrumări sănătoase, - 


ținute în privazul practicităţii“. Intre altele, sugerează. părinţilor | 
să'ndrepteze pe copiii mai puţin “dotați spre . meserii, iar aceia - 
dintre absolvenţii. noștri, zice el, cari sunt mai' talentaţi, mai 
“muncitori şi: mâi: cu dragoste de neam să între ' la teologie, ca 

să se facă himinatorii cu crucea'n frunte ai iubitului „nostru 
“Popor, Ne: 

Sunt atâtea prejudiţii, atâtea păreri greşite răspândite între 
elevi şi părinți, în ceeace privește școala, zice el la'ncheierea - 
anului şcolar 1906/7 (anuar 1908), încât am sentimentul că nu 
„ rătăcesc'pe cărări greșite, dacă stăruesc și de: astădată în com- 
_baterea lor. Se - spulberă părerea rătăcită, că” unele obiecte de 
„. învăţământ sunt de prisos, sau nefolositoare, precizându-se rostul. 
liceului ca şcoală de cultură generală, idealul educaţiei fiind: 
Cultivarea armonică a elementelor vieţii materiale și ale vieţii 
intelectuale. Și, deşi stăruie asupra utilității tuturor materiilor. | 
de'nvățământ (matematica şi filosofia „disciplinează gândirea și 
o:înzestrează cu puterea covârșitoare . a . clarităţii logice“), se 
arată mare admirator al culturii clasice, care dă societăţii pe cei 
idealişti și entuziaști, generoși și desinteresați: Cine nu a pă- 
truns - în. vraja . culturii antice, nu va înţelege noima și rostul  - 
culturii de azi, nu poate să aibă sentimentul istoric al evoluției: 

noastre culturale... va fi lipsit de însufleţirea pentru ideal și-cu 
orizontul îngust. 

La'ncheierea anului școlar 1909/10 (anuar 1914), în pre- . 
„zenţa seriilor de bacalaureaţi din 1895 (Sextil Puşcariu, k 
Scurtu) și 1900 (Oct. Goga, lI. Lupaș, II. Minea, T. L. Blaga) 
rostește unul dintre cele mai frumoase discursuri, de neuitat. 
pentru cei cari l-au auzit și, în culminațiile de farmec verbal, - 
i-am văzut privirea aţintită asupra Cântăreţului pătimirii noastre, 
în care a văzut, fără'ndoială, pe voinicul din poveste, întors la . 
bătrânul împărat 'cu ulciorul de apă vie, din isvorul tinereții .- - 
fără bătrâneţe. Niciodată n'am înțeles mai bine rostul de pri- 
menire a societăţii, prin generaţiile tinere, şi necesitatea taleicei 
legături între ele. 

Drumaşi munciți pe căile grele ale vieţii, zicea el, aici 
găsiți un scurt popas de recreaţie, de reîntinerire și de reînvi- . 
gorare, iar şcoala-şi strânge puteri nouă din dragostea și recu- 
noştirița voastră. Şi cum vă văd aici reveniți din depărtări ne- 
cunoscute, gândul meu sboară în lumea minunată a basmelor 
noastre, această poezie plină de vraiă, acest vis încremenit al 
sufletului poporului românesc, în care înțelesuri adânci se învă- 
lesc în haina poveştii cea ţesută din fire de rază, cu alesături. 
de pietre nestemate, scăpărate din lumina bolților cereşti. Bă- : 
trânul împărat și-a trimes fiii pe celălalt tărâm, în lumea taine- 
lor, în viaţă, ca să-i aducă un ulcior de apă vie din isvorul 
tinereţii fără bătrânețe. Multe rânduri de voinici nu sau mai 
întors, niciodată! Tărâmul celălalt i-a mistuit, fiindcă au uitat 
în goana lor de sfaturile înțelepte ale bătrânului împărat și au 
căzut în cursa ispitelor fără samă; abătându-se unii de pe dru- 
mui cel bun, au rătăcit pe căi rele şi s'au prăbușit în prăpăstii; 
alţii, scârbiți de atâta treapăd... şi-au pierdut credința și s'au 
așezat la margini de drum, fermecaţi de grămezile de aur și de 
argint presărate în cale de aleanul neimpăcat al scânteii cerești 
din sufletul omului. După ani de zile se'ntorc.. e sărbătoare. 
mare. Din mu'ţi chemaţi, puţini au fost aleși! Alaiul sosește, . 
un voinic descalecă și'ntinde bătrânului împărat un ulcior cu 
apă vie din isvorul tinereții fără bătrâneţe. Şi minunea se să-. 
vârșește. Impăratul a întinerit, iar stolurile de duşmani, ce-i 
pândeau împărăţia, se risipesc în vânt. Binecuvântaţi să fiţi, 

încheie el, drumași tari în credinţă și nobili prin iubire, cari nu 
Vaţi pierdut pe cărările încâlcite și ispititoare ale vieţii, bine- 
cuvântaţi să fiți pentru tinerețea și puterea ce ne-o aduceţi, 
binecuvântaţi să fiţi, pentrucă, biruind vremelnicia omenească, 
ne-ați întărit credinţa în vecinicia acestui lăcaș românesc de 
cultură ! Fiţi pilde vii celorlalte stoluri de voinici ai culturei 
românești. pe cari îi trimitem an de an în largul lumii, ca, vă- 
zându-vă pe voi, să nu piardă credința și nădejdea şi să lumi- 
neze cărările vieţii unui neam vechiu, pacinic, cinstit şi cuminte, 
care i-a crescut cu mult amar și din multă sărăcie, tocmai ca 
să aibă dela ei: lumină din lumină! 


In discursul rostit la încheierea anului școlar 1911/12 (a- 
nuar 1914) arată rostul internatului școlar, adăpost sănătos, de 
curăţenie ideală şi de ordine exemplară, care să înlesnească 
lupta pentru carte Și biruinţa asupra ispitelor multe ce aţin calea 
unui tânăr. Splendida clădire era ridicată, iniţiatorul își vedea 
visul realizat, profeția dela punerea pietrei fundamentale s'a'mpli- 
„mit: în salele luminoase şi senine, acum mișună un roi vesel, 
harnic și sănătos de fii ai neamului nostru. 


Adevărat suflet de conducător, schimbând cu'ndemânare 
culmile de gândire cu adâncurile realităţii, iată-l din nou în- 
drumându-și prin elevi neamul: valoarea noastră, zice el la'nche- 
ierea anului școlar 1912/13 (anuar 1914), se socotește după 
bogăţia de lumină ce știm s'o răspândim în jurul nostru din 
învățăturile agonisite, nu după măsura în care suntem „dobă 
de carte“. E atâta întunerec în poporul nostru, încât chiar și 
lumina slăbuță a unui licuriciu intelectual poate să contribue 
la risipirea lui. Deaceea, fiecare tânăr, în satul lui, va putea „să 
lumineze senin și frumos“; deschizându-și sufletul va răspândi 
în jurul lui lumină, deprinzându-se de acum cu chemarea im- 
pusă fiecărui Român cu carte : de-a contribui, din toate puterile 
sale, la luminarea și înălțarea neamului său. 


Propășirea vremii îi punea noi și noi probleme. lată-l, la 
încheierea anului şcolar 1913/14 (anuar 1915), lămurind atitudi- 
nea școalei față de mișcarea sportivă. Igiena a luat în stăpânire 
pedagogia zilelor noastre, deci, zice el, să urmărim valoarea 
igienică a sportului ca factor de educaţie a tinerimii. Astfel, se 

arată mai întâi avantagiile : Sportul produce în om o plăcere 
senină, o mărire a energiei de viață, un echilibru sănătos între 
forțele sufletești și trupești, o înviorare sufletească, o potențare 
a conștiinței de sine, a simțului de onoare și demnitate... des- 
voltă sentimentul social și simţul de disciplină. Apoi, se combat 
sporturile cari cer încordări prea mari, acrobatismul, etc. Con- 
stată superioritatea călătoriei pe jos, privită de medici și peda- 
gogi ca sportul cel mai sănătos, mai potrivit pentru tinerimea 
şcolară, mai fortificator trupește și mai înseninător de sufiet. Să 
sprijinim, dar, mișcarea sportivă, dar în Cadrele igienice-peda- 
gogice, prevenind relele. 

Ultimul discurs al lui Oniţiu a fost ţinut la începutul anu- 
lui școlar 1915/16 (anuar 1916). A avut, poate, un presentiment 
că nu va ajunge să-l ţină la încheierea anului, cum îi era obi- 
ceiul. Acest discurs este un imn închinat muncii şi încrederii 
în viaţă. In preajma morții, marele apologist al faptei, a cărui 
viață a fost o adevărată luptă pentru dovedirea bucuriilor muncii 
(Hendrik de Man: Der Kampf um die Arbeitsireude, 1927), îşi 
spune ultimul cuvânt. Ca împăratul din poveste, zice el, sufletul 
meu cu un ochiu zâmbește, iar cu celălalt plânge. Sunt vesel 
când mă gândesc la râvna voastră mare pentru lumina de carte 
Şi pentru îndreptarea moravurilor, însă mă'ntristează pustiul ce 
s'a lăsat peste casele și capetele celor mai mulți. Dar oricât de 
mare să fie jalea ce ne-a năpustit, nu trebue să ne lăsăm striviţi 
de ea. Noi caută să fim mai tari decât ea. Tăria aceasta s'o 
căutăm, înainte de toate, în poveţele legii creştine, iar apoi în 
muncă. Profetic sună ultimul lui apel câtre tinerime: Indemna- 
ți-vă unii pe alţii la stăruință și la muncă. Faceţi şcoala ase- 
meni coșniței de albine, al cărui zumzet de muncă neclintită să 
înveselească auzul tuturor oamenilor de bine și să alunge du- 
hurile chinuitoare ale lacrimilor din jurul vostru. Lăpădaţi de 
pe voi haina urâtă a lenei... Vă îndemn, dragii mei, iară și iară 
să călcaţi în picioare șarpele veninos al trândăviei, vă îndemn 
să vă ridicați inimile la Dumnezeu, rugându-L să vă întărească 
în gândul bun ce s'a sălășiuit în sufletul vostru și sâ vă ajute 
ca până la sfârșit să nu pierdeţi drumul drept pe care azi 
porniţi. 

Individualitatea noastră naţio- 
nală este rezultatul veacurilor de 
dureri şi de lupte, Cum vom des- 
volta-o noi, cum 0 vom aduce la 
cel mai înalt grad de perfecțiune, 
dacă în sujletul nostru se va fu- 
rișa indiferentismul Jață de _ire- 
cutul neamului 2 Fără cunoaşte- 
rea acestui trecut, trebue neapă- 
rat să intre pe căi greșite culti- 
varea individualității noastre na- 
ționale, cultura noastră națională. 


V. Oniţiu 


Cred că, în împrejurări prielnice, Oniţiu ar fi putut ajunge - 
„n valoros cercetător al literaturii. Din paginile cari ne-au ră- 

mas, se poate observa că avea pregătire în această direcție, avea 

spiritul critic necesar, metoda de muncă, precizia științifică şi 

cultul trecutului, care-i da pasiunea pentru cercetări. Dar, reali- 

“tatea românească îl chema în altă parte ; tragedia maioresciană, 

de renunțare la sborul mai înalt de gândire, se repeta. El a 

trebuit să intre în praful clasei și în birocratismul ucigător de 

inspirație și stânjenitor al pasiunei de cercetări, dupăcum îusuși 

_ne va spune în câteva pagini prețioase din manuscrisele sale 

nepublicate, 

| „Notiţele din istoria școalelor“ (anuar 1896), studiul des- 

„pre „Fiinţa, originea şi istoria limbii române“ (manual de cl. 

IV. liceală, Braşov, 1894), cercetările despre literatura poporană 

(Straturi în poezia noastră poporană) publicate în revista Vatra 

(1894), studiile din volumul „Din cele trecute vremi“ (1912), 

manuscrisul de „Istoria literaturii române“ (1909) şi câteva în- 

cercări publicate, ne sunt mărturia străduințelor lui în această 

direcţie, 
Ca și în celelalte manuale școlare, în cel de Limba ro- 
mână (cl. IV.), după propria mărturisire, nizuește să facă materia 
„interesantă şi accesibilă intelectului unor școlari“, dă cunoștințe 
reale și cât de puţine teorii nesigure, noțiuni elementare, nu un 
sistem științific. Scris limpede și sobru, studiul îndeamnă la 

păstrarea dragostei de limbă și, prin ea, de neam: „Limba 
dacă o schimbi cu alta, sau o pierde un popor, se șterge el 
însuși dintre popoare, sau se schimbă cu desăvârșire“. 


Din tinerețea lui ne-a rămas luminosul studiu : „Naţiona- 
lismul în literatura română“, publicat în revista scrisă cu mâna 
„Musa“ (Nr. 7,1884/5) a teologilor dela Sibiu. Desvoltarea litera- 
turii, scrie el, este determinată de împrejurări istorice și sociale 
De. asemenea, ideile dominante ale veacului străbat în literatură. 
Veacul al XIX-lea fiind era naţionalismului, literatura stă sub 
influența directă a principiului naţional, care impune ideea na- 
țională în întreagă viața intelectuală a popoarelor, în literatură 
în artă, în cultură. După aceste consideraţii împarie literatura : 
noastră din veacul XIX în: Era naţionalismului unilateral, sau . 
fals (până la apariţia Convorbirilor Literare, 1867) şi în era na- 
ționalismului adevărat, dela ivirea direcţiei noi în cultura româ- 
nească, în frunte cu Titu Maiorescu Apoi, sunt lămurite princi- 
piile lui Maiorescu, ale cărui „Critice“ sunt citate și ale cărui 
directive sunt prezentate ca salvatoare pentru literatura şi cul- 
tura noastră. Apropierea de limba poporului, cunoașterea com- 
plexului de însușiri și aplecări comune unei naţiuni, a carac- 
terului național, părerea că poporul este „osia vieţii noastre na- 
ționale“, iată în ce culminează principiul naţionalismului ade- 
vărat şi orientează literatura pe calea cea dreaptă. Căci, în vâr- 
tejul popoarelor vecine, încheie el, numai principiul naţional: 
bine înţeles şi aplicat, ne poate asigura un rol mai însemnat. 


„Straturi în poezia noastră poporană“ (două conferințe) 
formează contribuţia cea mai interesantă a lui Oniţiu la cerce- 
tările noastre literare, încercarea de-a da o clasificare cronolo- 
gică a literaturii poporane. D-l G. Adamescu (Istoria literaturii 
pg. 19) reliefează valoarea acestei clasificări: „Desigur că în 
punctul de vedere cronologic, propus de V. Oniţiu, este o mare 
parte de adevăr“. 


In introducere constată, că păstrătorul trainic al rasei este 
poporul, numai el a rămas „din toate sguduirile vremurilor“, pe 
când pe ceilalţi „uraganul vremurilor i-a suflat ca pe nişte fulgi 
de păpădie şi i-a îngropat în marea uitării“. De aci importanța 
studiilor de folclor, căci poporul este întradevăr depozitarul 

sacru a tot ce are o națiune, este arhiva vie a istoriei sale lite- 
rare. Constatând că în trecut creaţiunea poetică a poporului a 
fost mai bogată, autorul urmărește straturile istorice ale epicei 
poporane. Deosebește patru epoci, patru straturi istorice: al pă- 
gânismului, al creștinismului, al eroilor și al haiducilor. 

Din primul ciclu face parte : „Soarele și luna“, din colec- 
ţia G. D. Teodorescu. Analizând fondul acestei creațiuni și făcând 
etimologia cuvântului *„Sânziana (sfânta Diana; deși Voltaire a 
zis că etimologia este o știință în care vocalele nu au nici o 
însemnătate, iar consonantele și mai puţină), datează originea 
ei din epoca de credință păgână romană (sec. 1I.—1V.). Dar, în 
această poezie, pe lângă elementele pur păgâne, sunt şi crești- 
nești (păgânismul primește un văl creștinesc), cari sunt din 
stratui al doilea (sec. IV, V şi VI). Mai ales colindele oglindesc 
această epocă de luptă între păgânism și creștinism, d. ex. Co- 
lindul Arhanghelilor, din Colecţia Teodorescu. Din epoca a treia 
“avem baladele : Mihu Copilul, Grue Grozovanul şi Toma Alimoş 
(sec XIV—XVI), iar din epoca a patra: Codreanul (sec. XVII şi 
XVIII), deosebit şi esteticește și istoricește de celelalte tipuri. 

Tot în această cercetare literară se mai face o precizare de va- 
loare, privitor la răspândirea poeziei poporane. Oameni aleşi, cu 
daruri deosebite, cu temperament poetic mai fin şi cu o memo- 
rie mai bună, reproduc o” poezie auzită, nu cu deosebiri de 
fond, dar de formă, pentrucă au întorsăturile lor de vorbe, de 
fraze, de imagini. O reproduce, dar, cel cu dar deosebit de ver- 
sificare, care poate improviza sute de versuri pe o temă dată. 
La adunarea naţională din vara anului 1883, la Sibiu, ne po- 
vestește Oniţiu c'a fost un ţăran bătrân, înalt, cu fruntea frumos 
boltită, cu ochii veseli şi plini de viață, care a rostit două 
toasturi, improvizate cu o ușurință uimitoare, din câteva sute de 
versuri. Versul curgea nesecat din inima lui. Un astfel de om 
nu-și va bate capul cu învăţarea verbală a poeziilor epice, au- 
zite de la alții, ci-și va însemna cuprinsul, poate și numele 
persoanelor, părțile mai caracteristice, iar forma i-o va da el în 
momentul când o rostește, și de câte ori va rosti-o0, o va 
spune altfel. De aci provine mulțimea variantelor, iar schimba- 
rea formei este una din notele caracteristice în poezia poporană. 


OBCU CLUJ 


STA |. DE 


O istorie a literaturii, pe acele vremuri, trebuia să supli- 
nească şi lipsa studiului de istorie naţională, care nu se putea 
face. Deaceea, încerca'ea lui Oniţiu de-a scrie „Istoria literaturii: 
române“, nu ne va mira dacă ține mai mult seama de trecutul 
nostru politic şi cultural, Istoria literaturii o concepe cao știință 
care prezintă, în ordine cronologică și în mod sincronistic, 
tabloul cel mare al desvoltării literaturii unui popor. Ea nu va 
indica numai firul desvoltării literare, ci va trebui să clarifice 
cauzele schimbărilor, deci va nizui să dea un tablou clar istoric, 
care să servească drept fond deslușitor al diferitelor faze literare. 
Criteriul împărţirii în epoce fiind marile schimbări în existența 
noastră etnică, deosebeşte: Epoca substratului roman (—700; 
termenul substrat este, evident, o reminiscență din Hașdeu), 
epoca stratului slav (700—1560), epoca diferitelor influențe străine 
(1560—1821) și epoca literaturii naţionale, când apar creaţiunile 
ieşite din caracterul specific al neamului românesc. Urmează 
considerațiuni istorice și filologice (pag. 6—28), apoi un capitol 
despre poezia poporană (pag. 28—46). Epoca a doua (pag, 
46 - 107) cuprinde evoluţia noastră culturală. Este de remarcat 
faptul că influința slavonă n'o consideră dezastruoasă, ea a 
ridicat nivelul nostru cultural. In epoca a treia (pag 107—192) 
sunt prezentate, sumar, literatura bisericească şi cea poporauă, 
cronicarii şi scriitorii şcoalei ardelene. Epoca a patra (pag. 
192—290), este o scurtă expunere a literaturii, până la Goga şi 
Sadoveanu, insistând mai mult asupra lui Alecsandri, accentuând 
importanța „Junimii“ şi arătând culminația poeziei prin Emi- 
nescu, care a adunat în poezie „farmecul limbii tuturor Româ- 
nilor“. Evident, sunt multe lacune. Lipsesc scriitorii de valoare 
(Bălcescu, Russo, Odobescu), în schimb găsim alţii mai puțin 
importanți (Aron, Barac). E de remarcat faptul c'a reliefat va- 
loarea „Ţiganiadei“ lui B. Deleanu, pe care a şi editat-o, la 
1900, 

Pentru cine nu cunoaşte şi nu 
iubește trecutul, rămân pe veci 
închise şi mute mormintele noa- 
stre sfinte. Pentru aceștia, eroii 
noștri nu ies din mormintele lor 
uitate, ca să ne dea puteri nouă 
în lupta cumplită ce trebue să 
purtăm pentru ființa noastră. A- 
ceșlia vor fi şovăitori în luptă, 
neavând la spatele lor puterea for- 
midabilă a vitejilor morți de prin 
veacuri, cari se luptă şi azi şi tot- 
deauna alăturea de ceice-i iubesc 
şi nu-i dau uitărti, 

V. Oniţiu 


Cârmuitorul înţelept al școalei lui Şaguna n'a 'nțeles să-și 
frământe sufletul numai între zidurile școalei, ci a ieșit în largul 
„vieţii româneşti, fiind un factor însemnat în viața Ardealului, 
un îndrumător social. Străduinţele lui pe acest teren, de ră- 
spândire a culturii, l-au ridicat ca președinte al secţiei literare a 
” Astrei, ca vicepreşedinte al Societăţii pentru fond de teatru și 
- ca membru corespondent al Academiei Române. Astiel, el nu a 
ridicat numai nivelul școalei, ci şi al vieţii culturale românești 
din Ardeal. Întâi, prin seriile de elevi cari terminau liceul, du- 
când fiecare câte o parte din sufletul lui, apoi prin bogata ac- 
tivitate extrașcolară, desvoltată la societățile amintite, în litera- 
tură şi gazetărie, şi prin îndrumările date părinților, cu prilejuri 
festive. 

Așa, la adunarea Societăţii pentru fond de teatru, ţinută 
la Oraviţa, în 28 Aug. 1908, în discursul rostit aduce o aspră 
critică societății românești, analizând viața sufletească a Româ- 
nilor din Ardeal și constatând rătăciri cari au format şi obiec- 
tivul criticei maioresciane. 

Treziţi la conştiinţa de sine, zice el, şi lămuriți asupra 
grozavei înapoieri a neamului faţă de înaintarea culturală a 
Apusului, puţinii noştri conducători de pe vremuri -- căci mul- 
țimea își continuă somnul — au fost luați de vârtejul unui 
neastâmpăr, a unui impuls năvalnic de a face să dispară pră- 

pastia uriaşe, prin iniţiative și stăruințe entuziaste. Neastâmpă- 
rul lor impulsiv, firește și cam pripit, a inițiat multe mişcări 
frumoase şi înălțătoare, care deschideau perspective strălucite în 
viitor pentru fantazia lor învăpăiată, pentru speranţele lor neîn- 
grădite. Fiind, însă, isvorite din însuflețire fără destulă cumpă- 
nire, fără de frâul realităţii, ele au rămas în mare parte și pen- 
tru multă vreme dorințe deşarte. 

Incetul cu încetul, însă, văpaia însuflețirii iniţiale începe 
a se potoli, judecata cumpănită începe să intre în acţiune și 
împreună cu ea: umbra ei nedespărțită, scepticismul. Nădejdile 
de ieri se distramă ca fulgii de nori la lumina soarelui și roiul 
nemulțumirilor creşte. Puţinii conducători cari mai păstrează încă 
ceva din căldura potolită a începutului, rămân izolaţi... dar nau 
ieşit biruitori scepticii, ci au rămas și mai departe la cârmă cei 
cu nădejde. Astfel, crizele s'au trecut şi, în urma lor, s'a produs 
o mare schimbare în viaţa acestor societăți. Visătorii îşi coboară 
privirile dela stele la pământ. Această cale a ajuns tipică la 
noi, constată el îndurerat, dar vom isbândi muncind cu încre- 
dere în viitor, cu stăruinţă și îndelungă răbdare, 

La adunarea aceleiaşi societăţi, ţinută la Braşov, în 18 
Noemvrie 1912, dă o splendidă lecţie de idealism, arătând poe- 
zia mângăetoare a faptei sociale: Tu idealism eşti care ne înalţi 
dela pământ spre sferele mai înalte, de unde perspectiva este 
mai iargă și de unde nu se mai zăresc toate hârtoapele și mu- 
șuroaiele realității. 

Tot o aspră critică a societății româneşti, cu înfierarea 
intelectualului trădător al interesului obştesc și a prostiei care 
stă'n fruntea relelor dela noi, cuprinde și cuvântarea dela în- 
cheierea anului şcolar 1910/11 (anuar 1914). Intelectualii, afirmă 
el, sunt chemați să fie conducătorii destinelor unui popor, iar 
fizionomia lor sufletească se formează în şcoalele secundare, 
deși pregătirea lor se completează în învățământul superior. De 
aci însemnătatea școalei secundare, căci cum va îi temelia 
pe care ele o durează în sufletul tinerimii, așa va fi edificiul, 
intelectual şi moral al conducătorilor de mâne ai vieţii popoa- 
relor, Dar este viaţa intelectualului de azi la un nivel ideal? 
Muncesc ei pentru propăşirea societăților culturale ? Dimpotrivă, 
ei sunt cu desinteres pentru cultură, sfâşiați de certuri, lacomi 

de îmbogățire rapidă şi jupuitori ai conaţionalilor. Cauza ace- 
stor rele este egoismul, neghina din holda intelectualilor noștri. 
„_Deaceea şcoala și familia trebue să stârpească buruiana egoi- 
smului din sufletele noastre. Să cultivăm spiritul de prietinie, de 
jertfă a individului în faţa obștei semenilor, să urmărim cu în- 
-teres cald viața culturala şi socială a neamului nostru întreg, 
să sprijinim și să dăm contribuția noastră de muncă pe terenul 


” desvoltării obşteşti, căci pilda vie este cel mai puternic factor de 


educație. Numai astfel tinerii, deprinși în școala altruismului, 
pot schimba cu timpul societatea intelectualilor noştri. 

Spre aceeaşi pseudo-intelectuali, trădători şi indolenţi, sen- 
“ dreptează și vehementele apostrofe din prefața volumului de 
studii privitoare la limba şi literatura noastră: „Din cele trecute 
vremi“, publicate o parte în foiletonul ziarului „Românul“, sub 
pseudonimul V. Gilu. De astă-dată problema este adâncită şi "n 
aflarea cauzelor dezertării intelectualilor; nu se mulțumește cu 
„ invocarea egoismului, ci stărue asupra lipsei de cultură naţio- 
„„“nală, care nu le crează o conştiinţă socială, şi de aci indiferența 
faţă de frământările obşteşti ale neamului, fapt care trezeşte 
cumplita revoltă a dascălului dela Brașov. Şi 'n această explo- 
_zie, evident, sinceritatea e desăvârșită și plină de cruzime. 
De multă vreme, zice el, mă supără un gând, isvorît din 
„observaţii şi experienţe de ani îndelungaţi. Cei mai culți dintre 
„intelectualii români nu cunosc trecutul nostru literar şi cultural, 
„Crescuţi, în covârşitoarea lor majoritate, la şcoli străine, ei ies 
în lupta vieţii cu o cultură fără de.nmici o temelie istorică ro- 
mânească, adecă fără de rădăcini în trecutul neamului. Astfel, 
cum ar putea ajuta la realizarea idealului colectiv: îndrumarea 
spre un viitor mai bun al neamului românesc ? In lupta aprigă 
și neegală pentru afirmarea noastră culturală, unii şovăesc şi-și 
pierd credinţa și mulți simt o tăinuită sfială, ca niște fii ai unui 
neam de-a doua mână. Cauza de căpetenie s'0 căutăm în lipsa 
conștiinței istorice și a mândriei, cari numai din cunoașterea 
trecutului nostru cultural pot să isvorască. Această lipsă rupe 
„continuitatea şi unitatea stăruințelor noastre pentru cultura ro- 
mână. lar cultura neamului nu este o plantă de sezon, care să 
nască din sămânță nouă, de-odată cu primăvara, ca să piară la 
toamnă. Cultura de azi e o părticică din complexul cel mare al 

culturii noastre. Ea este ca un stejar puternic cu rădăcinile în 
trecut, cu trunchiul în prezent și cu coroana în viitor. Continui-. 
tatea și unitatea culturii, contopirea trecutului cu prezentul în: 
evoluţia culturală şi întemeluirea acestei evoluțiuni pe piatra 
“unghiulară a trecutului, sunt condiţiile sine qua non ale culturii 
unui neam. lar într'alt loc (Clipe de repaus pag. 32) accentua i. 
şi necesitatea cunoașterii literaturii contemporane, ca temelie a : 
„unităţii noastre culturale, literare şi a unităţii limbii noastre“. 

Dându-și seama de necesitatea de popularizare a științei. ...: 
trecutului nostru cultural și literar, scrie cartea amintită mai sus, - 
ca, prin ea, să stimuleze pe intelectualii noștri rătăciţi la cu- 
noașterea frământărilor de gândire și simțire ale strămoșilor și, - . 
astfel, încălzindu-se de sufletul lor mare, s'ajungă la convin- | 
- gerea nobilă a compensaţiei sociale, revărsând asupra neamului 
mai multă strădanie decât i-a dat el, împărtăşindu-l cu lumină 
de carte. | 

-V. Oniţiu n'a fost un om politic, n'a vorbit la 'ntruniri, nu 
s'a agitat la răspântii, n'a fost între naționaliştii de sărbătoare 
„dornici de eternitate și de statui visători“, cum zice Vlahuţă, 
ci un credincios slujitor de zi de lucru al neamului. El, care - 
era pătruns de farmecul înfăptuirilor, de ajutorul real dat nea- - 
mului, avea oroare de retorii festivi, cari, terminând fraza decla-:- 
matorică a dragostei de neam, începeau jupuirea nemiloasă a 
conaţionalilor prin interminabile procese. Este bine cunoscut 
lumii din Ardeal acest naţionalist festiv, care socotea că-și ușu-.. . 
rează conștiința „glăsuind“ la întruniri și contribuind cu sume i 
reduse la colectele pentru ajutorarea propâşirii poporului, de pe 
spinarea căruia smulgea „șapte piei“, 

Comprimând adânca revoltă, bunul Român prindea uneori - 
prilejul sarate păcatele conaţionalilor, să-i îndemne la *ntoar- 
cerea pe calea cea dreaptă, să le sugereze idealuri salvatoare. : 
Era în firea lui o fanatică dragoste de neam, o dorință aprigă 
de afirmare românească, care uneori făcea erupție în cuvinte de 
foc, cum s'a 'ntâmplat la 'ncheierea anului școlar 1903/4, întrunul - 
din cele mai strălucite discursuri, adevărat studiu despre „Pe- 
dagogia naţională“, care nu a fost tipărit şi din cauza căruia a 
fost tras la răspundere de ministerul maghiar (1904). Dar în 
istoria vieţii sufletești a Românilor din Ardeal o așa de pătrun- 

„zătoare profesiune de credință, un cuvânt așa 'de răspicat și 
demn, o spovedanie așa de sinceră, rezultă dintro adâncă în- 
tuiţie a realităţii. Aici nu mai vorbia profesorul, ci un dascăl al 
neamului, care "'ncerca schimbarea la față a sufletului românesc: 

Pedagogia, zicea el, este o știință (a creşterii), întrucât ne 
prezintă întrun întreg sistematic rezultatul teoretic al experien- 
țelor pedagogice. Dar, în același timp, este și o artă care constă 
în aplicarea teoriilor. In pedagogie știința face foarte mult, dar 

„arta face totul. Dacă arta creșterii trebue să pornească dela ob- 
servarea individualității, ea e datoare să ţină seama, în munca 
educaţiunii, de tipul specific naţional, care este întrupat în firea 
fiecărui elev. Fiind pedagogia practică o artă, este numai firesc 
dacă i sa impune a îi națională, este numai firesc dacă noi 
Românii ridicăm postulatul unei pedagogii naționale române. 
Căci toate artele își au tipul lor naţional şi fiecare popor 
consideră drept culme a Stăruințelor sale, în artă, ținta de a-i 
imprima acesteia stampila specifică a individualităţii sale etnice 
adecă a-i da: un caracter naţional original. 

Primul postulat al pedagogiei române este cunoașterea 
complexului de însuşiri fizice, psihice și morale, cari constitue 
tipul poporului românesc. E greu de. fixat acest tip, fiindcă 
obiectul observațiunilor este identic cu subiectul observator. 
„Străinii ? Ce-i arde pe străini de o judecată obiectivă asupra 
noastră? Şi în cele mai multe cazuri ei ne judecă fals, sau 
fiindcă nu ne iubesc, sau fiindcă ne cunosc prea puţin“. .Deși 
rămâne o problemă fixarea definitivă a tipului ființei Românului, 
asupra unor însuşiri obștești s'a ajuns la vederi identice: Cra- 
niul, scheletul, muşchii, nervii, organele vieţii fizice la Român 
sunt pline de vigoare şi ofer cea mai sigură bază pentru mintea 
sănătoasă ce-l împodobește. Inzestrat cu un trup viguros, Ro- 
mânul este cel mai rezistent şi cel mai inteligent din fire dintre 
toate popoarele cari locuesc cu el, poate, cel mai puţin instruit. 
El observă exact, pricepe uşor, judecă limpede şi corect, e cum- 
pănit și prevăzător. 

Defectele principale ale Românului sunt în moralul lui, 
“rezultat al unor factori seculari de suferințe, de nedreptăţiri, 
persecuții, umiliri şi îngenunchieri. El e timid şi neîncrezător, 
rezervat în deosebi față de străini și chiar nesincer, deoarece a 

fost totdeauna strivit, neîndreptățit și huiduit, el, care și-a făcut 
sinteza experiențelor seculare în vorba din bătrâni : dreptatea 
umblă cu capul spart şt capul plecat, sabia nu-l taie, el a tre- 
buit să devină timid, neîncrezător în alţii, prea puţin conștient 
de drepturile sale şi, deci, umil. 

Pedagogia românească, sistematică şi rațională, aştept, 
zice el, să curețe sufletul Românului de buruiana relelor de- 
prinderi morale, ce le-a contractat în secolii de urgie și pe cari 
le-a păstrat și'n zilele mai senine de azi. Pe lângă exemplul 
viu al educatorului, care va trebui să se crească mai întâiu pe 
sine întru personalitate energică, conştie de sine şi de drep- 
turile sale, ar trebui să se ţină seamă încă de următoarele: Pe- 
dagogia românească să rupă cu sistemul intimidării, căci ucide 
orice emancipare sufletească, orice întărire a conştiinţei de sine 
în odraslele tinere ale neamului nostru, atât de sfioase. Trebue 
accentuat mai ales la noi acest fapt, căci, sub presiunea me- 
diului, care în țara noastră are ca principiu de viață intimi- 
darea, intimidarea la noi este un sistem, atât în şcoală, cât şi 
în viața publică. Este o deprindere moștenită și impusă de me- 
diul care ne impresoară. Și mai este un moment psihologic care 
dificultează părăsirea sistemului de intimidare în pedagogia ro- 
mânească. Energia noastră vrând să se afirme, mediul vieţii pu- 
blice în care trăim, în cele mai multe cazuri, nu ne lasă să ne 
afirmăm. Dar ea trebue să se manifeste cumva şi, astfel, se în- 
tâmplă că această energie înăbușită se descarcă, cu toată furia, 
acolo unde nu 'ntâlnește aproape nici o rezistenţă, adecă în 
şcoală şi în familie, față de copii, pe cari avem datorinţa a-i 
creşte. 

Al doilea postulat al pedagogiei românești va trebui să fie 
cultul cel mai intens al iubirii de adevăr și lupta cea mai 
aprigă contra minciunii. Și aci, ca în toate, persoana educa- 
torului trebue să fie modelul viu al elevilor. Pentru a desbăra 
pe elevi de reaua deprindere a minciunii, pedagogul nu va cu- 
noaşte iertare. Altfel, ei nu vor ajunge în viaţă la puterea mo- 
rală a bărbaţilor de caracter: să poarte cu demnitate şi fără 
nici o şovăire urmările faptelor proprii. 

Să dăm prilej ca energia, conștiința de sine și de drep- 
turile sale, cari în germeni plăpânzi se află în sufletul copiilor, 

„să aibă teren de a se manifesta și afirma, este al treilea po- 
stulat. Spre acest scop, o cale indirectă este tratarea umană și 
„dreaptă, apoi grija educatorului de a nu-și impune voinţa sa şi 
procesul gândurilor sale elevului, ci să urmărească, cu răbdare, 
- formarea acestora din partea elevilor. O cale directă ar, fi con- 


- ducerea rațională a gimnasticei. 


Lupta de exterminare a vrajbei, cu baza ei psihologică 
„ura şi invidia, ar fi al patrulea postulat și o foarte grea pro- 
„blemă, mai ales că vrajbă vedem pretutindeni, chiar și între 


„dascălii aceleiaşi școale. Deaceea, aci, în prima linie se cere ca 


să ne educăm pe noi înşine, noi cei mari. Până când nu se 
vor îndulci raporturile dintre noi, în viața publică și în cea 
„particulară, școala nu va putea face aproape nimic în acest 
punct, 

“Formarea vechiului drept românesc 
_nescris 


(Obiceiul Pământului) 


de loan D. Condurachi 
Consilier de Legaţie 


c) Influența bizantină 


Legăturile religioase cu Orientul, întroducerea pe cale bise- 
ricească a legilor canonice şi mirene romano-bizantine — după 
care se făceau prelucrări în slavoneşte în mănăstirile româneşti')— 
precum şi faptul ca existat o puternică influenţă bizantină în 
'Tările române, pe care o constatăm în domeniul artistic şi cul- 
tural, precum şi în felul de organizaţie politică, începând din cele 
- mai îndepărtate timpuri, toate acestea au făcut pe unii istorici 2) 

şi jurişti români) şi străini) să susțină că dreptul nostru ne- 
scris s'ar fi dezvoltat sub o puternică influenţă bizantină, care se 
poate constata în unele din instituţiunile fundamentale ale Obi- 
ceiului Pământului. 

După unii autori, influenţa bizantină s'ar fi exercitat în mod 
„direct asupra Principatelor atât în timpurile mai vechi cât şi în 
epoca grecismului5), după alţii prin mijlocirea Slavilor.6) 

- Fără a intra în discuţia argumentelor ce s'au adus în sus- 
„ținerea sau în combaterea originei bizantine a vechiului nostru 
drept cutumiar, voiu spune numai că deosebirile care există între 
instituțiunile din Obiceiul Pământului şi cele bizantine sunt uneori 
aşa de pronunţate încât ne scutesc de orice comentariu. 

Cu tot contactul pe care Românii l-au avut în diferite epoci 
şi sub diferite forme cu lumea şi civilizaţia Bizanțului, viaţa lor 
juridică a rămas neînrurită în nici un chip. Acest lucru s'ar putea 
explica în două feluri: a) e posibil ca Obiceiul Pământului să fi 


„__1) l. Peretz, Pravila dela Govora, în „Revista pentru Istorie, Arheo- 
logie şi Filologie“ XI, 1910. 

„_2) N. lorga, La survivance byzantine dans les pays roumains, 1913; 
istoria Românilor și a civilizaţiei lor, 1930, pp. 126-131; — Formes byzan- 
jines et realites balcaniques, 1923; Histoire de la vie byzantine, 3 vol. 1934. 

3) 1. Peretz, Curs de drept .bizantin, 1910. 
4) Zachariae von Lingenthal, Geschichte des Griechisch-r&mischen 
fite, 1802, — Charles Diehl, Byzance, grandeur et decadence, 1919, pp. 


5) D. Russo, Elenismul în România. Epoca bizantină și fanariotă, 
1912, — N. Iorga, Byzance apres Byzance 1935. 


6) L. Pic, Les lois roumaines et leurs connexile avec le droit byzantin 
et slave, 1887. — Charles Diehl 7, c. 

fost format sau aproape format în momentul în care Românii au 
venit în raporturi mai strânse cu lumea bizantină, aşa că dreptul 
„bizantin să nu mai fi putut avea vreo influenţă asupra institu- 
țiunilor noastre juridice existente; b) se poate, deasemenea, ca 
dreptul bizantin să fi fost prea savant sau prea complicat pentru 
gradul de cultură al Românilor din acele timpuri, aşa că ei, ne- 
înțelegând structura diferitelor instituţiuni juridice bizantine, au 
preferat să-şi păstreze vechile lor norme juridice neschimbate, care 
prin simplitatea şi vechimea lor erau pe înţelesul tuturor. 

Negreşit că întreaga noastră legislaţie scrisă, începând din 
secolul al XVII-lea şi până la introducerea codurilor actuale în a 
doua jumătate a veacului al XIX-lea, e o prelucrare după dreptul 
romano-bizantin, lucru ce nu se poate tăgădui. 

Toate încercările legiuitorilor din acele vremuri, de a împă- 
mânteni aceste prelucrări după legile greco-bizantine, au rămas 
fără rezultat, deoarece populaţia românească se conducea tot 
după vechile norme nescrise ale Obiceiului Pământului, care erau 
un produs al minţei şi sufletului lui şi cu care trăise veacuri 
dearândul. 


d) Origina tracă 


Plecând dela constatarea istorică că în formațiunea neamului 
românesc au intrat elemente trace!), ca Dacii şi alte seminţii în- 
rudite, unii cercetători ai trecutului nostru au emis părerea că 
dreptul nostru vechiu nescris, Obiceiul Pământului, ar îi de ori- 
gină tracă. 

Incă acum câteva decenii, Haşdeu căuta să explice anumite 
practici juridice vechi ca fiind 0 moştenire dâla strămoşii noştri 
Traci, fără însă să aducă vre-o dovadă convingătoare în sprijinul 
acestei păreri. 

Mai târziu, lon Nădejde a reluat această teză şi ilustrând-o 
cu numeroase exemple, a încercat să construiască un întreg sistem 
juridic cu privire la origina tracă a vechiului nostru drept ne- 
scris.2) Argumentarea lui Nădejde este încălcită, curioasă şi nu 


1) N. Pârvan. Getica. O protoistorie a Daciei, în Memoriile secţiei 
istorice a „Acad. Rom.“, seria 3, vol. III; Parentalia în „Anal. Ac. Rom.“ 
1922. — I. Andrieșescu, Contribuţie la Dacia înainte de Romani, 1912. — 
N. Iorga, Cinqg conferences sur le sud-est de VEurope, 1924. 

2) 1. Nădejde, 7rac să fie oare dreptul consuetudinar român? în „Noua 
Revistă Română“ pe 1900, No. 16 şi 17. Din citirea acestor articole de po- 
lemică nu rezultă nimic clar. lată câteva pasagii. Vorbind de Traci, Nădejde 
spune că „s'au romanizat aproape cu desăvârşire... Acelaş fenomen de ro- 
manizare a avut loc şi în Dacia lui Traian, atât prin romanizarea Dacilor 
cât și prin adunarea acalo de o mulțime de elemente din toată lumea 
romană, dar romanizate... Slavii în parte s'au romanizat și s'au contopit cu 
Romanii de origină tracă; în mare parte au rămas Slavi. De sigur că unii din 

aduce nici o dovadă mai serioasă în sprijinul părerei sale, aşa că 
totul se reduce la simple supoziţiuni şi deducţiuni, care se pot 
preta la diferite interpretări. Nădejde pleacă dela premiza că 
orice instituţiune veche românească, căreia nu i se poate atribui 
o origină străină oarecare, e neapărat de origină tracă, ca şi cum 
alte influenţe nu s'ar fi putut exercita asupra Românilor în cursul 
vremurilor sau ei mar fi putut avea şi creaţiuni proprii. 

Fără a merge aşa departe ca lon Nădejde, d-l N. Iorga, 
neobositul cercetător al trecutului nostru, afirmă totuşi că dreptul 
românesc „nu e decât un străvechiu obiceiu, cu îndoite rădăcini 
tracice — cele mai puternice şi mai vechi — şi slave“ 1), iar cu 
prilejul unor conferinţe ţinute la Sorbona, a arătat fondul comun 
iliro-trac al instituţiunilor Sud-Est europene.?) 

Obiecţiunea cea mai puternică ce se poate face contra ori- 
pginei trace a Obiceiuîui Pământului e că până astăzi nu se cu- 
nosc încă care au fost obiceiurile şi instituţiunile juridice ale Da- 
cilor şi ale celorlalte seminţii trace, aşa că ne lipseşte orice ele- 
ment de comparaţie între dreptul existent la popoarele trace şi 
la Români. 

Pe de altă parte, a susţine că e trac, tot ceeace nu e roman, 
slav, bizantin etc., în Obiceiul Pământului, e tot aşa de greşit ca 
şi concepţiile celor ce cred că pot dovedi tracitatea dreptului 
nostru cutumiar bazându-se pe argumente trase din dreptul altor 
popoare, în a căror formaţiune au intrat, ca şi la Români, elemente 
trace ori ilirice. 

„____ De aceea socot că pretinsa origină tracă a vechilor noastre 
instituțiuni juridice, care nu se poate dovedi pe cale documentară, 
trebue considerată ca o simplă ipoteză. 


€) Influența ungaro-germană 


Dacă dreptul vechiu românesc nescris nu-i de origină ro- 
mană, nici slavă, nici bizantină sau tracă, după cum am arătat 
mai sus, atunci nu rămân decât 2 posibilităţi: sau că Obiceiul 
Pământului cuprinde numai elemente pur originale sau că s'au 
exercitat asupra lui alte influenţe. Dacă ţinem seamă de contactul 





Tracii romanizați S'au slavizat... In orice caz, ştiind că elementul trac a jucat 
Tolul principal în formarea naţionalităţi noastre, avem tot dreptul de a crede, 
a priori, că dreptul trac e baza dreptului nostru, consuetudinar“ şi că „ar îi 
trebuit să admitem origina tracă a dreptului vechiu român şi neavând nici o 
deosebire. între dânsul şi cei slav“... A se vedea de asemenea lucrarea ace- 
luiaşi autor: Dreptul de ctitorie, pag. 26. 

ie și N. lorga, Cercetări istorice cu privire la viața agrară a Românilor, 
„„___ 2) N. lorga, Le caractere commun des Institutions du Sud-Est de 
Europe, 1929, 

avut de Români, în cursul vremurilor, cu diferite neamuri, este 
exclus ca dreptul românesc nescris să nu se modificat sau, în 
unele privințe, chiar transformat prin acest contact. 

De aceea, consider ca hotăritoare o influenţă ungaro-ger- 
mană asupra Obiceiului Pământului. In adevăr, practicele juridice 
rudimentare, pe care le aveau Românii, la apariţia lor în istorie 
__ca mici organizaţiuni  cneziale şi voevodale, au fost puternic in- 
fluenţate de dreptul ungar şi german, care au contribuit, întro 
largă măsură, la formarea Obiceiului Pământului, aşa cum îi con- 
statăm în documentele ungureşti şi în cele din Principatele ro- 
mâne, începând din primele decenii dela întemeierea !or. 

Să vedem în ce împrejurări şi în ce măsură s'a exercitat 
această influenţă ungaro-germană. 

După nimicirea stăpânirei Avarilor în anul 797 şi până la 
venirea Ungurilor în Panonia în anul 898, nu mai năvăleşte nici 
un barbar în fosta Dacie Traiană. Fiind linişte, Românii dim- 
preună cu Slavii, în marea lor majoritate românizaţi, înjghebară, 
încetul cu încetul, primele lor aşezări spre şes, răsleţe la început, 
dar care cu vremea se închegară în mici comunităţi, cu o orga- 
nizaţie cât se poate de rudimentară. Cum era acea organizaţie 
primitivă e greu de precizat; dar ea a trebuit să existe totuşi, 
căci dintrânsa s'a dezvoltat organizaţia în cnezate şi voevodate, 
de care ne vorbesc documentele câteva secole mai târziu. 

De asemenea e cert că primele comunităţi românești mai 
aveau şi anumite practici juridice, născute din necesităţile con- 
vieţuirei membrilor acelor înjghebări. 

Din lipsă de izvoare, nu se poate spune ce era acel drept 
primitiv şi nici chiar documentele de mai târziu, care pomenesc 
de cnezate şi voevodate, nu ne dau nici cea mai mică lămurire 
în această privinţă. Totuşi, nu se poate nega existenţa unor obi- 
ceiuri juridice la Români cu totul rudimentare, căci nu există co- 
munitate de oameni, oricât de redusă, la care să nu existe şi 
anumite practici juridice. 

Cu desvoltarea primelor înjghebări româneşti şi organizarea 
lor în cnezate şi apoi în voevodate, practicele juridice primitive 
au evoluat şi ele pentru a corespunde necesităţilor noilor for- 
maţiuni politice. 

Ce cuprindeau acele practice juridice şi cum s'au format ele 
nu se ştie. Că ele au fost rezultatul unei fuziuni a dreptului bă- 
ştinaş trac cu cel roman provincial sau vulgar, e posibil. Că aceste 
practice cuprindeau şi elemente barbare, germanice în deosebi!), 


1) C. Diculescu, Die Gepiden. Forschungen zur Geschichte Daziens im 
Jrâhen Mittelalter und zur Vorgeschichte des rumănischen  Volkes, 1922; 
Die Wandalen und die Goten in Ungarn und Rumănien, 1923; Altgermanische 
Bestandteile im Rumănischen in „Zeitschrift î. rom. Phil.“ 1929. — P. Skok, 
Gibt es altgermanische Bestandteile im Rumânischen ? ibidem, 1930. 

nu e exclus. Că, mai târziu, în timpul convieţuirei cu Slavii anu- 
mite practice juridice de ale acestora — ce nu cunoaștem — sar 
fi adăugat la acest fond primitiv românesc, e probabil. Că, în- 
sfârşit, nu e exclus ca în timpul cât Românii au practicat creşti- 
nismul latin, roman, până în secolul al IX-lea, anumite norme din 
dreptul canonic să se fi adăugat sau să fi influențat normele de 
drept existente în organizaţiile româneşti. 

Oricum se vor fi format primele practice juridice la Români, 
ele au trebuit să se transforme şi să se adapteze noilor înjghe- 
bări politice existente anterior veacului al IX-lea, când s'au așe- 
zat Ungurii în Panonia. 

După cum ne relatează mărturiile ungurești şi în special 
notarul anonim al regelui Bela al IV-lea, la venirea Ungurilor existau 
în Transilvania voevodate româneşti sub suzeranitate bulgărească. 
Aceste voevodate se conduceau după un drept propriu, lucru ce 
e în afară de orice îndoială. Până în veacul al Xl-lea şi după 
lupte crâncene, Ungurii au izbutit să pună stăpânire pe voevo- 
datele româneşti, care existau în Transilvania cu o organizaţie 
proprie 1), substituindu-se astiel dominaţiunei bulgare de până atunci. 

Negreşit că, la începutul dominaţiunei lor, Ungurii mau în- 
trodus nicio schimbare în organizarea existentă a teritoriilor cu- 
cerite, care şi-au păstrat mai departe felul lor de a se administra 
prin cnezi şi voevozi, precum și dreptul lor propriu. 

Ceeace a contribuit desigur la menţinerea stărei de lucruri 
anterioare a fost, pe de-o parte, greutatea de a înlocui organizaţia 
existentă, care putea mai ușor să procure venituri regilor unguri, 
fără nicio împotrivire din partea populaţiunilor cucerite, iar pe: 
de-altă parte, concepţia acelor timpuri de a se lăsa fiecărui popor 
cucerit întrebuinţarea formelor lui proprii de organizare şi a 
practicelor lui juridice — ceeace se cunoaşte sub numele de si- 
stemul personalităţei legilor. Şi chiar mai târziu, în secolul al 
XII-lea, când s'a întrodus în “Transilvania felul de administraţie 
ce exista în Ungaria propriu zisă (regnum Hungariae), s'a păstrat 
totuşi Voevodul, ca şef al acestei provincii, ca o reminiscență a 
vechei organizaţiuni de altădată. Voevodul, deşi era numit de 
rege ca reprezentant al lui, totuşi Ardealul şi celelalte ţinuturi îşi 
păstrară mai departe un fel de autonomie. 

Românii, păstrând vechea lor organizaţie în cnezate?) şi 
voevodate 3), de care pomenesc documentele ungureşti până la 


„19 N. forga, Sârbi, Bulgari și Români în Peninsula Balcanică în Evul 
Mediu în „Analele Acad. Rom.“ XXXVIII (1915), pp. 120--121. D. Onciul, 
Românii și Ungurii în trecut în „Anal. Acad. Rom.“ IX (1928) pp. 44—48, 59. 
Mi 2) Hurmuzaki, Documente, |, 1, p. 249 a. 1247; 1, 2, pp. 53, 241. — 

ihaly, Diplome maramureşene, po. 6 332.—I. Bogdan, Despre cnejii români, 1903. 
1 2 3) N. Densuşianu, Revoluţia lui Horia, pp. 40 şi urm. Hurmuzaki, Doc. 
1905 PP. 75, 166, 761, 764. — 1. Bogdan, Originele Voevodatului la Români, 

AZ, — Şt. Meteş, Câteva considerațiuni nouă privitoare la Voevozii români 
din părțile ungurești. 

sfârşitul secolului al XVI-lea, îşi duceau viața lor obişnuită, plă- 
tind anumite dări şi prestând oarecari servicii.!) 

Stăpânirea ungurească maduce deci nicio schimbare mai 
însemnată în viaţa de până atunci a organizaţiilor româneşti, care 
se conduceau după un drept propriu.?) 

Acest drept românesc trebue să fi fost destul de vechiu şi 
cu norme juridice bine stabilite, ca să fie respectat şi menţinut de l 
noii stăpânitori. 

De acest drept fac menţiune toate documentele ungureşti, 
începând din secolul al XIII-lea şi până în secolul al XVi-lea, 
adecă câteva veacuri mai târziu după ce Ungurii puseseră stă- 
pânire pe voevodatele româneşti. Aceste documente vorbesc de: 
„antigua eț approbata lex districtuum volachicalium  universorum?), 
sau „ritus volachie“ *) sau „ius volachie“ 5), sau încă „patriosque 
rilus“.6) Acest drept românesc trebue să fi fost destul de puternic 
în organizaţiile româneşti, pentru ca el să înfrunte dreptul ungar 
după câteva secole de stăpânire ungurească. Intr'un document din 
1371, în care e vorba de un caz de furt, se vede opunându-se 
dreptului ungar, „regis consueiudo“ cel românesc „lex Olachorum",. 
care se impusese prin hotărîrea „universi Kenezii et Olachi de 
quatuor sedibus districtibus castri Deva“.7) 

Deşi documentele ungureşti atestă existența unui vechiu 
drept românesc, anterior desigur stăpânirei Ungurilor în ținuturile 
românești, totuși aceste documente nu ne dau decât puţine ştiri 
în ce consta acel drept; ici şi colo câte o ştire relativă la pro- 
prietate. și la felul de a-i determina hotarele), la anumite obi- 


1) In privilegiul acordat Cavalerilor loaniţi de către regele ungur Bela 
al IV-lea în 1247, regele concede Cavalerilor toată țara Severinului împreună 
cu cnezatele lui loan și Farcaș, până ia Olt, precum și țara Lotrului, excep- 
tând din această donaţie cnezatul voevodului valah Lytuon, pe care-l lasă 
Valahilor ca și până atunci „excepta terra Kenezatus Lyuton voivodae quem 
Olachis relinquimus prout idem hactenus tenuerunt“. Regele mai dă Cava- 
lerilor şi întreaga Cumanie dela Olt înainte, afară de „terra Seneslai, voivodae 
Olachorum quam eisdem relinquimus, prout iidem hactenus tenerunt.“ In 
ținuturile donate, le cedează jumătate din veniturile regale şi dări ,„.„.utilitatum 
et redituum ac servitiorum“ (Hurmuzaki, Doc. |, !, pag. 249.) Acest privilegiu 
a fost confirmat de Papă in anul 1251. 

2) D. Onciul, Românii şi Ungurii în trecut în „Anal. Ac. Rom.“ IX 
(1928), pag. 46. 

3) Hurmuzaki, Documente, II, 2, pag. 248. 

4) idem, ibidem, pp. 420, 510. 

5) Idem, Ibidem, pag. 453. 

6) Hurmuzâki, Documente, vol. LU, p. 474. 

1) Revista Istorică, VII, pag. 191. 


5) T. Mihaly, Diplome maramureşene, |, pag. 31, e vorba de un „modus 
Olachorum“ la hotărniciri, Hurmuzaki, Doc. Îl, 2, pag. 510, 

ceiuri la moșteniri şi donaţiuni!), la alegerea cnezilor şi voevo- 
zilor.?) Date mai precise găsim însă în documentele ungurești cu 
privire la valorificarea drepturilor în justiţie *), la unele forme de 
procedură şi de probe, care erau proprii Românilor. Toate acestea 
constitue dovada cea mai evidentă de existenţa unui vechiu drept 
românesc în Transilvania, care ma fost înlocuit prin cel ungar 
chiar după luarea în stăpânire de către Unguri a cnezatelor ş 
voevodatelor româneşti. 

Dăinuirea acestei stări de lucruri în tot decursul evului 
mediu a făcut pe profesorul ceh K. Kadiec, cel mai bun cuno- 
scător al dreptului slav, să susţină că Vlahii aveau în regatul un- 
gar o situaţie juridică privilegiată, pe când dreptul masei slave, 
în mijlocul căreia trăiau Românii, era un drept comun. 

Dacă Românii aveau din vechime un drept propriu, pe 
care-l puteau invoca în diferite cazuri, dacă Ungurii le îngăduiau 
întrebuinţarea acestui drept, nu e mai puţin adevărat că încetul 
cu încetul se manifestă tot mai mult tendința din partea regilor 
unguri de a impune întregului teritoriu al Regatului dreptul ma- 
ghiar. | 

Faptul că, cu vremea, mulți din clasa conducătoare a Ro- 
mânilor au intrat în nobilimea maghiară, apoi starea de depen- 
dinţă tot mai pronunţată a satelor româneşti de comitatele nobile 
ungurești, însfârşit înglobarea cnezatelor și voevodatelor româ- 
neşti în sistemul administrativ ungar, toate acestea au contribuit 
la exercitarea unei puternice influenţe a dreptului ungar asupra 
Obiceiului Pământului. 

Astfel, multe dispoziţiuni şi practice juridice au trecut din 
dreptul maghiar în cel românesc; alte norme din dreptul româ- 
nesc au fost numai modificate prin contactul cu dreptul ungar. 
Şi era inevitabil să se întâmple aşa, când ne gândim că dreptul 
ungar era dreptul: naţiunei stăpânitoare. 
| Necesităţile vieţei, puterea de receptivitate şi spiritul de 
imitație al Românului, au înlesnit această înrâurire străină. 

Pe lângă infuența ungurească, şi probabil paralel cu dânsa, 
s'a mai exercitat asupra vechiului drept românesc şi o influenţă 
a dreptului german, datorită aşezărilor de colonişti germani, făcute 





1) Hurmuzaki, Doc, Îl, 2, pp. 19—20, 22. 

2) Mihaly, L. c. pag. 55, a. 1364: „„...Contra libertatem eorum ut con- 
suetus*... „woywodam Wolacorum „liberum eligendi habeant facultatem“. E 
vorba de protestul populației româneşti contra numirei în Maramureş a unui 
comite regesc în locul Voevodului ce se alegea de populație. 

„_$) Mihaly, [. c., pag. 34 a, 1345: „u...ab justitia consueta more Valacha- 
Tum exibere.“ Alt doc. din 1371: Românii se opun la executarea unei sen- 
inţe, deoarece procesul m'a fost judecat „iuxta legem Olachorum“ (Revista 
Istorică, 1922, pp. 190—192.) 

de regii Ungariei în diferite regiuni din Transilvania şi dela sud- 
estul Carpaţilor. Saşii au fost colonizați în Ardeal începând depe 
vremea regelui Geiza al II-lea (1141—62), şi au continuat: să se 
aşeze în ţinuturile noastre şi sub regii următori. 

Coloniştii germani proveniau din regiuni diferite: Flandra, 
Rinul de mijloc, Luxemburg, din preajma Mărei Nordului sau din 
alte părți. In mijlocul Românilor ei au format centre compacte și 
s'au organizat după dreptul lor, întemeind, cu timpul, şi alte așe- 
zări în Ţara Românească şi în Moldova.!) | 

Organizaţia lor orăşenească nu numai ca servit de model 
în organizarea oraşelor şi târgurilor româneşti, dar ea a exercitat 
şi o puternică influenţă asupra satelor românești vecine cu aşe- 
zările lor. | 

Dreptul german a influenţat în unele privințe Obiceiul Pă-. 
mântului şi pe cel maghiar. 

Aceasta era situația Românilor sub stăpânirea Ungurilor. 

Când s'au întemeiat cele 2 Principate: al Ţărei Româneşti 
(sec. al XIII-lea) şi al Moldovei (sec. al XIV-lea), vechiul drept 
românesc era transformat, în multe privinţe, întrun drept nou. In- 
îluențele ungară şi germană au continuat să se exercite asupra 
celor 2 state în tot cursul evului mediu, datorită legăturilor 
cari au existat cu Ungaria şi cu aşezările germane. 

Relaţiuniie cu Ungaria au continuat până în secolul al 
XVIll-lea și au fost nu numai de natură politică?) sau teritorială, 
pentru posesiunile românești din Ardeal, ci mai ales de natură 
economică, datorită schimburilor comerciale cu oraşele ardelene 
ca: Braşovul, Sibiul, Bistriţa etc.3) 

Dacă de vechiul drept românesc de peste munţi nu se mai 
pomenește nimic în documentele ungurești după a doua jumătate 
a veacului al XVI-lea, constatăm, în schimb, în documentele din 
cele două Principate Române, începând chiar din primele decenii 
dela întemeierea lor, existența unui drept consuetudinar românesc, 
ce se formase sub influența ungaro-germană. 


1) Aşezări germane mai compacte erau în Țara Bârsei, în Bistriţa şi 
Rodna; în regiunea Sibiului, pe Târnave; în apropierea Românilor din Cârța 
şi Braşov; în Făgăraș; apoi Câmpulungul muntenesc, unde aveau încă înainte 
de 1270 o biserică; la Siret, în Moldova era o colonie germană încă din 
1371, unde Papa numeşte un episcop catolic, precum şi în alte centre în 
număr mai mic. A se vedea: G. D. Teutsch, Geschichte der Siebenbiirger 
Sachsen fii+ das săchsische Volk, ed. 4, 1925. G. Popa-Lisseanu, Secui şi 
secuizărea Românilor, 1932. 

2) 1. D. Condurachi, Suzeranitatea ungaro-polonă şi efectele ei asupra 
suveranităței Principatelor Române până la 1500, Cernăuţi, 1923. 

5) |. Bogdan, Documente şi regeste privitoare la relațiile Țătei Ro- 
mâneşti cu Braşovul şi Ungaria în sec. XV—XVl-lea, 1902. — N. Iorga, 
Documente românești din arhivele Bistriţei, 2 vol. 1899—1900; Istoria co- 
merțului românesc, |. 1915, 

Astfel, forma în care sunt redactate actele ce emanau dela 
cancelaria domnească și în deosebi cele referitoare la donaţiuni 
domneşti (zaslujenie), pe care le întâlnim mai des în Moldova, 
din primele decenii după fondarea acestui Principat1), deşi scrise 
în slavoneşte, tradează o influență a cancelariei ungare. 

Obiceiul confirmărilor domneşti de stăpânire asupra pro- 
prietăței, precum și anumiţi termeni în legătură cu proprietatea 
(hotar, uric etc.); instituția protimisului (bunuri, beneficiari şi 
formă?) ; practica aldămaşului (dela ungurescul dldomâs) la vânzări, 
schimburi, împrumut, testamente, cereri în căsătorie etc.; egali- 
tatea sexurilor la moştenire; anumite forme procedurale și de ad- 
ministrare a probelor, ca: instituţia cojuratorilor la fel ca la Ger- 
mani*), jurământul cu brazde pe cap etc.; anumite practici la mo- 
şteniri, zestre, înfrățiri și înfieri; apoi modul de a administra unele 
pedepse și împăcările dintre părți în schimbul unei despăgubiri 
date părței lezate (compositio) *), sistemul vechiu monetar româ- 
nesc 5), apoi multe din normele vechi fiscale şi administrative ; în 
toate acestea se constată o puternică înrâurire ungaro-germană. 

Aşa se explică de ce diferiţii cercetători ai trecutului nostru 
juridic au constatat rând pe rând că Obiceiul Pământului nu-i 
nici de origină romană, nici slavă, nici bizantină ori tracă; şi cu 
multă dreptate, deoarece singurele influențe hotăritoare în for- 
marea şi evoluția Obiceiului Pământului au fost numai influenţele 
ungară şi germană, aceasta din urmă exercitându-se fie prin co- 
loniile germane așezate în mijlocul Românilor, fie prin Poloni. 

Ceeace a mărit puterea de înrâurire a acestor influențe a 
fost nu numai convieţuirea Românilor cu Ungurii şi Germanii, 
veacuri dearândul, dar mai ales faptul cât atât dreptul ungar cât 
Şi cel german se formase întrun mediu romano-medieval ca şi 
Obiceiul Pământului. 

In adevăr, Ungurii au primit nu numai creștinismul sub 
formă romană, ci au împrumutat dela Monarhia francă institu- 
țiunile ei politice şi juridice, adică dreptul salic sau salian, sub 
care se înţelegea în secolul al IX-lea și al X-lea un drept per- 


1) George Popovici, Ordinea de succesiune în moşiile donative moldo- 
vene în sec. XIV. în „Prinos lui Sturza“, 1903. — Akos v. Timon, Ungarische 
Verfassungs- und Rechtsgeschichte, 1909, pag. 365 şi urm, 


2) P. Negulescu, Studii de Istoria Dreptului Român, pag. 19%, 


3) L. D. Condurachi, Recherches sur V'ancienne Organisation judiciaire 
des Roumains, 1912, pp. 95-—102, 


4) A. D. Xenopol, /sforia Românilor, ed. 3, vol. VII, p. 86. 


„ 5) L. D. Condurachi, Istoricul sistemelor monetare în Țările Române 
până la 1867, 1934, pag. 17. i 

sonal, confuz, format din izvoare diferite ca: obiceiuri primitive, 
drept regal (decrete și capitularii), împrumuturi romane sau ca- i 
nonice. Decretele lui Sf. Ştefan, ca și ale celorlalţi regi unguri, au j 
fost întocmite după izvoarele occidentale şi mai ales din capitu- 
lariile regilor franci.1) 

Pe de altă parte, Ungurii, venind în contact cu Germanii, au 
fost influenţaţi de un drept aproape identic cu cel salic, căci aşa 
numitele „Leges Barbarorum“ ale Alamanilor, Bavarezilor, Saxo- 
nilor etc., popoare protejate sau supuse Francilor, ale căror obi- 
ceiuri au fost codificate în sec. VI—IX-lea, sub controlul regilor 
franci, erau legiuiri în care se amestecase, fără nici o ordine, 
drept roman, drept franc, drept canonic şi obiceiuri naţionale. 
Din această cauză, autori germani, ca R. Sohm, au susținut că 
ma existat un drept germanic propriu zis, că dreptul consuetu- 
dinar din Germania, în evul mediu, nu era decât dreptul cutumiar 
din monarhia francă.?) | 

Negreşit că după întemeierea Principatelor Române, s'au 
exercitat asupra dreptului nostru nescris şi alte influențe ca aceea 
a Slavilor dela Sud precum și o influență greco-bizantină, dar 
aceste influenţe au rămas fără efect asupra Obiceiului Pământului, 
așa cum acesta se formase sub înrâurirea ungaro-germană. 

De asemenea şi legiuirile scrise, alcătuite în Principate după 
izvoare greco-bizantine, începând din secolul al XVIl-lea, n'au 
adus nici o modificare vechiului nostru drept nescris. 


IV. Modificările Obiceiului Pământului sub in- 
fiuența Domnitoriior și a Divanului Ţării. 


Normele vechiului drept românesc nescris, isvorite din ne- 
cesităţile convieţuirei Românilor, începând cu cele mai reduse co- 
munităţi şi mergând până la organizaţiunile politice mai complexe, 
cunoscute sub denumirea de cnezat și voevodat, ce se înjghe- 
baseră cu timpul, şi pentru a face faţă cerinţelor unui popor în 
continuă desvoltare, aceste reguli juridice au suferit oarecari mo- 
dificări în evoluţia lor datorite contactului, mai scurt sau mai în- 
delungat, pe care Românii l-au avut, în decursul vremurilor, cu 
alte neamuri. 

După întemeierea celor două Principate, al Ţării Româneşti 
şi al Moldovei, şi după instalarea la conducerea noilor state a 
unei Domnii autonome, multe din normele Obiceiului Pământului, 


1) Akos von Timon, Ungarische Verfassungs- und Rechtsgeschichte, 
1909, pp. 314 nota 4 și 325, î j şi ii 


„2 R. Sohm, Frânchisches Recht und Râmisches Recht în „Zeitsch, 
Savig. Stif.“ pe 1880. 

care păreau pe deplin fixate şi admise ca o lege a ţării, au su- 
ferit, în aplicarea lor, unele modificări sau chiar transformări to- 
tale sub înrâurirea Domnitorilor şi a Divanurilor ţării. 

Negreşit,.că nu se poate determina, în mod sigur, rolul jucat 
de fiecare Domnitor în parte, care a domnit în ambele Principate, 
în modificarea şi evoluţia normelor ce alcătuiau vechiul drept ro- 
mânesc nescris, după cum nu se poate preciza nici rolul avut de 
diferitele Divanuri domneşti în evoluţia diverselor dispoziţiuni din 
Obiceiul Pământului; cert este însă că normele de drept, destul 
de rudimentare în momentul instalărei Domniei în Principatele. 
Române, şi care variau dela o regiune la alta, fiind într'o continuă 
schimbare, s'au generalizat şi unificat pe întreg teritoriul Princi- 
patului sub influența Domniei și a noii administrații unitare în- 
trodusă în ţară. i 

Pentru a înţelege şi mai bine rolul pe care l-au avut Dom- 
nitorii în transformarea vechiului drept românesc, e de-ajuns să 
amintim faptul că în vechime, spre deosebire de principiile juri- 
dice aplicate astăzi, Şeful Statului concentra în mâinile lui întreaga 
administraţie a ţării, în toate domeniile, aşa că el nu numai dom- 
nia ci şi guverna ţara, în acelaşi timp, cu puteri discreţionare. 

Principiul separaţiunei puterilor în stat era necunoscut în 
vechea organizaţiune judecătorească românească.) 

Ca împărţitori ai dreptăţii, Domnitorii nu numai că aplicau 
regulile de drept existente, ci, prin interpretarea ce dădeau acestor - 
reguli, în diferite afaceri, ei creiau adesea noi reguli de drept, ce 
E deosebiau, în unele privinţe, de cele ce se aplicaseră până 
atunci. 

„La Domnie veneau spre desiegare toate chestiunile juridice 
mai complicate şi mai importante ale locuitorilor ţării: plângerile 
celor asupriţi, tranzacţiunile ce se făceau asupra proprietăţei, fie 
afaceri de altă natură. : 

Judecarea şi soluţionarea acestor afaceri se făcea de obiceiu 
în Divanul domnesc şi mai rar de Domnitori singuri. 
| Dimitrie Cantemir care, ca boer de ţară şi apoi câteva luni 

ca Domnitor (1710—1711), a cunoscut în deaproape modul în 
care se făceau judecăţile în Principate şi rolul ce-l aveau Domnitorii 
şi Divanul în soluţionarea diferitelor chestiuni, ne-a dat unele de- 
talii precise, în această privinţă, în scrierea sa: Descriptio Molda- 
viae, apărută în 1716. Aceste informaţiuni sunt de cel mai mare 
interes şi aruncă o lumină vie asupra vieţei juridice de altă dată 
din Principatele Române. 





1) Î. D. Condurachi, Recherches sur Pancienne organisation judiciaire 
des Roumains, 1912, pagina 39. 

In capitolul întitulat „Despre Divanul de judecată al Dom- 
nilor și al boerilor“, Cantemir ne arată ce era Divanul, din cine era 
compus şi cum judeca: „Anul deplin osebit de zilele postului, ce 
sunt oprite de biserică, se face judecata în Divan, înaintea Dom- ţ 
nului, în toată săptămâna de trei sau patru ori. Divanul acesta, : 
care cu un cuvânt turcesc se înţelege sala cea de judecată, este 
totdeauna în mijlocul palatului domnesc... In partea din stânga, 
care şi la Modoveni se socoteşte partea cea mai cinstită, după 
obiceiul turcesc, stă Mitropolitul şi după dânsul vin boerii cei ce 
sunt în slujbă, fiecare după starea sa; iar dincolo deadreapta la 
păretele Divanului este șederea boerilor celor fără de slujbe. In 
mijloc deadreapta, mai aproape de Domn, stă Spătarul cu spada 
domnească ; şi ceva mai încolo, tot de această parte, stă Postel- 
nicul cel Mare cu un rând de postelnicei; iar ceilalți, cari mai 
sunt de trebuinţă în Divan, aprozi şi armaşi, stau drept dinaintea 
Domnului. 

„Când voeşte Domnul să asculte însuşi jalbele şi pricinele 
cele mari, atuncea cheamă înaintea sa în Divan pe reclamant şi 
pe pârit şi le dă voie la amândoi să spună toate ce au....... şi 
cercetându-se pricina spune întâi Mitropolitul gândul său cu glas 
şi după dânsul ceilalți boeri judecători, fieştecare precum soco- 
teşte, măcar deşi ştiu că Domnul are alt gând.... iară boerii cei 
fără de slujbe nu cutează să zică nimic, nici să-și arăte gândurile 
lor, decât numai atunci când sunt întrebaţi de Domn. Şi, după ce 
s'au auzit gândurile tuturor, cunoscând pe unul a fi vinovat, în- 
treabă Domnul pe Mitropolit dece pedeapsă e acela vrednic după 
legile politiceşti şi bisericeşti, iară Mitropolitul arată întâi hotă- 
rîrea legilor...... şi făcând şi  boerii asemenea, pe urmă arată şi 
Domnul gândul său şi hotărăşte“...!!) 

Tot Cantemir ne mai spune că „nimeni nu poate să fie oprit 
dela Divanul domnesc“, cu alte cuvinte oricine se putea adresa 
Domnului şi Divanului în orice afacere, de orice natură ar fi fost. 

Cercetând numeroasele documente ce s'au păstrat dela dife- 
riţi Domnitori, constatăm că chestiunile ce se soluţionau în Di- 
vanul domnesc erau destul de variafe şi adesea destul de în- 
curcate: chestiuni penale, chestiuni de proprietate, familie, 
moşteniri, contracte; însfârşit orice act al vieţii de toate zilele. 
Unele din aceste chestiuni veneau direct la Divan, adică în primă 
şi ultimă instanţă ; altele, din contră, numai dupăce fuseseră ju- 
decate mai întâi de dregătorii domneşti sau de alte persoane 
însărcinate de Domnitor cu cercetarea lor, adică în apel — cum 
am zice astăzi. 


1) D, Cantemir, „Descriptio Moldaviae“, II, cap, XII. 

In afară de afacerile litigioase, de procese, mai veniau 
înaintea Domnului şi a Divanului, spre confirmare, anumite acte 
Sau înţelegeri intervenite între diferite persoane cu privire la 
proprietate sau familie ca: vânzări, schimburi, donaţiuni, adopţiuni, 
căsătorii, etc. In aceste cazuri, Domnul şi Divanul examinau acor- 
dul părţilor cum şi dacă actul era făcut în conformitate cu legea 
ţării şi numai după aceea îl confirmau. Confirmarea domnească 
era deci ceva mai mult decât autentificarea de astăzi, deoarece 
în Divan se examinau chiar condiţiunile de fond ale actului, iar 
nu numai identitatea şi acordul părţilor. 

După cele ce ne spune Cantemir cu privire la chipul în care 
se soluţionau pricinele de către Domnitor în Divan, adică că îşi 
dădea părerea mai întâi Mitropolitul, ţinând seamă de dreptul 
laic în vigoare şi de dispoziţiunile legilor bisericeşti, şi apoi cei- 
lalţi boeri, fiecare cum înțelegea deslegare a afacerei după dreptul 
ţării, era firesc ca părerile să fie uneori diferite, după priceperea 
şi cunoştinţele fiecăruia şi poate şi după interesele unora din 
boeri în chestiunile supuse Divanului spre deslegare. 

Domnitorul, după ce asculta părerile tuturor, pronunţa ho- 
tărîrea cum credea el de cuviinţă, fără a fi fost obligat să urmeze 
părerile membrilor Divanului, dar de care probabil că ţinea so- 
coteală. 

„In cazuri de confirmări de transmisiuni de proprietate, păr- 
ţile prezintau acte, adică hrisoave obținute dela Domnitorii de - 
e înainte, sau hotărîri de judecăţi făcute de dregătorii dom- 
neşti. 

| Negreşit că atunci când erau în discuţiune chestiuni mai 
importante, privind pe vreun boer cu vază, sau când veniau spre 
deslegare cazuri noi sau afaceri încurcate, se putea ca Domnul 
să hotărască şi altfel decum era legea ţării, uneori din convin- 
gerea ce şi-o făcuse ascultând părerile membrilor Divanului 
domnesc, alteori, poate, cu părtinire. 

_ Lucrul e explicabil până la un punct, dacă ne gândim că 
în acele timpuri nu existau legi scrise, cu reguli de drept bine 
stabilite şi nici „boerii din Divan n'aveau vre-o cultură juridică 
oarecare, ci ei judecau mai mult după cum le dicta bunul simţ. 
In atari condițiuni, era firesc ca soluțiunile, în aceeaşi chestiune, 
să difere dela un Domnitor la altul, când vedem că chiar astăzi, 
cu toate dispoziţiunile categorice din legile scrise, Inalta Curte de 
Casaţie, interpretând acele legi, dă adesea, în speţe identice, ho- 
tărîri diferite și uneori chiar contradictorii. | 

Odată ce un Domnitor hotăra într'un fel, într'o chestiune 
oarecare, modificând vreuna din normele dreptului existent în acea 
te atunci aceeaşi deslegare se da, în cazuri identice, în tot 
impul cât era pe tron acel Domnitor şi de multeori chiar şi de 


OBCU CLUJ 


sei NB aa 


+ Aita RF 


urmașii săi. Cunosc cazuri foarte rare când un domnitor a dat 
hotărîri diferite în speţe identice. 

Din cercetarea diferitelor hrisoave ce ni s'au păstrat, se pot 
urmări modificările aduse Obiceiului Pământului în urma judecă- 
ților făcute de Domnitori în Divanul ţării. 

Dar rolul Domnitorilor în modificarea regulilor de drept nu 
se manifesta numai cu ocazia hotăririlor date în Divan sau a 

hrisoavelor de confirmare a actelor juridice private — care erau 
desigur cele mai numeroase și mai frecvente, — ci şi în alte îm- 
prejurări. 


Sunt cunoscute numeroasele privilegii acordate de Domnitori, 
fie la locuitori din ţară, fie străinilor. Aceste privilegii erau de 
diferite feluri. 

Străinilor, în general, li se acordau privilegii comerciale.!) 
Astfel, negustorii din Braşov, Sibiu, Bistriţa, Lemberg sau din 
alte oraşe şi țări, obțineau dela Domnitorii români anumite scutiri 
de vămi şi câte-odată și un regim juridic special, care modifica 
uneori dreptul comun.) 

In interiorul ţării, Domnitorii acordau privilegii fie Mănăsti- 
rilor, Episcopiilor ori Mitropoliei, fie dregătorilor domneşti sau altor 
particulari. Imunităţile eclasiastice cuprindeau pe lângă anumite 
scutiri de dări şi alte avantaje, şi acordarea unui regim juridic, 
deosebit de cel comun, care urma să se aplice locuitorilor din 
satele ce aparţineau beneficiarilor privilegiului domnesc. 

Privilegiile acordate celorlalte persoane, fie că era vorba de 
confirmări de stăpânire sau de colonizări şi întemeeri de sate, 
cuprindeau, în general, scutiri de dări şi câte-odată şi anumite 
avantaje de ordin juridic. De asemenea, pentru a răsplăti anumite 
persoane, pentru serviciile aduse, Domnitorii le donau moşii şi 
sate, scutite de unele dări şi supuse uneori la un regim juridic 
special în privința stăpânirei şi a transmisiunei acelor bunuri, ce- 
eace constituia o excepţiune dela dreptul comun. 

In sfârşit, prin tratatele încheiate cu diferite State?) şi prin 
unele convenţii cu caracter juridic, încheiate cu vecinii, cum a 
fost Aranjamentul dintre Moldova şi Polonia din anul 1519%), re- 


1) |. Bogdan, Documente privitoare la relațiile Țării Româneşti cu 
Braşovul şi Țara Ungurească, 1905.— lorga, Documente româneşti din ar- 
hivele Bistriţei, 2 vol. 1899—1900; Relaţiile comerciale cu Lembergul, 1900; 
Istoria Comerțului românesc, |. 1915. — 1. D. Condurachi, Condiţia juridică 
a străinilor, 1918, pp. 36—42. 

„2) |. Bogdan, Doc. lui Ștefan cel Mare, Il. pag. 265. — 1. D. Condu- 
sachi, 1. c. pp. 76—98. 

3) |. Bogdan, Doc. lui Ștefan cel Mare, LUI, p. 331, pp. 419—426. — 
Arhiva Jstorică, |, 2, pag. Mă i p ! 

4) Arhiva Istorică, |. 2, pag. 3 şi urm, 

încit în 1540!) se fixau anumite dispoziţiuni de drept aplicabile su- 
puşilor respectivi şi care se deosebiau de dreptul comun. 

Toate acele modificări aduse dreptului în vigoare erau une- 
ori de scurtă durată şi se revenia apoi la dreptul comun. Când 
însă acele modificări se mențineau în uz, atunci trebuia să treacă 
oarecare timp pânăce ele să pătrundă în conştiinţa generală şi 
să fie admise ca o lege a ţării, înlocuind normele juridice aplicate 
până atunci. 

Mult mai eficace era însă rolul Domnitorilor în edictarea 
unor noi reguli de drept atunci când interveniau cu un hrisov 
prin care, într'o anumită materie sau chestiune, impuneau aplicarea 
unor anumite dispoziţiuni. In acest caz, Domnitorii promulgau 
un adevărat decret cu reguli juridice precise, ce nu mai puteau fi 
susceptibile de interpretare, cum se întâmpla cu normele cutu- 
miare, care erau nescrise şi adesea confuze. In această privinţă 
se poate cita, ca exemplu, faimoasa „legătură a lui Mihai“ din 
anul 15954), prin care erau declaraţi şerbi toţi cultivatorii de pă- 
mânt liberi ce se găsiau la acea dată aşezaţi pe proprietăţile boe- 
reşti. Prin acest aşezământ, despre care se spune într'un act din 
1613 că „Mihai Voevod..... aşa au fost făcut tocmeală cum care, 
pe unde va fi, acela să fie rumân veșnic unde se va afla“,?) se 
Su 0 nouă sursă de şerbire pe lângă celelalte existente până 
atunci. 

De asemenea şi hrisovul lui Miron Barnovski din Moldova 
din 1626 relativ la mânăstiri. 

Cum normele din Obiceiul Pământului erau variabile şi 
uneori confuze, ceeace producea o perturbare şi o nesiguranţă în 
distribuirea dreptăţei, Domnitorii fanarioți, animați de dorinţa de 
a pune capăt acelei stări de lucruri şi până la alcătuirea unor 
legiuiri complecte, au căutat ca, pe cale de hrisoave, să întroducă 
reguli de drept precise şi pe înțelesul tuturor în anumite che- 
stiuni de drept mai importante şi care se prezentau mai des în 
viaţa de toate zilele). Se făcea oarecum un început de legiferare 
a Obiceiului Pământului. 

Astfel, cu privire la condiţia persoanelor, avem hrisovul lui 
Constantin Mavrocordat din Moldova din 1741, care cuprirdea 
dispoziţiuni relative la Țiganii robi, complectat cu hrisovul lui 
Grigore Alexandru Ghica din 1766 şi a lui Alexandru lon Mavro- 





1) Hurmuzaki, Documente, suplimentul Il, 1, pp. 145—48. 


„„2) C. Giurescu, Vechimea rumâniei în Țara Românească şi legătura 
lui Mihai Viteazul în „Analele Academiei ia XXXVI. îp. Pearl 
S. G. Longinescu, Așezământul şi legătura lui Mihai Vodă. 

3) C. Giurescu, Vechimea rumâniei, pag. 37. 


„4) |. Peretz, FHrisoavele Domneşti, 1931. — V. A. Ureche, /sforia Ro- 
mânilor. Ă 

cordat din anul 1781. Alte hrisoave, dela Domnii următori, se 
ocupă de asemenea de situaţia Țiganilor robi, căutându-se astfel 
o reglementare cât mai complectă a acestei chestiuni. 

Avem apoi hrisoavele date de Constantin Nicolae Mavro- 
cordat pentru desfiinţarea şerbiei în Țara Românească (1746) şi 
apoi în Moldova (1749), care cuprind o nouă reglementare a ra- 
porturilor dintre proprietari şi foştii lor şerbi. 

In privinţa familiei putem cita hrisovul lui Mihail Constantin 
Suţu din 1792 relativ la căsătoria fetelor sărace, acel privitor la 
adopţiune din 1800 a Domnitorului Alexandru Constantin Moruzi, 
precum şi hrisovul privitor la orfani şi tutelă a lui Scarlat Cali- 
mach din 1817, care cuprindea şi dispoziţiuni luate dintr'un „cod 
european“. — 'Tot dela Alexandru Constantin Moruzi avem un 
hrisov relativ la condiţiunile de valabilitate ale testamentelor. 

In sfârşit, în privinţa contractelor, avem hrisovul din 1755 
al lui Matei Ghica, Domnul Moldovei, relativ la probe, şi cel din 
1775 al lui Alexandru Ion ipsilant, relativ la protimis. 

Cât de importante erau hrisoavele domneşti, pentru modifi- 
carea sau transformarea anumitor norme din vechiul drept ro- 
mânesc nescris, se poate deduce din faptul că atunci când unii 
Domni fanarioți s'au gândit să întocmească o legiuire scrisă, ei 
au dispus să se consulte hotărîrile Domnitorilor anteriori şi chiar 
şi cele din timpul domniei lor. 

Astfel, în „Prefaţa“ legiuirei sale din 1780, Alexandru Ipsi- 
lant, Domnul Ţării Româneşti, citează printre izvoarele noului 
cod „şi altele oareşcare poveţi de înşi-ne alcătuindu Domnia dinu : 
jalbile şi pricini ce pe toate zilele să aduc la auzulu nostru, acuma 
la alu şaselea anu al Domniei mele...“ 

De asemenea şi Domnitorul Moldovei Scarlat Calimach spune 
în hrisovul de promulgare al codului său din 1817 că dispoziţiile 
noului cod au înst scoase din diferite legiuiri romano-bizantine, 
din coduri europene, din Obiceiuri ale Pământului, la care „s'au 
adăugat şi hotărîrile date în pomenitele hrisoave ale predeceso- 
rilor noştri“. 


V. Obiceiul Pământului şi Pravilele 


După întroducerea în Principatele Române a legiuirilor scrise 
în secolul al XVII-lea, ar fi trebuit ca acestea să se aplice exclu- 
siv, înlocuind pretutindeni Obiceiul Pământului. Lucrurile s'au 
petrecut tocmai invers, căci forţa obiceiurilor era aşa de mare 
încât făceau ca, în scurtă vreme, pravilele să cadă în desuetu- 
dine. Ceeace a contribuit, într'o largă măsură, la creiarea acestei 
situațiuni, ce s'ar părea bizară astăzi, era faptul că pravilele, îm- 
prumutând dispoziţiunile lor din dreptul romano-bizantin sau din 

legile, codurile şi publicaţiile apusene, cuprindeau un sistem juridic 
prea savant şi prea complicat în raport cu starea de cultură şi cu 
mentaliiatea celor chemaţi să le aplice, cari nici nu le pricepeau 
bine, mai ales când se întâmpla să fie scrise în grecește — cum 
au fost unele din legiuirile fanariote. 

Din această cauză, Obiceiul Pământului continua să se aplice 
mai departe în deslegarea pricinilor ca şi cum legiuirea scrisă n'ar 
fi existat, cu toată afirmaţiunea lui Cantemir că în Moldova, până 
la dânsul, pravila lui Vasile Lupu a fost aţa dreptăţei, după care 
judecătorii Moldovei judecau drept.!) 

Numeroase documente şi mărturii sunt contrare părerii lui 
Cantemir și din ele reiese clar că Pravilele erau foarte rar con- 
sultate şi numai în Divanul domnesc, când era vorba de chestiuni 
prea complicate sau de pedepse capitale de aplicat boierilor şi 
dregătorilor, spre a nu fi bănuiți Domnitorii de părtinire sau 
răzbunare. 

Cronicarul Neculai Costin, în cronica sa, la a doua domnie 
a lui Constantin Duca, ne spune că „s'a tăiat capul lui Goia, 
căpitanul de Covurlui, cu pravila, pentru căci a răpit o fată lo- 
godnica altuia“, iar „bucatele lui încă le-au dat fetei“. Alt caz ne 
este relatat de A. Xenopol, din timpul domniei lui C. Brânco- 
veanu care, înainte de a condamna la moarte prin spânzurătoare 
pe Staicul Paharnicul, acuzat de uneltiri contra Domnitorului, l-a 
pus să citească mai întâi glava 367 $ 6 din Pravila lui Matei 
Basarab, care prevedea acea pedeapsă pentru faptele lui Staicu.2) 

Cât de mare era puterea Obiceiului Pământului reiese și din 
faptul că cele dintâi legiuiri scrise din Principatele Române con- 
firmau obligativitatea anumitor practice juridice ca fiind consfinţite 
de „obiceaiul locului“ sau de „năravurile ce au fost mai de mult, 
sau de „obiceaiul de veac“ (Pravila lui Vasile Lupu, $. 58, glava 
8 $ 28). Tot în această legiuire se spune că „giudațul giudecă 
câteodată şi în potriva pravilei pentru acest obiciau al locului“ 
(glava 56 $ 3). 

„De asemenea şi Pravila lui Matei Basarab dispunea că 
„obiciaiul leagei are putere” iar „unde nu e leage scrisă, acolo tre- 
buește să păzim obiceaiul locului“ (glava 4 $ i şi 2). 

Aşa de puțin au fost aplicate legiuirile scrise încât, câteva 
decenii dela „promulgarea lor, aproape nu se mai vorbeşte de ele. 
E Caracteristic, în această privință, faptul că Domnitorul Ipsilanti 
în prefața dela „Pravilniceasca condică“ din 1780, întocmită în 
timpul Domniei lui, nici nu pomeneşte măcar de Pravila lui Matei 
Basarab din 1652 — caşi cum n'ar fi existat — ci ne spune 
numai că la venirea lui în Domnie se aplicau în Țara Româ- 





„____1) D. Cantemir, Descriptio Moldaviae, II, cap. XI: de legibus Molda- 
viae provincialibus. 


2) A. D. Xenopol, Istoria Românilor. 


OBCU CLUJ 


E + DES 


nească pravilele împărăteşti, adecă legiuirile greco-bizantine şi obi- 
ceiurile cele pământeşti „care obiceiuri cu cuvânt că sunt din 
vechime, să sârguia spre a avea întărire“ şi la judecăţi aceste 
obiceiuri se împotriveau pravilelor, 

De asemenea. în hrisovul de promulgare al Codului Calimah 
din 1817, Domnitorul Moldovei constată că până la dânsul se 
aplicase legiuirile bizantine, deoarece „legiuirea lui Vasilie (Lupu) 
nefiind deplină, de mult încă s'au făcut de prisos şi rar se găsea 
la îndemână”. In schimb, se spune în Codul Calimah că a întro- 
dus în dispoziţiunile lui „unele obiceiuri ale pământului“, care 
„au fost cinstite și ele cu dreptul de lege şi unde nu erau decât 
nişte simple obiceiuri au fost ridicate la cinstea de a avea tăria 
de lege“, iar în $ 13 se spune că dacă în acel codice nu s'ar 
afla o lege potrivită la pricina înfăţişată, „atuncia se cuvine a se 
urma pământescului obiceiu, carele în curgere de mulți ani, 
deobşte păzindu-se, s'au întărit și cu chipul acesta au dobândit 
putere legiuită.“ 

Aşa dar, nu numai că Obiceiul Pământului nu s'a modificat - 
sau transformat sub influența pravilelor, ci, din contră, el și-a 
păstrat toată tăria pe care i-o dădea o aplicațiune de veacuri, în 
cât făcea să cadă în desuetudine legiuirile scrise, ale căror norme 
fiind împrumutate dela alte neamuri, rămâneau, în bună parte, ne- 
înțelese pentru marea majoritate a populaţiei, care se conducea 
tot după vechile norme nescrise, moştenite dela strămoşi. 

In această privință avem mărturia boierilor din divanul Dom- 
nitorului Mihail II Suţu din Moldova (1819—1821), cari fiind con- 
sultați de Domn asupra legilor în vigoare şi a puterei Obiceiului 
Pământului, i-au răspuns că „Obiceele pământeşti sunt mai pu- 
ternice decât pravilele şi că prin ele se întăresc sau se oboară 
pravilele ce nu vor fi potrivite cu stările vreunui neam ; deci, nu 
rămâne îndoială că în orice pricină, întâmplându-se a fi pravila cu 
deosebire de pământescul obicei, acesta negreşit se cuvine a se urma.“!) 

Dealtfel, şi în vechiul drept francez, în ţinuturile unde exista 
şi dreptul roman, era regula că obiceiul trece înaintea legei scrise; 
„coutume passe droit“ şi numai când obiceiul era neclar, se re- 
curgea şi la dreptul scris roman. 

Normele din Obiceiul Pământului au continuat să se aplice în 
Ţările Române până 'n a doua jumătate a veacului al XIX-lea, 
când s'a întrodus Codul Napoleonian şi alte legiuiri imitate după 
codurile apusene. 

Cu aceasta s'a rupt firul unei tradiții de mai multe ori se- 
culare, deoarece noile legiuiri n'au păstrat nimic din acea crea- 
țiune juridică a poporului românesc. acel tezaur de înțelepciune 
populară, care a fost Obiceiul Pământului, cu care Românii trăiseră 
veacuri dearândul. 


1) Uricarul, IV, pag. 207 ; Ureche V. A., Istoria Românilor, XII, pp. 524-26 

Protopopul Bratu Baiul 
(1760—1831) 
și 
fiul său Nicolae („Coconu Baiu“) 
| (1782—1855) 


de Candid C. Mușlea 


La 2 Decemvrie 1831, inspectorul domeniului Zârneşti ra- 
portează că trecând cinci luni dela moartea fostului protopop, a 
voit să inventarieze averea rămasă. Intre moştenitori se află însă 
şi o fiică nemăritată, Stana, şi câţiva nepoți minori, iar mama 
unuia din ei, Neacşa, măritată cu preotul Nicolae Aldulea, pre- 
cum şi tatăl celorlalţi, cantorul-învățător Bucur Meţian, au murit 
şi ei curând după tatăl şi socrul lor. Moștenitorii însă şi-au 
exprimat dorinţa să se amâne facerea inventarului, până când 
se va reîntoarce Nicolae, care de câteva luni lipsește din Zâr- 
neşți, spunându-se că ar fi... în Pesta. 

La 28 lanuarie 1832, cu No. 594, guvernul anunță Magis- 
tratului că în urma ordinului președintelui cancelariei aulice 
din Transilvania, Nicolae a fost supus unui interogator și a 
declarat că a ascuns arhiva în casa părintească, într'un loc știut 
numai de mama sa, dar că e gata să o predea, în care scop va 
scrie cumnatului său loan Dan. 

Tot atunci guvernul mai arată că fostul secretar episcopesc 
a făcut recurs la Curte, cerând ca în baza dispoziţiei din anul: 
1825 a acesteia, să fie el preot şi protopop la Zârnești. Insistă 
deci ca în conformitate cu decretul aulic No. 5542 din 24 Dec. 
1831,Baiul să fie scutit de orice jignire pentru drumul ce l-a 
făcut la Viena și pentru jalbele prezentate contra episcopului. 
Să-l întrebe însă: cum a ajuns în posesia pașaportului şi să 
se raporteze, anexându-se şi pașaportul. Magistratul încredin- 
țează pe Tartler, ca imediat ce Nicolae se va întoarce la Zâr- 
nești, să-i ia un interogator, să-i ceară pașaportul, și să-l trimeată 
la Brașov. 

In urma declaraţiei lui Nicolae că va preda arhiva, fiind 
interogat cumnatul său Dan, acesta răspunde că el poate jura că 

soacră-sa, înainte de a muri, nu a destăinuit nici unuia din 
copii locul unde ar îi ascunse actele. După ce a murit și ea, 
el s'a mutat în casa socrilor, dar ma dat de arhivă și nici nu 
știe unde ar putea îi. Probabil că înainte de a pleca din Zâr- 
neşti, cumnatul său a încredințat-o cuiva. Nu e deci altceva de 
făcut, decât să-l silească pe Nicolae, care, sub pretextul că e 
bolnav, petrece de mai mult timp în Pesta sau în Viena, să se 
întoarcă acasă şi să o predea. Magistratul nu-l crede însă nici 
pe Dan, căci de sigur și el aspiră la protopopiat și de aceea îl 
şi bănuește că umblă cu şiretlicuri. 

Insfârşit, la 26 Aprilie 1832, inspectorul raportează că de 
câteva zile Nicolae s'a reîntors la Zârneșşti, și fiind interogat, a 
declarat că și el, ca oricare alt particular, neavând nici un ser- 
viciu public, a primit pașaportul dela Magistrat, dar originalul 
l-a lăsat la președintele cancelariei aulice din Transilvania, de 
unde, pentru întoarcere, a primit o copie legalizată. Din Pesta 
wa putut pleca mai curând, zăcând mai multe luni bolnav de 
„idropică“ și fiind sub tratament medical. 

La 1 lunie arhiva tot nu era încă predată, și guvernul ur- 
gentează din nou. Baiul promisese doar, că imediat ce se va 
însănătoșa, o va preda cu inventar în trei exemplare. O lună 
mai târziu se raportează însă că întâi a declarat că a ţinut-o 
ascunsă, apoi că o are la sine și o predă, dar a fost împiedecat 
de boală, în sfârșit tot a predat-o, la 8 lunie, dar numai cu un 
exemplar din inventar, căci înainte de a scrie și celelalte două 
exemplare, a plecat din nou din Zârnești, după cât se spune... 
la Cluj. (Din exemplarul lăsat, se vede că arhiva începea cu a. 
1896, iar din a. 1831 nu erau decât patru acte. „Pentru aceea 
— zice el — pe anul 1831 numai patru numere, căce cu înce- 
perea acestui an au răposat fostul protopop!) 

La 18 Octomvrie 1832, guvernul trimite la Braşov cererea 
locuitorului din Zârneşti Nicolae Baiul, plină de insulte, la a- 
dresa episcopului. Intre altele, Nicolae susține că episcopul se 
gândește prea mult numai la folosul său, prin urmare e foarte 
egoist; apoi că ar exista un decret guvernial, prin care clericii, 
care prin mijloace strict interzise atât de legea divină cât și de 
cea profană și-ar procura o demnitate mai înaltă, prejudiciând 
pe alți preoţi, să fie supuși acțiunii fiscale, și în fine ca oameni 

nepricepuți numai din interese mari, nici decum să nu fie 
numiţi preoți. 

Guvernul observă că — cu toate că episcopul n'a cerut 
deastădată satisfacție — totuşi, această degradare a autorității 
unui bărbat, care poartă cea dintâi demnitate preoțească, făcută 
de un subaltern, e prea absurdă, încât se poată fi trecută cu 
vederea, de aceea ordonă ca, pe lângă un sever avertisment, 
cererea să fie ruptă în prezența diregătorilor şi să se restitue 
petiționarului, atrăgându-i-se atenţia să se ferească în viitor de 
o astfel de aroganță. — 

In anul următor (1833), episcopul se plânge guvernului 
că în arhiva predată nu se află nici un registru, nici al hârtiilor 
întrate și ieșite, şi nici al normativelor. Nicolae a declarat că 
tatăl său nu purta astfel de registre, dar episcopul nu-l crede, 
până ce nu va întări cu jurământ această declarație, iar guver- 
nul ordonă să i se ceară lui Nicolae o declaraţie scrisă. 


El răspunde... după o lună și mai bine că... protopopilor 
nu li s'a impus niciodată să poarte astfel de registre! In legă- 
tură cu aceasta însă propune.. ca alfabetul românesc, care constă 
din 43 litere, să fie abandonat în corespondenţa dintre preoți 
și protopopi, și scrisul să se simplifice prin folosirea caracterelor 
latine, care sunt numai 24 la număr, prin ele putându-se ex- 
prima oricine satisfăcător în limba românească. — 


In a. 1834, obștea din Zârnești se plânge din nou căe 
asuprită şi nedreptăţită. Magistratul crede că autorul moral nu 
e altul decât „neastâmpăratul răzvrătitor Nicolae Baiul, pretinsul 
fost secretar al clerului neunit din Transilvania“. Și tot el se 
plânge ? Nu-și aduce aminte că tatăl său, fără a cere aprobarea 
domnului de pământ, își făcuse în plină stradă un teasc pentru 
ceară ? EI, şi neastâmpăratul de fiu-său, au pus la cale toate 
jalbele ce au pornit din Zârneşti. — 


In anul următor, S. Popovici se plânge și el, din cauza 
denunțurilor făcute contra lui, la guvern, de către Nicolae Baiul, 
„0m Cunoscut în toată lumea pentru purtarea sa neastâmpărată, 
nesuferită și rea“ şi cere să i se dea un certificat oficios, pro- 


văzut cu pecetea Magistratului, pentru a arăta netemeinicia 
acestor denunţuri. — 

Preoții din Zârnești, puși la cale tot de Nicolae Baiul — 
zice Magistratul — se plâng la 24 Dec. chiar împăratului, con- 
tra fostului castelan dela Bran, Andreas Bokros. Ordonându-se 
anchetarea cazului, Bokros prezintă Magistratului un raport plin 
de venin, în care nu întâlneşti decât expresii ca: „..adrese in- 
fame... ciudă.. dușmănie și răzbunare, cu care i-a deprins răpo- 
satul protopop Bratu, și și mai mult încă fiul său, care din cauza 
mâncătoriilor (Malversationen) dovedite, a fost alungat în mod 
ruşinos dela tezaurariat, iar pentru diferite neghiobii urite și 
excese, a fost scos cu ruşine şi batjocură din postul de secretar 
episcopesc, fiind apoi declarat în toată țara ca risipitor, chiar 
de propriul său părinte, prin circulara guvernială din anul 1812, 
și astfel despoiat de orice onoare, ne mai putând fi primit în 
nici un serviciu !..“ Toate acestea însă nu sunt nimic pe lângă 
raportul, pe care, la rândul său, Magistratul — care credea că 
trebue să ştie mai multe decât subalternul său — îl trimite gu- 
vernului, redactat, ca întotdeauna, în limba latină și din care în 
adevăr transpiră numai ură şi răutate! Să nu amintim decât 
unele expresii: „..Ex ungvibus aestimetur leo! (de pe ghiare 
se cunoaște leul!)... baxii furați (dela tezaurariat!) i-a mâncat în 
cărţi; sub diferite pretexte a furat bani din mai multe fonduri 
bisericești ale neuniţilor...; se ceartă cu toată lumea și, robit de - 
desfrâu, trăiește rătăcind ani de-a-rândul prin toate părţile... 
Indrăsneala lui a mers însă până acolo, încât nu i-a fost ruşne 
să atace cu vorbe mușcătoare pe episcopul neunit şi să ridice 
asupra lui acuze neîntemeiate, din care cauză, în urma ordinu- 
lui guvernial, adresa lui a fost ruptă îu prezența diregătorilor 
din sat și apoi i s'a restituit, atrăgându-i-se atenția că dacă va 
mai scrie astfel de lucruri, va fi aspru pedepsit. Şi tot nu s'a 
astâmpărat, ba a cutezat a turbura cu obrăznicia sa și pe îm- 
păratul, trimițându-i un duplicat al acelei faimoase cereri, în care 
caloniniază Magistratul, adresă alcătuită cu multă iscusință și cu 
cea mai mare răutate, și plină cu tot felul de perversități, în- 
demnând pe oameni să refuze Magistratului orice ascultare...* 
Furia Magistratului devine însă și mai mare, când încheie cu cu- 
vintele : „Afurisitul acela de Nicolae Baiul să fie vârit pentru un 
timp oarecare la ocnă, și jalba lui, cu desăvârșire lipsită de ori- 

ce temeiu, să fie respinsă, iar ceilalți să fie daţi afară cu jalbele 
lor mincinoase !* — 

In acelaşi an, „neastâmpăratul“ Baiul se judecă cu niște 
Brăneni pentru partea din muntele „Ciubota“, care aparținuse, 
în parte, preotului Adam Ceapă din Poarta-Bran, dar o vânduse 
preotesei „Constantina“ — Stanca ! — soţia defunctului preot 
loan Bran din Zârneșşti. 

Tot cam pe atunci se adresează guvernului, cerând apro- 
bare pentru ridicarea unei a doua biserici în Şimon-Bran și 
pentru o biserică nouă în Predeal-Bran, deoarece cea veche e 
ruinată. Guvernul cerând informații, Magistratul răspunde că 
Nicolae numai din dușmănie față de S. Popovici se amestecă în 
astfel de lucruri. El nu e nici avocatul, nici mandatarul acestor 
două comunități bisericești, și astfel, lipsit de competență, pe 
nedrept şi sub mantia pietăţii, face numai vrajbă între preoți şi 
în popor, provoacă nesupunere contra domnului de pământ. 
Sa nu i se permită să se amestece în lucruri care nu-l privesc 
personal. 

Tot atunci denunță guvernului pe preoții N. Comşa și N. 
Baiul, — vărul său, —ca fiind de prisos în Zârnești. Guvernul, 
informat de Magistrat, îi răspunde să nu se mai amestece în 
chestiile altora și pe el să nu-l mai turbure. — 

Dela un timp, Nicolae trece cu totul peste Magistrat, și se 
adresează direct Curţii sau guvernului. Astfel, către sfârşitul 
anului, guvernul mai trimite Magistratului două cereri de-ale lui 
Nicolae, dintre care una fusese adresată Curţii, iar cealaltă Prin- 
cipelui Ferdinand d'Este, contra protopopului Popovici, a secre- 
tarului acestuia Andrei Adam, și a celor doi preoți amintiţi, pen- 
tru pretinse excese, iregularități, împilări, etc. Magistratul rapor- 
tează că din toate denunțurile lui reiese numai un spirit denun- 
țător extrem de neastâmpărat și pervers, precum și o poftă de 
a ataca și a ofensa pe nedrept, căci toate acuzele aduse s'au 
dovedit contrarii adevărului. Guvernul îi răspunde că dacă nu 
renunţă la astfel de acțiuni, va fi aspru pedepsit în baza deci- 
ziunii No. 10310 din 18 Octomvrie 1832, și astiel îndrumat să 
se astâmpere, 

In anul următor (1836) încep turburările și neînțelegerile 
în legătură cu moştenirea părintească. Nicolae, în numele său 

și al surorilor sale, cere guvernului ca actuarul!) judecătoriei 
domeniale, Marienburg, arendașul Litschen, precum și forul do- 
menial, să fie cu totul excluşi dela conscrierea și împărțirea 
moștenirii, iar actele să se trimeată toate guvernului, căci — cum 
spune el — „noi mintean am pus excepție asupra Domniilor 
Sale din acel mare fundament, că genitorul nostru în scris ne-au 
poruncit ca sub afurisenie lăsata avere noi singuri între noi să 
o împărțim, iară cu judecători nici cum să umblăm, ceea ce-l 
arată a îi fost om înţelept şi iubitor de dreptate; însă ei n'au 
vrut a lua în seamă această a noastră excepție, ci au zis că 
părintele nostru ca paroh și protopop este colon... Întreg opera- 
tul sau lucrul dumnilor Marienburg și Litschen să nu se ia îna- 
inte, nici să se bage în seamă, până când va veni părinteasca 
poruncă dela locul, ia care noi în treaba aceasta ne-am plâns... 
Acelorași domni a da dispensaţie în lucrul acesta, că noi sau cu 
Domniile Sale, sau cu altcineva, în treaba aceasta la vreo lu- 
crare nu ne slobozim, până ce va sosi milostiva judecată“. 

Guvernul cere interogarea celor trei funcționari, precum și 
un raport amănunțit. 

In raportul pe care-l face în legătură cu ancheta, Litschen 
îl numeşte „haimana“ care are mania proceselor, („Prozessiichti- 
ger Vagabund“) care-și caută plăcerea și hrana spirituală numai 
în înegrirea pe nedrept a altora. In 1816 — zice el — a fost 
la Viena, pentru procesul unor oameni străini, de unde pentru 
purtarea sa obraznică față de autorități, a fost trimis acasă cu 
„Şupa“”), şi a trecut imediat de partea insurecției maghiare, 
dar şi de aici, din cauza depravării sale, a fost silit să plece 
curând, cu rușine și fără nici o distincţie, Acest derbedeu (Lump), 
la cererea insistentă a tatălui său, a fost primit din milă, de 
episcopul Moga, ca simplu scriitor în cancelarie, dar văzând că 
e un om cu totul depravat moraliceşte, și nicidecum potrivit 
pentru preoție, a îost alungat cu rușine. De atunci și-a pus 
Sufletul său negru în serviciul denunţurilor false. Acest tip de 
neruşinare şi de minciună, lipsit de cinste și de conştiinţă, nu 
se teme de nici o pedeapsă, și-şi continuă de ani de zile necu- 
viinţele în ciuda tuturor înaltelor dispoziţii, oarecum până la 


1) Notarul, 
2) Sub escortă. 

batjocură. El caută pretutindeni ocazii de procese nefolositoare 
şi nu trăieşte decât ca să urzească întocmai ca o ciumă pericu- 
loasă, supărări și năcazuri societății omenești şi cetățenești. Tot 
ce ajunge în mânile lui, dispare; cele mai multe din fondurile 
bisericilor neunite, în Bran, Râșnov, Nou, Zârnești, etc., le fo- 
losește pentru a-și satisface poita sa de a umbla de colo până 
colo, la Cluj, la Viena, pentru inutilele și falsele lui calomnii, 
avându-și domiciliul în crâșmele cele mai ordinare şi mai 
proaste, fiind dedat cu totul beţiei și jocului de cărți“... „Ce 
priveşte meritele morale, demnitatea şi funcția preoțească a 
răposatului protopop, de acord cu Seneca, zic: „De mortuis nihil . 
nisi — bene“. — „In chestii oficiale însă, autorităţile superioare - 
să nu se lase duse în eroare prin aluzii la blesteme ridicole“. 

Acesta e certificatul liberat de Litschen ! Marienburg e mai 
laconic. El se mulţumeşte cu câteva fraze, din care cităm: „...Invi- 
nuiri obraznice şi neruşinate... calomniator fără ruşine și sudit!) 
neascultâtor, care cu rigoare ar trebui pus la locul lui...“ — 

Frumoase idei trebue să fi avut guvernul și Curtea despre 
unii funcţionari din Ardealul de pe vremuri! Şi pentru ce 
tot acest exces de zel și această exuberanță de stil urban? 
Pentrucă Nicolae, ca și tatăl său odinioară, nu mai avea încre- 
dere în imparţialitatea și simțul de dreptate al Magistratului, şi 
trecea peste toate ordinele și răutățile lui. Dar el îşi mai bătea 
Și joc de gravii dictatori și satrapi ai Ţării Bârsei, căci iată ce 
le răspunde — românește — la o provocare de a se prezenta 
în fața lor: 


Inclytum Forum! 


A veni pe die lovis 8-va Septembris a. c. la Casa Ma- 
gistratuale nu potem pentru urmetorele mari pedeci ; checs *) 

I-mo. Foenisecium 5) cu carratura (vectura) lui enche 
nulam potut saevorsi. î) 

2-do, Secerisu (messis) acum am inceput. 





1) Supus. 

2) Căci. 

3) Facerea fânului, 
4) Săvârşi, 

Aceste 2. lucruri grele de camp sunt cu pericul, adeque 
trebuie se le facem :n temp bon, che in temp reu, cum este 
pluvia, etc. nu se pot isprevi. ci mare pagube se pricinue- 
ste noao. 

Acum avem temp formos dela Domnezeu. si asa saen- 
tem datori cu dedinsul, si cu tote poterile a sta de zisele 
2 lucruri grele a campului, almintrilia, de va urma  pluvia 
etc. ca si anno mai decurend tirecul 1835. se aduce Noao 
forte mare pagube, dupe cum atuntsa, aut anno 1835. am 
patimit. 
Decs:) cu umilitate rogem pe Inclytum Forum, ca pen- 

iru numeratele temeinice pricini se benevoiasche ane da 

praelongare, vel dilation, paene vom carra foenu nostru dela 
foeneturi acase, si vom aduna bucatele din camp, apoi cu 
cuviincze ne vom praesenta Aceluias Praelaudat, de vreme ce 
stringere bucatelor din camp este acum impreunate cu peri- 
culum in mora, 

Pe laenge carii cu deosebite cinste remanem  Aceluias 

Laudat 

Zernesti die Mercurii 7-ma Septembris 1835. 

umili servi 
Nicolaus Baiul m. p. 
Antecedaneus Secretarius Cleri N. U. 
Vidua Maria Maecean. 

Temându-se însă ca lucrurile să nu ia o întorsătură gravă, 
surorile, — afară de Maria — și cumnaţii loan Baiul — soțul 
Bucurli, — apoi loan Manole, — soţul Stanii, care se măritase 
și ea între timp, — dau, la 23 lanuarie 1837 o declaraţie: 
n: precum noi despre jelburile care au dat cumnatul nostru 
Nicolae Baiul, în numele fraţilor mai înainte, pentru împărțeală... 
noi nu Știm nimica“ — ceea ce-l îndeamnă pe loseph Graef, 
președintele judecătoriei domeniale din Zârnești, să-l numească 
în raportul său : „...om fără caracter, care a avut obrăznicia să 
prezinte contra propriului său șef bisericesc, episcopul V. Moga, 
o adresă injurioasă, scandaloasă, care în urma unui ordin gu- 
vernial a fost ruptă în faţa juraţilor din Zârnești şi apoi arun- 
cată la picioarele celui care o redactase.“ — 


17 Deci. 

Nici nu se termină însă bine cu o jalbă, și alta-i urmează! 
Astfel la 13 Aprilie, cu No. 1860/1836, guvernul comunică 
Magistratului că Nicolae, în calitate de tutor al pupilului loan 
Aldulea, se plânge contra dispoziţiunilor volnice care sar fi luat 
față de moştenirea acestui copil al surorii sale Neacşa, măritată 
după preotul Nicolae Aldulea din Moeciul-de-jos. Murindu-i 
amândoi părinţii, copilul a fost crescut de bunica sa, mama lui 
Nicolae, dar în anul 183î murind şi aceasta, a fost luat, cu în- 
voirea celorlalte rudenii, în îngrijirea sa, în calitate de unchiu, 
dându-i el însuși toate cunoștințele generale necesare, apoi l-a 
dat la școală în Braşov, unde se află și acum, fiind promovat 
în clasa a doua. Copilul. în vârstă de 13 ani, e talentat şi are 
cunoştinţe frumoase, cum se vede din certificatul liberat de di- 
rectorul substitut Safit. Dela tatăl său i-a rămas avere mobilă 
şi imobilă, din care face parte și o casă temeinic clădită, o 
grădină, o dârstă, precum și bani gata. El, Nicolae, nu cunoaşte 
inventarul și actele. Să i se arate ce sa făcut cu banii și să 
se ia dispoziţii ca fără știrea sa nimeni să nu mai dispună 
de ei. 

(Va urma) 

Intro cameră tristă a unui sanatoriu de tuberculoși din Ca- 
pitală, aproape uitată (câți mai ştiau de trăeşte sau ba ?), închisă 
de ani de zile în suferința ei, s'a stins, pe nesimţite, flacăra unei 
vieți care abia mai pâlpăia, a Mariei Cunţan. 

Greutatea crucii care i-a fost sortită a 'ncepul s'o simtă încă 
din 1912: 


Ai să mă lași desvăluită 
Săracă haina mea de lut 
Că ești atâta de slăbită 
Eu până astăzi n'am ştiut. 


Dar i-a purtat creștineşte, fără să cârtească, povara. Cum a 
purtat-o și pe cea, mult mai grea, a decepțiilor. 


Din razele care ne leagă 

Una mereu la geam îmi bate: 

E raza dragostei pribeagă 

Și-a cântecelor necântate. 

Aş vrea să n'o mai bag în seamă 

Să 'nchid oblonul când răsare, 

Căci nu 'nțeleg la ce-o mai chiamă 
« 7rudita inimă din zare. 


Mariei Cunţan, cu toate că 


Cei care poartăn lume... lira 
Și lanţul, mau nici un noroc (Două inimi) 


o singură bucurie îi mai tonifica rezistența în luptă cu destinul: 
bucuria poeziei. 
O poezie, poezie, 
Tu soare-al darurilor vii 
Și-al celor osândiți să fie 
Lipsiţi de altă bucurie 
A inimii, 
Pe locul cald încă de pară 
Tu arătându-mi Sus o stea, 
Ai sămănat o primăvară 
Și florile ce-or să răsară, 
Sunt viața mea. 


Spre norocul ei, dar şi al poeziei noastre, florile au răsărit. 
ȘI dacă cromatica lor e mai mult a toamnei melancolice, duioase, 
decât a primăverii cu viața svâcnind din scutecele fiecărui mugur, 
asia nu iînsemnează că sunt lipsite de prospețime, de gingăşie, de 
viață, 

La 24 Nov. i s'a 'mplinit, în fine, și ultima dorință : 


Aş vrea să-mi pot lua răsplată 
Pentru pustiul din trecut, 
Aş vrea să mă mai nasc odată 
In altă haină, nu de lut. 


Eliberată de-acum de cătușele lutului — atât de pufintel și 
totuși atât de greu pentru un suflet suferind și sensibil — Maria 
Cunţan va trăi mai departe prin ceeace i-a rămas de-asupra le- 
spedei mormântului : prin „visele rătăcite pe pământ“ — cum îşi 
caracterizează ea cântecele — prin poezia durerii resemnate, a vi- 
satelor, dar vecinic neîmplinitelor bucurii, care, nu arareori, a găsit 
în lira ei accente care mişcă şi vor mişca încă pe mulți dintre cei 
ce, întâmplător, vor zăbovi asupra paginilor ofilite de reviste și ziare, 
între cari stau închise florile sufletului Marei Cunţan. 


$. Tamba 


Reproducem una din poeziile in care se vădeșşte viul dor de 
libertate națională al poetei. 


Se duc voinicii 


Se duc voinicii, satul plânge, Doar unul dintre cei de-acasă 
Jelim, băirânule gorun, Nu spune jalea nimărui, 

Din fiecare strop de sânge Culcat în crâng la umbră deasă 
Aş face-un cântec să ţi-l spun.  Doineşte lin durerea lui. 

Nu-i sărăcia, e robia Apostoli cari s'au frânt pe roate 
Ce-i duce dela vatra lor, Credinţa i-au lăsat-o 'n dar, 

Ss a pustiit pe deal moșia Răsună lanţurile toate 

Şi cei rămași de jale mor. Cum sună'n viscol un stejar. 


M'a fermecat acea cântare 

De pare car fi jalea mea, 

Aş vrea să-mi cânte la 'ngropare 
Când lanțurile vor cădea. 


Maria Cunţan 





OBCU CLUJ 


ia BN 


Cu prilejul unui centenar 


„Casina Română“ din Braşov — cea mai veche instituţie 
rom. de felul acesta din Ardeal — își serbează peste câteva zile 
o sută de ani de existență, împliniți la 31 Oct. 1835. Şi după cât 
auzim, în cadre care ies din comunul acestorfei de serbări, pu- 
blicând cu acest prilej şi un documentat istoric al ei. 

Vor fi, desigur, oameni care nu vor înțelege rostul impor- 
tanței ce se dă acestei societăţi și serbării ei. Sunt cei care con- 
fundă bătrâna Casină braşoveană cu cazinourile de azi, pentru 
care, în adevăr, nu merită nici să-ți toceşti condeiul, nici să-ţi 
răcești gura. Cu atât mai puţin să cheltueşti bani scumpi pentru 
volume jubila:e, în care să nu găsești decât hârtie de lux, în 
volum însă fără preţ, mutre grave și iscălituri solemne. 

Ceeace nu e cazul Casinei din Braşov. Fiindcă înființarea 
acesteia, acum o sută de ani, pornia din alte motive și ţintia 
alte necesități decât ale luxvaselor cazinouri din zilele noastre, cu 
puternice becuri electrice de-asupra meselor „norocului“ îmbrăcate 
în postav verde. 

E suficient să-ţi arunci ochii asupra câtorva puncte din ve- 
chile ei statute, ca să-ți dai seama de rolul pe care-l împlinia 
această societate: membri ai ei nu puteau fi decât „bărbați cu 
caracter cinstit și purtare nemaculată“, iar scopul ei: „nobila con- 
versație, nevinovata petrecere și trebuincioasa în viață cultură“ 
(punct 1). Jocurile de cărți admise: „farocul și preferanțul“. lar la 
ora ll, Casina se închidea (p. 40). 

Mai important e însă punctul ultim din statute; „Comitetul 
va îngriji ca în toată săptămâna peste tot anul Martea, Vinerea și 
Dumineca dela 7 ore seara până la 8, unul dintre membrii socie- 
tății, mai ales dintre profesori şi alți literari, să cetească în auzul 
tuturora cele mai trebuincioase şi mai folositoare materie din ga- 
zetele abonate şi din cărţi. Pentru aceea toți membrii, lăsând în 
oara aceasta alte petreceri, vor avea să treacă în sala de lectură 
şi acolo a asculta cu cea mai mare băgare de seamă, căci socie- 
tatea numai în chipul acesta, înaintând în cultură îşi va ajunge 
scopul cel mai de căpetenie, pentru care au înființat acest așezămâni..“ 

Avea aşa dar un rol pronunțat cultural. 

Cunoscând acest rol, nu suntem oare îndreptățiți să atribuim 
atmosferei create aci, de spiritele de iniţiativă, o bună parte din 
realizările de importanță capitală în desvoltarea noastră culturală 
ulterioară? Membrii ei erau doar aproape toți cei cari cinci ani în 
şir se sbătură, pe toate căile, ca în fine, la 1833 „spre cinstea 
neamului românesc“ — cum spun ei în apelul lansat pentru strân- 
gerea daniilor — să-şi poată sfinți, în centrul Braşovului (Târgul 
Grâului), pe locul unde e azi Bis. Sfântei Adormiri, cea dintâi Ca- 

pelă “a sufletului lor, de legea lor, cu limba lor. Erau aproape toți 
aceiaşi cari, în 1835, dădură viaţă şi școalei românești din interiorul 
Cetăţii. | 

E ud deci nu numai suflete evlavioase, primitoare de idei 
mântuitoare, ci şi suflete de ispravă, oameni ai faptelor. 

„ Şi atunci, se poate oare imagina să nu fi acționat — cum 
au acţionat de-atâtea ori în chestii naţionale, în vremuri mai re- 
cente, pe care le-au apucat mulţi inşi încă în viață — şi stimu- 
jente pornite dinsacest cămin al elitei societății româneşti din vre- 
mea aceea, în faza sau prefaza înfăptuirii d. p. a, Şcoalei comer- 
ciale — propusă încă la 1837 de Gh. Barițiu!) dar înființată cu 
curs de 3 ani numai la 1869; — a întemeierii, la 1836, a celui 
dintâi ziar românesc în Ardeal „Foaia Duminecii“, cu cheltuiala 
neguțătorului Rudolf Orghidan, continuată peste doi ani în „Foaia 
Literară“ apoi în „Foaia pentru minte, inimă și literatură“; a de- 
mersurilor la guvern dintre anii 1839—1844, pentru înființarea unui 
gimnaziu român, idee realizată însă abia în 1850 ş. a.? 

Căci dacă lumea gândurilor, a ideilor, a planurilor mari, în- 
drăsneţe, se țese pe culmile singurătăţii, punerea lor în practică, 
realizarea lor se face jos, cu concursul celor din mulțime. Şi 
într'o vreme când lipsiau atâtea din libertăţile de azi şi din mij- 
loacele de difuzare a ideilor, Casina aceasta a fost adăpostul cald 
unde, feriţi de vigilenţa duşmană, oamenii îşi comunicau gândurile, 
legau prietenii, cimentau rodnice solidarităţi, unde se cultiva at- 
mosfera prielnică hotăririlor şi realizărilor de interes obştesc. 

Dac'ar fi avut urechi păreţii localurilor în care s'a adăpostit 
acest așezământ, câte planuri şi câte discuții — oglinzi ale su- 
fletului acelor înaintaşi — asupra problemelor care se puneau 
atunci, nu ne-ar fi păstrat; iar dac'ar fi avut şi ochi — când 
vreun Gh. Barițiu, cetind sau cuvântând, atingea coarde sufleteşti 
a căror vibrare se traducea în fapte — imaginea câtor feţe îmbu- 
jorate de frumuseţea unei idei, de căldura unei hotăriri eroice . 
mar fi reținut-o pe retină, pe seama urmașilor! 

Noi, dacă e să-i facem cu prilejul sărbătoririi centenarului o 
urare societăţii jubilante, urarea noastră e aceasta: S'o vedem cât 
mai distanțată de cluburile haidamacilor politicei — pepiniere de 
intoleranță şi destrămare a solidarităţii româneşti — ca şi de ca- 
zinourile buzunărelilor elegante, cu forme legale, rămânând cât mai 
credincioasă spiritului care a prezidat, acum un veac, la actul ei 
CE naştere. Căci „numai așa iși va putea purta numele cu onoare, 
deosebinuu-se de cafenea“, — cum glăsuesc, de încheiere, statutele 
întemeietorilor ei. 

„Ţara Bârsei“ 


_„ „1) Bartolomeiu Baiulescu: Monografia Bis. gr. or. române a Sf. Ador- 
miri din Cetatea Brașovului, Braşov, 1508 p. 130.5 

Craiul munților 
Poem dramatic 
de Al. Ceuşianu 
Scena VI-a. 


AVRAM IANCU, RUSSU, CORCHEŞ, MOLDOVAN, MOGA, 
OLTEAN, AIUDEAN şi MOȚII. 


I-ul Moţ: Văd furnicând pe runcu-apropiat 
Cete de-oşteni. (între Moţi se produce 
[mişcare 
Al doilea Moț: Sunt Ungurii. 
Russu : Să vină. 


N'o să apuce mulţi popas de cină... 
Corcheș: (către Moţi) Fiţi gata măi! 
Iancu: (a suit un clin Să urce unul sus 
de deal şi priveşte Pe măgură cu tulnicul 


încordat) 
Iacob: (e lângă lancu) Sa dus 
Măria Voastră. 
Avram lancu : Cum de-mi zici aşa? 
Nu-s grof, nici rege. 
Iacob: (zmerit) Nu te supăra. 
Ne-am pus nădejdea 'ntregului viitor 
In tine. (simplu) Tu eşti „Craiul Munţilor“ 
Moţii : Trăiască lancu!... (şuvoirea de glasuri se 
prelungeşte departe) 
Iacob : Ai chemat pe Moţi 


Să-ţi sară 'n ajutor — şi iată toți 

Ți-au ascultat porunca şi-au venit 

Să facă'n juru-ţi zid nebiruit. 

Ai zis că ne luptăm pentru *mpărat 

Şi nici unul din noi n'a murmurat, 

Cu toate că 'mpăratul stă depărte 

Şi face des făgădueli deșarte. 

(tulnicul de departe vuie jalnic) 
Iancu: Eu am încredere în împărat 

EI trebue să fie drept... Ne-am dat 

De partea dânsului — şi vom lupta 

Increzători că nu ne va uita 

Nici când (începe greeratul de gioanţe) 

Aiudean : Vin !.. 

Iancu : (ridicând braţul) Hatvani — călău necruţător — 
Azi ne "'ntâlnim din nou. Vreai să dobori 
Cetatea munţilor, și uiţi căn prag 
Stă strajă — un neam întreg. Sărac 
De tine... 

Moldovan : (către lancu) Vine-un olăcar. 

Moga : (intrând într'o 

suflare) Trăiţi ! 

lancu: (către Moga) Ce veşti aduci? 

Moga: (furtunatec) Suntem încercuiți 
De Hatvani. Am stat trei zile 'n şir 
In luptă. Muntele-i un cimitir 
Şi rândurile noastre sunt rărite. 
Nu-s tunuri. Dacă nu ni se trimite 
De grabă ajutor, suntem pierduţi... 
De patru ori s'a năpustit Vlăduţ 
Asupra Ungurilor, ca să-i scoată 
Din valea Buciumanilor, să poată 
Reface legătura 'nspre Câmpeni 
Și n'a răzbit. 


Aiudean ; Pericolu-i suprem. 

Iancu: Să plece Corcheş cu lăncerii săi 
Imediat spre Cerna! 

Corcheș : Moţii mei 
Sunt gata. 

Iancu: Nici o jertiă să nu cruţi! 


Alt ajutor nu dau. Popa Vlăduţ 
Şi tu, plătiți cât o armată *'ntreagă 
Și-s liniştit, 


Corcheș : Cui îi viața dragă 
Să nu ni se arate 'n drum. (iese) 

Oltean : Loviţi-i! 

Moga: Mi-e dor să lupt şi eu cu-afurisiţii 
De-acolo... Lăsaţi-mă să-l însoțesc 
Pe Corcheş. 

Iancu : Bine măi! 

Moga: Vă mulțămesc (iese) 

Russu: Atacul Ungurilor se "nteţește. 

ALIII-lea Moţ: (ochind) Să trag? 

Avram lancu: Vrea să ne prindă 'n cleşte 


Bietul Hatvani şi nu-şi dă seamă 

Că-şi pregătește sie-şi o capcană 
Din care nu mai scapă 
(puşcătura Moţului se descarcă) 
Măi feciori, 
In faţa ceasului hotăritor 
Să punem jurământ că apărăm 
Pământul nost', pân” ce-om muri. 
Moţii: Jurăm !,.. 
(Şuvoirea glasului se prelungeşte din culme 'n culme) 
Un Moț: (din josul dealului) Prindeţi de spiță! 
Alt Moţ: Ajutaţi plăeşi ! 
Moldovan : (care stă cu Russu și Aiudean în jutul lui Iancu) 
Vin tunurile noastre de cireş. 
Avram lancu: Să le aşeze în vârf de deal. 
(către Moldovan) Părinte, 
Adună-ţi oamenii şi „Inainte!“ 
Du-i la împărtășania de sânge. 


Moldovan : Mă tem că setea nu mi se va stânge 

De grabă. 
Avram lancu: (cu "ngrijorare) Popa Balint nu mai vine. 
Moldovan : Aduceţi flamura şi după mine 

Feciori |... (iese urmat de alt pâlc de Moţi) 
Iancu : Trăiască libertatea ! 
Moţii : Ura! 


(Mișcarea e generală — în acelaşi timp apare spre dreapta 
gura unui tun de cireş pe care Moţii repede îl aşează în poziţie) 


Al IV-lea Mor: Proptiţi afetul! 
Al V-lea Moj: Daţi spre cotitura 
Din dreapta! 
Avram Iancu: Popa Balint nu mai vine 
Şi dacă 'ntârzie.,. 
Oltean: (aiurând) Câte jivine 


Toate s'au adunat să ne zdrobească. 
(Greerat de puşcături ; un pâlc de fugari trec în faţa lui lancu) 


Avram Iancu: (tunând) Opriţi-vă ! (cu mâna ridicată) 
Cel siânt să Vă păzească 
De pumnul meu... 


Al VI-lea Moț: Dușmanul ni-este *n spate. 
Avram lancu: Şi voi fugiţi? 

Al VIl-lea Moţ: (învălmăşindu-se) Sunt mulți. 
Al VIll-lea Moţ: Are dreptate. 

Al VI-lea Mor; Ne-omoară. 
Avram Iancu: (poruncitor) Strângeţi-Vă în jurul meu 
Şi înainte!... 


Al VII-lea Moț: (l-a recunoscut) lancu. 
Al VIII-lea Mor: Dumnezeu 
Ni l-a trimis. 
(Pâlcul de oameni s'a adunat subit — şi se 'ntoarce la po- 
runca lancului). 
Iancu: Să mă urmați 
In luptă!... Daţi cu ghioagele! (zgomotul de 
luptă s'a *ntețit; pâlcul de oameni a ieşit... 
Glasul lui lancu s'aude îndepărtându-se) 
Muşcaţi 
Cu dinţii... apăraţi-vă pământul... 
Să nu-și smintească nimeni jurământul ! 
(Sus pe colină Moţii au aşezat tunul și forfotesc să-l încarce) 


Iul Moț: Grăbiţi feciori ! 

Al II-lea Moț: Guşata-i încărcată. 

Al III-lea Moţ: Goliţi din pungă pulberea uscată! 

Al IV-lea Moț: Se 'ncinge lupta. 

Al V-lea Mor: Văd sclipiri de săbii. 
Iul Moj: Da-ţi foc! 

Al IV-lea Moţ: Nu ne "'nfricăm de-un stol de vrăbii.... 


Să vină 'ncoaci. — O praştie le-ajunge 
Să-i sperie, să-i destrame, să-i alunge. 


Oltean : (a tresărit— Ne chiamă tulnicul a doua oară... 
un glas de tulnic Din nou e Hatvani 'n Abrud — Pogoară 
se aude) Plăeşii din Albac şi Vidra. Vin 
Năpraznicii munteni cu popi creștini 
In frunte. 
Glasul lui Iancu: Daţi pe moarte măi feciori! 


Oltean : (vede pogorind pâlcuri de Moţi, cu braţul ridicat) 
Ne chiamă Iancu... Daţi-i ajutor! 


Un Moţ: Un Ungur. 
Alt Moț: Omoriţi-l! 
Glasul Mariei: Fiţi creştini... 
Al Ill-lea Moţ: Loviţi-l! 
Glasul Mariei: Vai. 

Scena Vil-a. 


(Tunul s'a descărcat și fumul s'așterne ca un val gros asu- 
pra scenei. Holcotul luptei devine intens; nu se vede nimic pre- 
cis, numai glasurile învălmășite se aud). 


Popa Balint: Țineţi-vă băeţi !.... 
Nu poartă dracul păr atât de creţ 
Să nu îl descâlcim. 

Un Mot: Veniţi încoace 
Căci zmoala s'a topit şi iadul coace 
De dorul vostru. 


Maria: | Doamne... 
Popa Balint: (de departe) Inainte 
Voinicilor ! 
Glasuri de Moţi: Te ascultăm părinte. 
ful Moţ: Lovim cu sete. 
Al II-lea Moţ: lacă fug zmintiţii. 
Popa Balint: Nu vă lăsaţi de dânşii... Urmăriţi-i! 
Un Moț: Zorim, părinte Balint, cât putem 
De repede. 
Alt Moţ: Ni-e dor să-l mai vedem 
Pe Hatvani luându-și talpa'n spate. 
Al III-lea Moţ: Şi să-l scurtăm de-un lat de cap, fârtate 
L-ul rănit: Nu mă călcați — aveţi puţină grijă! 
Al IV-lea Moţ: (aple- 
cându-se) Ce te-a aflat? 
Lul rănit: M'a nimerit o schijă. 
Al II-lea rănit: Gâtlejul mi se uscă, dați-mi apă. 
Al IV-lea Moţ: Părinte ! 


Popa Balint: (făcând 
cruce peste rănit) Pe ăsta nimeni nu-l mai scapă. 


Al II-lea rănit: Am cinci copii, nu mă lăsaţi să mor... 
Jul Moţ: Ce-i de făcut? 
Popa Balint: (încruntat) Inaintaţi feciori !.... 


(Părintele Balint s'a oprit în mijloc de deal — în timp ce 
Moţii lui trec înainte în pâlcuri dese). 
ceai : î- ridicat întrun cot şi priveşte pierdut la armata de 
oți). 
Se mișcă munții clătinându-şi creasta 
De stânci... şi codrii blastemă nepasta 
Ce ne-a ajuns. 

Balint: Ce zici? 

Oltean: (cu ochii căscaţi) Nu-i vezi, nu-i simți, N 
N'auzi cum urlă, cum scrâşnesc din dinți 
Flămândele talazuri de lăcuste, 
Cătându-şi drum prin văile înguste ? 
Şi tot mai mulţi barbari sosesc... S'adună, 
Cresc peste noi, ne'neacă, — ne sugrumă. 

Balint: Te pasc nălucile. 

Oltean : Vin pe prigoană, 
Ținându-se cu dinţii'nfipţi în coamă, 
Pociţi la faţă, "'ntunecaţi și crunți, 

Zmei întrupaţi pe caii lor mărunți. 
Balint: Aș vrea să ştiu ceva de Iancu, frate. 


Oltean : (aiurând) Pământu-i ars... gloatele-s spulberate. 
Balint: (zgâlțăindu-l) Te 'ntreb de lancul!... 
Oltean : lancu? Cine ştie.... 
(recade) Suntem pierduţi de-acu pe vecinicie. 
Un rănit: Vino la noi. 
Alt rănit: Indură-te, părinte. 
Al III-lea rănit: Vai. 
Un Moţ: (se opreşte) Incotro ne ducem? 
Popa Balint: (încruntat, cu fruntea înălțată) Inainte! 


(lese urmat de restul Moților săi. Pe urma lor nu s'aud de- 
cât gemetele răniților. Răzimată de-un trunchiu doboriît — a apă- 


inte lau E foarte palidă şi mișcările îi sunt sfârșite de obo- 
eală). 


Scena VIll-a. 
MARIA, OLTEAN și răniții. 


Maria : (bolborosind)  Răniţii mei. 
Al IV-lea rănit: S'adună corbii. 
Al II-lea rănit: rate, 


F 
Sunt liniştit că mor pentru dreptate... 
Trăiască Iancu! 


l-ul rănit. Vai. 
Al IV-lea rănit: Am cinci copii 
| Şi-aş vrea să-i cresc. 
Maria: (coborînd spre el) Nu desnădăjdui.... 
Al IILlea rănit : Vin corbii. 

Al V-lea rănit: 


Maria: (aplecându-se 
spre rănit) 
Al V-lea rănit: 


Maria : 

Oltean: (lucid) 
Maria : 

Oltean : 

Maria: (către Oltean) 
Oltean: 


Maria : 
Oltean: 


(trudit) 


Ful rănit: 


Al Il-lea rănit: 


Oltean : 


Maria: 
Al Ill-lea rănit: 
Al IV-lea rănit: 


ir DĂ) ceea 
Uriă gurile de tunuri. 


Ai vre-o dorință? . 

Intre două drumuri, 
In fața căsii sub umbrar de viță 
Sălbatecă... să ridicaţi troiță 
In amintirea mea.... 

Bietul... 
Moare? 
I-s retezate ambele picioare, 
Sărmanul. 
Spune-mi te mai doare rana? 
Mă chinue durerea... (de-odată aiurând) 
Uite mama..., 

Cum îi stau lacrimile 'n dunga feţii... 
Vrea să-mi întreme flacăra vieţii 
Și 'ntinde mâna veştedă spre ea. 
De ce te zbuciumi? 

Nu e vina mea 
Că mi se gată anii... Am nutrit 
Un dor în suflet nemărturisit, — 
Un vis țesut în nopți cu lună nouă, 
Stropit în zori cu lacrimi de rouă, 
Spuzeală de boboci pe-un rug sălbatec 
Inmugurit de-un zvon primăvăratec... 
Apleacă-te asupra mea... Mi-e bine 
Când simt suflarea-ți adiind spre mine... 
Par'că-i o sărutare să mă 'mpeci 
Cu golătatea somnului de veci... 
Mi-e frig. 

Se "'ntunecă în jurul meu 
Pământul. 


Bunu-i Dumnezeu... 

Mi te-a trimis să-mi mângăi suferința 
Măicuţă... Işi întinde nefiinţa 
Umbroasa-i aripă să mă adoarmă... 
Dă-mi mâna să nu tremur... Se răstoarnă 
Tăcerea peste mine... Vino-aproape 
Şi'nchide mi ostenitele-mi pleoape.... 
Sunt lângă tine.... 

Daţi-mi o icoană. 
Vin corbii. 

Al V-lea rănit: Las” să vină. 

Oltean: (Cu-o ultimă sforţare) Vin pe moarte 
Maria : (domol) Nu te mai frământa. 
Oltean: Vin pe goană. 


Şi lancu n'o să poată să supoarte 
Atacurile lor... 


Scena lX-a. 
IACOB, Ceilalţi. 


Maria: (zărindu-l pe lacob, care urcă dealul, cu braţul zdrobit 


într'o legătoare) Bine-ai venit. 
Jacob: (vioi) Aduc o veste buuă. 
Maria : lești rănit 
La braţul drept. 
Iacob : M'a nimerit o schiță 
De-obuz, luptând pe Stiurţ... dar nu port 


grijă 
De asta... Ungurii dau înapoi 
Pe *ntreaga linie. 
Oltean: (pierdut) Ce zice? 
Jacob : Noi 
Suntem pe urma lor... De nu venea 
La vreme popa Balint... ne zdrobea 
Scârba de Hatvani. 


Maria: (tresărind) Ce bine-mi pare. 
Al IV-lea rănit : Copiii mei... 

Al doilea rănit: Vai... 

Oltean : Daţi-mi apă. 

Maria : N'are 

Să mai trăiască mult, 

ul rănit: Mi-e dor de casă. 


Iacob: (observă că Maria abia se ţine pe picioare) 

| Ce te-a aflat? 
Maria : (slabă) Zăbunul mă apasă.... 

la-mi-]. 

Jacob: Te uiţi la mine par'c'ai plânge 
(bănuitor... în timp ce-i ajută să desbrace 
surtucul de husar) 
Ţi-e haina ruptă... şi 'nchegată 'n sânge. 
Maria: O zdrelitură. Am căzut. 

Iacob: 


Maria 


m 3 


Mă minţi 
Te clatini... Ţi-s privirile fierbinţi 


: (cercând să se menţie) Nimic... o slăbiciune trecătoare, 


Iacob : 


Maria 


Iacob 
Maria 


Iacob: 


Maria 


Iacob : 


Maria 
Iacob : 


Maria 


Iacob: 


Credeau... că-s Ungur. 
Maică sfântă... Oare 
Să fie cu putinţă ?... 


: (sprijinindu-se de lacob, s'aşează pe-un ciot) 


: (uimit) 


: (fierbinte) 


Nu-i nimic 
Nu piere holda dintr'un fir de spic 
Şi'n vâlvătaia mare o scânteie 
Nu mai sporeşte focul. 

Ce femeie!... 
Aşează-te la căpătâi... şi-mi spune 
Tot ce-ai văzut... tot ce-ai aflat, 
Curg strune 

De sânge. 


: (strivindu-și rana) Povesteşte-mi tot ce ştii. 


Se 'ncheagă rana... până-i isprăvi. 


(îngenunchind lângă dânsa) 


Cum am intrat în luptă nu mai ţin 

In minte. Pe-Unguri îi vedeam cum vin 
In pâlcuri dese pe Stiurţ în sus. 
Andreica și cu Popa Groza li s'au pus 
De-a curmeziş în cale... Ne luptam cu 
Inverşunare.... 


: (întrerupându-l) L-ai văzut pe lancu? 


Intrun târziu, când oamenii 'ncepură 
Să fugă, a răsărit dintr'o ruptură 

De deal şi vorba lui răsunătoare 
Opri puhoaiele. 


: (cârcindu-se de durere) De ce mă doare 


(înfiorată) 


Aşa cnmplit?... (silindu-se să zâmbească) 
Ziceai că lancu... Spune, 
Imi pare că vorbeşti despre-o minune 
Când pomenești de el şi te ascult 
Cu-atâta drag... (aproape şoptind) 
Nu ştii tu cât de mult 
M'am cugetat la dânsul (făcând un semn 
cu mâna) 
Povesteşte.... 
Porunca lancului însuflețeşte 
Curajul Moților... Ochii se *ncruntă, 
Pumnii se 'ncleaştă... braţele înfruntă 

Maria : (fremătând) 


Jacob : (înfierbântat) 


Maria : 


(tresărind) 
Moţii: (de departe) 
iacob: 


Maria: (biruitoare) 
Iacob : 


Moţii: (mai aproape) 
aria: 


Iacob: (oprind-o) 
aria: 


MI e A 


Năvala... Ungurii cad rând pe rând 
Ca păpădia spulberată ?n vânt... 
Dar Hatvani-i șiret. Adună ceata 
Fugarilor şi îşi arunc'armata 
Intreagă'n foc... S'apropie mulțime 
De om... și popa Balint nu mai vine... 

Şi Popa Balint nu mai vine... Cum 
Zoresc la fugă roibul meu... Ce drum 
Cumplit prin tabăra duşmană... Trec 
Ca o nălucă printre suliți... Leg 
Nădejdea c'am scăpat... La o răscruce, 
Apuc la dreapta... drumul mă aduce. 
Din nou spre tabăra duşmană... Calul 
Se poticneşte... sar din şea... sui dealul 
Şi rătăcesc hoinară... 

lancu-şi strânge 
Pe toţi în jurul său... E plin de sânge 
Şi buza tremurândă n'are grai 
Luptăm şi ne oprim din plai în plai 
Cu gloate tot mai mici, tot mai puţine. 
Şi Popa Balint tot nu vine... 
Ard hainele pe mine... Desnădejdea 
Mă chinue... Alerg,,. Simt că primejdia 
Sporeşte... les la margine de luncă, 
Un glonte ţiue... Trei inşi s'aruncă 
Asupra mea... Sunt Moţi. Mă duc pe-o 
coaste 
Şi-l văd pe Balint cu întreaga-i oaste... 
Din două vorbe a 'nţeles ce-i spun. 
Un semn din mână... şi-am pornit la drum. 
Ce zvon? 
Trăiască lancu ! 
A crezut 
Trufaşul Hatvani că ne-a bătut 
Şi ca răpus pe Iancu pe vecie... 
Când se ivește, chiar la răspântie, 
Oastea lui Balint... 
A sosit la vreme, 
Iți străluceşte o lacrimă în gene. 
Trăiască lancu! 
Vine.... 
Stai pe pace... 

Prea îl iubesc și nu mă pot preface 
Nepăsătoare. 

Jacob : (arătând spre lancu, — care a apărut pe vâriul muntelui) 


Uite-l. 
Moţii : Să trăiască!., 
Maria: (sfâşietor) Oooooh.... 
Iancu : Fuge *ntreaga oaste ungurească. 


(urmăreşte priveliştea din înălțime). 
Maria : (zbătându-se) Mă copleșeşte inima... Nu-i spune 
Că mi-a îost tot ce-aveam mai drag pe lume, 


Iancu: V'aţi apărat ca nişte lei, copii,.. 
Maria: (slabă) Aşa-i că lancu nu putea iubi 
Pe nimeni... nici pe Hani... nici pe mine... 
Iacob : Cum ar putea... doar lancu ne-aparține 
Nouă la toți... 
Iancu; Vă mulțămesc feciori 


Și înainte la izbândă!... 
(E un moment de adevărată apoteoză. Figura lui Avram lancu 

apare transfigurată în lumina apusului de soare), 

Maria : (cutremurată — cu ultima încordare) Mor... 
Ridică-mă... să-l văd... odată încă... 

(lacob a ridicat-o în braţe) 

Aşa... (recade pătrunsă de lumină) 
Sunt fericită că-s Româncă. 


(Cortina) 

Flori creștine 


de Al. Lascarov-Moldovanu 


Puntea cu păcatele 


Omul acela era gonit din spate de toate jivinele pământului 
— şi fugea, desnădăjduit, spre o zare de scăpare. Dar nu vedea 
nici una, — nicăiri. Şi jivinele, se apropiau... 

Atunci, omul s'a rugat lui Dumnezeu, așa: „Doamne, Tu 
singur poţi să mă scapi!“ Rugăciunea aceasta se _ivise, fierbinte, 
din străfundul cel de la adânc, în care nu pătrunseseră miazmele 


păcatului. Şi Dumnezeu i-a răspuns: „Mergi înainte, — şi nădăj- 
duește!...“ 

Omul, simțindu-se mai întărit, a fugit mai departe, — dar 
jivinele nu s'au lăsat, — ci, adulmecându-i arina, veneau, urlând 


şi şuerând a pierzare. 

Omul s'a spăimântat din nou — și simţindu-și credința slă- 
bind, a strigat iarăşi către Dumnezeu. Atât; „Doamne...“ Și Dom- 
nul i-a răspuns: „Nădăjdueşte înainte !...“ 

Alergând aşa, omul a văzut înaintea sa o apă mare, care 
curgea de la apus la răsărit. Era lată, bulbucată, și plină de furie. 
Văzând-o, omul s'a umplut de spaimă — și a şoptit; „Ce mă fac, 
Doamne ?!...“ simțindu-se pierdut. 

Dar iată, deodată, ei văzu înaintea sa o punte, întinsă de pe 
un mal pe celălalt. Ce folos ? — puntea era strâmtă și rotundă, 
așa că ar fi fost o nebunie să creadă cineva că va putea pâşi pe 
ea, fără să cadă în bulboana de dedesupt. 

Şi jivinele se apropiau, în spate, îngrămădindu-se — și urlând 
păpraznic, cu fălcile căscate!... 

Omul, căzu atunci în genunchi — şi, cu tremur în suflet şi 
în glas, înălță rugăciune supremă Domnului : „Scapă-mă, Doamne...“ 


Şi Dumnezeu, calm şi încet, i-a şoptit așa: „Calcă pe puntea 
aceasta... Şi să ştii: dacă de la malul acesta până la celălalt, îmi 
vei spune Mie toate păcatele tale, vei ajunge cu bine dincolo — şi 
vei scăpa de jivinele pământului. lar de nu-mi vei spune toate pă- 
catele tale, în fundul bulboanei vei cădea...“ 

Omul, s'a sculat repede de jos — şi după ce și-a rotit pri- 
virea peste tot, a pus piciorul pe lemnul rotund și legănător, Privi 
spre celălalt capăt, — avu o străfulgerare de groază văzând cât de 
departe e el, — dar îşi zise: „Mă leg, Doamne, și-ți mărturisesc 
totul !“ Căpătă un scurt răspuns: „Tot, — și din toată inima!“ 
Omul făgădui. Porni. 

Pâşea, — şi spunea un păcat. Făcea all pas, — și mărtu- 
risea alt păcat. Se cumpănea în cădere, dar o putere nevăzută îl 
ținea drept. Alt păcat, — alt pas... O, Doamne, câte mai sunt, — 
şi cât îs de urâte!... Altă clătinare, — altă mărturisire... Minciuni, 
invidii, zavistii, lăcomii, spurcăciuni, căderi, crime... O Doamne, — 
alți paşi... Dedesupt volbură mare, — la malul lăsat, jivinele care 
urlă... Alt păcat, — alt pas... Alunecare, — dar Cineva îl ţine pe 
puntea aceea strâmtă, pe care nimeni n'ar fi crezul că se poate 
fine... Păcate, păcate, păcate,.. Doamne, câte mai sunt! De când 
merge așa ?... O, ce drum, — dar și ce ușurare!... Malul dimpo- 
trivă se ivește... Acolo, nu mai sunt jivine... Curaj !... Mărturiseşte!.... 
O, ce greu]... Doamne, mi-e ruşine !,.. Nu, copile, spune tot, tot... 
Spun, Doamne! Ce uşurare!... Puntea e lată acum, poți merge în 
voie... Malul e aproape... Câţiva paşi... A ajuns?... 

Omul, cuprins de uimire, privi imprejur... 

Jivinele nu mai erau... 

Ci numai lumină şi pace... 


„Cărbuni aprinşi“ 


Mergeam într'un taxico — și mă gândeam la lisus. O, ce 
bine e, când te afli în mijlocul unei mulțimi care se tălăzuește şi se 
urăște, să te gândești la Domnul păcei. Să închizi ochii — și încet- 
încet să te desprinzi din clipa aceea, chemând spre tine vre-o pri- 
velişte din Țara Sfântă. 

Aşa eu atunci. Oamenii se înghesuiau, se certau şi se pri- 
veau cu dușmănie. Inchisei ochii — și chemai spre duhul meu pri- 
veliştea iui lisus vorbind mulțimei din corabie, pe malul însorit al 
Tiberiadei. 


Și eu, — nevrednicul, de îndată, primii răspunsul... Iată, - 
Domnul e colo, în barca ușor-legănătoare... Vorbeşte, întinde mâi- 
nile spre noi, — că doar și eu mă aflu în mulțimea de pe mal, 

Apele lacului se întind încolo, în uşor iremur auriu, sub bătaia 
caldă a soarelui, Şi oamenii de pe țărm ascultă, ascultă, ascultă... 
Ce binecuvântare se revarsă din acele braţe întinse spre noi!... 

Sgomotele lumei s'au micșorat, au dispărut, — și eu mă aflu 
pe țărmul Tiberiadei... 

Dar maşina, fu isbită brusc din spate. Se opri. Un căruțaș, 
venit de pe-o stradă lăturalnică, nu putuse opri la vreme, şi isbise 
cu oiștea în spate. Visul meu dispăru, — iar în locu-i se puse, 
murdară şi otrăvită, o grea sudalmă, pe care un controlor de ma- 
şină o dădu căruțașului. Duhul mi se zgârci, ca şi cum cineva 
ar fi turnat peste el, scursura șanțului... Vrui să ocărăsc pe con- 


trolor — dar mă oprii, zicându-mi: „Nu trebue să mă mânii, — 
iar de-i voi spune ceva, la mânie, el nu va fi simţitor...“ Am tăcut, 
așadar, — zicându-mi: „Până mă voi cobori, am să-i vorbesc... 


Dar am să-i vorbesc prietenește...“ 


Și aşa am făcut... Venind să-mi controleze biletul, i-am prins 
brațul — şi, cu o dulce putere, l-am tras spre mine, pănă ce ure- 
chea lui a ajuns la buzele mele. 


EI nu ştia ce vreau, — dar se supuse, ca întotdeauna când 
puterea noastră este blajină. 

Surâsei spre el — şi-i zisei: 

— „Prietene dragă, — după chip domnia-ta ești uu om cum- 
secade şi bun.,. De ce ai înjurat atâta de murdar ?“ 

Sliit dintr'odată, tânărul vru să protesteze: „Nu, n'am în- 
jurat...“ 

Ca şi cum nu l-aș fi auzit, continuai, ținându-i mereu brațul 
prins în' mâna mea, de parcă aș fi vrut să-i trec ceva din pacea 
și frumusefea tabloului de adineaori, de pe ţărmul lacului Tibe- 
riadei. 

— „Tânărule — îi zisei — află că tare-ți stău rău când 
înjuri... Şi doar după înfățișarea domniei-tale, aș fi putut pune cu- 
vânt că niciodată asemenea spurcăciuni nu ți-ar fi ieşit din sură,..“ 

De data aceasta, tânărul, întru totul ruşinat, recunoscu : 


— „Da, domnule, aveţi dreptate... Câte-odată nu-mi pot stă- 
Pâni proasta asta de gură...“ 


l-am strâns braţul cu tărie prietenească — și ridicând ochii 
spre el, l-am iubit şi i-am zis: 

— Nu m'am înșelat... Recunoaşterea domniei tale îmi dove- 
deşte aceasta... Așa să rămâi, tinere... căci așa-i frumos — și așa-i 
şi pe placul lui Dumnezeu...“ 

Mi-a răspuns cu o privire plină de respectuoasă dragoste, — 
iar când s'a dat jos, am cugetai: „De nu făceam așa, nu-i aprin- 
deam cărbuni pe cap... Dar așa, cărbunii aceștia îl vor înţelepţi...“ 

Și mergând mai departe, m'am cufundat din nou în visul meu 
palestinian. 

VEDERE 


Tiptil în munţi, potecu-i credincios, 
Pe culmi înșurubate în azur, 
Piciorului dibaciu care l-a scos 
Din văile deslănţuite împrejur. 


Necontenit priveşte înapoi 

Și se oprește 'n loc să-și amintească 
Priveliștea întreagă, cuprinsă de cimpoi. 
In cinstea lui ridică paharul alb o creastă. 
Ca un chimir încins pe trupul muntelui 

In copcii de arșiță şi bazalt, 

La cotituri întinde soarelui o mână 

Și-l trece dintr'un munte "n celalalt, 


Dumitru Olaru 


09, 

Crăciunul învățatului. 


Lăsaţi-i să colinde! E seara de Crăciun ! 

In casă-i cald, — pe-afară e cerul stup de stele, 
Aici, în sat, cu oameni lipsiți de temenele, 

Nu se simţea 'nvățatul în odios surgun : 
Trecând ul casei prag, el parc'a luat tărie, 

Jar sufletu-i primit-a din basme apă vie... 


Întrat-au doi, cu sacul, cum vin colindătorii — = 
Pe fefe amărite, pe frunţi cu brazde mii — 

Atâtea brazde doară aveau secerătorii, 

La-a altor lanuri pline, şi-o spuză de copii — 

Dar ochii de-un lăuntric foc tainic licăreau 

Când Domnului colinda străbună lin cântau. 


În grădina cu stupină — 
Florile dalbe —- 
Este-un leagăn de mătase — 
Florile dalbe — 
Da'în leagăn cine șede ? 
Da Maria, fată albă, 
Tot coasă şi chindiseşte, 
La gulere, voinicește — 
Pe la uşi 
Cu flori şi ruji, 
La ferești 
Cu flori domneşti, 
La mai mari 
Prapuri domnești, 
La năfrămi 
Impărăteşti *) 
O, câte buze, spus-a smerit ascultătorul, 
Rostit-au aste vorbe, din tatăn fiu de fiu ! 
Tot gânduri miresmate, ce nu cunosc sicriu 
“Sin suflete curate mereu stârnit-au fiorul, 
Fior, la suflet rouă, din lumea cea visată, 
O lume ce-o dorește o iasmă 'ngenunchiată ! 


In loc de „ruj“ pe buze, cu „rujile“ "n ferești 
Şi-o „fată albă“ naşte sglobia-i fantezie. 

„De când făcut-a Domnul acum cântaţi-mi mie, 
Această lume mândră, ca 'n tainice poveşti“ ! 
Cel ce cu mii de secoli jongla, ca învățat, 
Colinda zămislirii — atent mi-a ascultat: 


*) Colindă autentică, veche, din Mănărade, lângă Bla 

De când Domnul s'o născut 
Tot pământu' L-o făcut 
Și ceru' l-o ridicat 

Și frumos l-o răzimat, 
Tot cu stâlpii de argint. 
Şi frumos l-o podobit 
Tot cu stele 

Mărunţele 

Şi cu luna 

Ca lumina — 

Soarele cu razele — 

A făcut un feredeu ”) 

Să se scalde Dumnezeu, 
Dumnezeu cu soțu' său... 


Nu, n'a zâmbit, nici stropul de acră-amărăciune 
Nu s'a născut în suflet de om „înaintat“ — 
Când de-al lumii Ziditor că-i „om“ a ascultat, 
Curata şi cinstita colindă cum ne-o spune. 
Ştiinţa 'n întunerec milioane de-ani scrutează, 
Un muritor, la ţară, uşor lumea-şi creiază. 


Dar iasma chicotește și râde la „minune“, 
„Minuni” nu vrea să știe că sunt pe-acest pământ : 
— „Nici strop de poezie, făr' de-acoperemânt 
Ştiinfa — orice credințe cu armele răpune “! 

Şi stă 'nvățatu 'n casa, cuprinsă de credință 

Și clatină din capu-i: „Aceea nu-i ştiinţă !“ 


Cel ce cu telescopul cierul îl străbate, 

Ce miile de aştri şi sorii îi măsoară, 

De sute de-ani lumină cel ce se înfioară 

Şi simte infinitul pătrunzător a toate, 

Îşi pleacă smerit capul, se vede-atât de mic, 
Bolborosește: „Doamne ! pricep, nu ştiu nimic!“ 


Cel ce scrutează marea și scoarța pământeană, 
Găsind zeci, mii ființe cu formele bizare 

Şi simte că ştiința nici-când hotare n'are, 

Oricât să smulgă vălul vrea mintea-ne umană, 
Acela-adânc se 'nchină, aproape'n frenezie 

Și-și bate pieptul: „Nu ştia“, cuprins de modestie. 





*) Baie, scaldă, 

O, arhitect al lumii, al aştrilor giganţi, 

Al stropului de rouă cu mii de părticele — 
Colindătorii-aceștia cu ochi nălțaţi spre stele 
Găsit-au calea dreaptă, ca cei mai mari savanți! 
Batjocura pe buze şi rânjete de huni ? 

Știința şi credința ne poruncesc : fiți buni! 


Și vine iasma neagră, dușmana creaturii, 

Cea căreia nu-i plac ochii ridicați spre cer, 
Ișşi bate joc de toate — știința ienicer — 

Şi-o face, să arunce în [ări tăciunii urii — 
Vrea iar înfloritoare oraşe pustiite 

Şin om rechiamă bestia cu simțuri troglodite ! 


Privit-a învățatul spre cer, ce-i da salutul 

Prin licărit de stele și-o lună cu mister — 
Simţit-a-atunci mai bine că trupu-i efemer, 

Chiriaş vremelnic suflul în locuința-i: lutul, 

Și răzimându-și capul — adânc a suspinat, 
Ca'ntr'un vârtej, năvalnic, de-un gând măreț purtat : 


O, de-ar putea străbate, ca simțeminte sfinte, 

Fiorul — doflorie — ţărani ce colindaţi! 

Argint și sus în stele, ochi amăgiţi, căataţi ! 

Atuncea numai, oameni, pâşiți tot înainte ! 

Altfet colinda'n lume e-o stearpă amăgire 

Și — făr' de-un suflu 'n slavă — va plânge-o omenire... 


Horia Petra- Petrescu 

Mătușa Gherghina *) 


de Gh. Tulbure 


N'avea decât un dinte şi jumătate 'n gură. Atâta îi mai 
rămăsese în gingia de sus. Când râdea îţi purta gândul prin 
toate albumele de zoologie, în căutarea unei asemănări. Obrazul 
ei sbârcit părea o pungă de piele, purtată de nenumărați ani, 
mai mult goală, la chimirul unui om sărac. Şi-l îmbrobodea gros, 
cu o cârpă neagră, adusă pe sub fălci, ca să nu-i răcească, cele 
trei-patru fire de păr, ce le mai avea pe cap. Sprâncenele-i că- 
zuseră de mult, în schimb i se lungise nasul, în dreptul căruia 
bărbia ascuţită se încovoiase în sus, gata-gata să se ia la bătae 
cu nasul pentru prioritatea de a-i intra *'n gură. Era tare bătrână. 
După câte ne spunea, trebuie să fi avut peste optzeci de ani. 
Văzută din profil, părea o paiaţă cu obrajii galbeni, cum e turta 
de ceară. 

Mătușa Gherghina — numele acesta frumos la adresa ei 
suna mai mult a ironie — a avut și ea o slăbiciune, ca orice 
om. Toată viaţa i-a plăcut să se joace cu orătăniile. li plăceau, 
nu-i vorbă, toate dobitoacele de pe lângă casa omului, pentrucă 
„toate sunt făpturile lui Dumnezeu“, cum zicea ea. Le hrănea 
pe toate. Numai cu câinii nu se prea putea împăca. Lor le dădea 
de mâncare așa cum își achită datoria omul rău de plată. Cu 
țărâita, oscior pe oscior şi mai multă bătaie. Deaceea, Lăbuş și 
Codău nu prea dădeau din coadă când o vedeau, chiar dacă 
venea cu cratița de oase spre ei. 
| A fost femeie bună, baba, Dumnezeu s'o ierte! Puţine pă- 
cate va îi avut pe suflet. Curăţenia inimii i-o puteai citi în 
ochi, că erau de o seninătate copilărească, blândă Și "'ngăcui- 
toare. Când era tânără, tot femeie urâtă era, dar răutatea şi in- 
vidia m'a cunoscut-o. Orice i-ai fi zis, le primea toate cu calmul 
unui filosof stoic. 

— »lartă-mă c'am greşit !“ — asta era replica ei. Şi ochii 
i se umezeau în lacrimi. Nici odată n'am surprins în privirile ei 
un gând rău. Şi câți nu erau, care s'o certe, când dn întâm- 
plare spărgea și ea o oală, o farfurie. Lucra orice-i dădeai, mai 


*) Din volumul de schiţe, ce va apărea. 

ales dacă m'o despărțeam prea mult de cotețele de găini, slă- 
biciunea ei. 

Aveam păsări multe, ca la ţară. Mătușa (așa-i ziceam noi 
băieții) venise la noi iarna și toată primăvara sa bilăbănit cu 
două cloști din pricina puilor, care se țineau mai mult decât 
trebuie după ele. Dar îndată ce s'au făcut mărișori, îi strânse 
sub fustele ei. lar toamna umbla „cu curtea întreagă după ea“, 
o curte de cavaleri împănați și de dame decoltate până la gușă. 
Când se rătăcea vre-un pui ori vre-un curcan mai greoi prin 
fundul grădinii, baba ieşea pe portiţă urmată de întreaga suită 
şi unde nu 'ncepea să piuie, să gâgâie și să măcăiască, încât 
nu numai că-și vedea sosind „fiul rătăcit“, dar știa satul întreg 
că baba și-a pierdut un odor de pui. 

Celui mai harnic om i s'a zis, din bătrâni, că se scoală 
odată cu găin'le. Mătușa se scula înaintea lor. Le curățea boa- 
bele și deschidea pe rând cele trei cotețe de păsări, în ordine 
inversă cu puterea ciocului lor: întâi găinile, apoi rațele cu 
gâștele și numai pe urmă curcile, Tot astfel le da și de mân- 
care. Când deschidea ușa coteţelor, avea însă grijă să oprească, 
apucând de coadă, partea femenină și le căuta una câte una de 
ou. Baba știa totdeauna să-ți spună care când are să ouă, di- 
mineaţa ori mai către seară. Când îi auzeau glasul, săreau pe ea 
ca porumbii şi-i luau şi bucăţica de pâine din mână. Le dădea 
tot şi prefera să rămână nemâncată, numai să aibă „copiii ei“. 

Era voioasă şi mulțumită totdeauna, doar când venea să 
ceară grăunţe se mai încrunta niţel, Oricât de multe să-i fi dat, 
tot mai cerea : 

— „Mai dă-mi, cocoană, bare-mi încă pe atât!“ — și arăta 
o mână de boabe. 

Pentru două grăunțe era în stare să se întoarcă dela co- 
tețe. Intr'un buzunar al fustei avea totdeauna economii de câteva 
boabe, pentru vreun pui neputincios, care nu putuse s'apuce 
bine la masa comună. Când îl vedea că umblă piuind de foame, 
îl lua în poală și-i da în cioc. 

Totdeauna a avut un pui de găină „favoritul ei“. După 
trei zile dela ieșirea lui din găoace, începea să-l momească cu 
fărmituri de pâine. Primele trei zile îl lăsa să învețe să mănân- 
ce. Pe urmă două ceasuri pe zi trebuia să-l fure cloștei. li vor- 


OBCU CLUJ 


bea, îi desmierda şi-i da să ciugulească din gura ei, până ce 
puiul părăsea de tot pe mama lui. De aci încolo să îi văzut 
dragoste ! Toată ziulica umbla cu el în mână ori întrun buzunar 
facut anume. Şi dragostea ţinea ori scădea în proporție cu in- 
teligența „favoritului“. Când începea mititelul să-i confunde 
dintele îngălbenit de vreme cu un bob de porumb, imediat îi 
tăia porţia şi nu-l ridica mai sus de sân. 

Şase ani, cât a stat la noi, o singură dată i s'a mtâmplat 
să-i fie favoritul un cocoșel. Când a văzut că-i crește creasta 
în sus, i-a dat drumul să se obișnuiască cu găinile, apoi când 
„i-a venit vremea“, i le-a dat drept zestre. „Vătășel“, favo- 
ritul babii, este și azi un cocoș, care face cinste curții noastre. 
Când a început să se bată cu îraţii lui de găoace, baba ne-a 
spus hotărît, că trebuie să-i tăiem pe toți, pentrucă altfel are 
să-i omoare „vătășelul“. A trebuit să tăiem și cocoșul cel bă- 
trân, a doua zi după ce vătășelul „a debutat“ la curte, firește 
Can succes desăvârșit, Atunci, de bucurie, baba sa 'mbătat, 

Li i % 

Biata babă! „S'o mânânce raiul“ și să moară pe prispa 
casei lui Firaş al ei, — acesta era singurul dor şi întregul ideal 
al vieţii ei de slugă. 

Era sinceră, caldă și domoală la vorbă, ca o rugă- 
Ciune. „Tatăl nostru“ era dealtiel singura rugăciune pe care o 
ştia de-a rost. „Precum în cer așa și pe pământ“ erau cu- 
vintele, pe care le rostea mai cu drag în fiecare seară Și din 
î-lul cum le tălmăcea era convinsă, că și acolo, în cer, Dumne- 
zeu are s'o ia găinăreasă la curtea Lui. Avea și ea un băiat, 
pe Trandafir, adică pe Firaşul ei. De-o întrebai de tatăl copilu- 
lui, îţi răspundea: „Da, la ce să mint? Nu prea ştiu bine. Eram 
in serviciu la domnu Neagoe, dar mai vorbeam și cu argatul 
din curtea lui frate-său, domnu Şerban“. 


In tinereţe nu era ea așa. Dar acum n'ar fi spus minciună 
pentru lumea asta. De ce să-și mai facă un păcat? Nici „Tatăl 
nostru“ nu-l spune, decât cun anumit rost și cun înțeles de tot 
particular. Ea ierta tuturor, pentru ca să o "ierte și EI, cel de 
sus, li binecuvânta numele și-i siințea urmele, rugându-L pentru 

pâinea ei de slugă, pe care și-o împărțea cu animalele. Povestea 
ei era simplă și tristă. 
+ iu % 

A găsit-o un cărăuș pe drumul ce duce la mănăstirea 
Cozia, într'o zi de toamnă târzie. Era numai de trei ani şi stă- 
tea sgribulită lângă o cruce de piatră în marginea drumului. De 
părinți nu ştia să spună nimic. Cărăuşul a plătit unei femei bă- 
trâne din satul vecin, ca să-i crească copila. Bătrâna a ţinut-o 
ca de suflet și n'a lăsat-o de lângă ea până cânda închis ochii. 
N'avea 15 ani Gherghina, când s'a văzut singură pe lume, în 
fața unui han din România. Era iarna. a treia zi de Crăciun. 
Diligenţa poștii dispăruse în ceaţă. Din depărtare se mai auzea. 
bălăngănitul clopotelor şi chiotele surugiului, care pleca vesel 
„Că-şi scosese cheltuiala“. Pomana se isprăvise pentru biata 
fată după trei zile de sărbătoare, și o sfântă de bătaie, ca să 
nu spună la nimeni... 

Inspre ziuă, când se întorcea dela un bal, a găsit-o d-na 
Neagoe la un colț de stradă, înghețată de frig. După spusele ei, 
că e singură pe lume, a luat-o la dumneaei servitoare „la toate“. 

Când era aproape să nască, nici stăpâna, nici lon argatul 
mau voit s'o mai vadă. S'a îndurat de ea o servitoare mai cu 
experiență la nașteri și a luat-o la ea. Intr'un bordei de pe 
malul Oltului, lăsat pustiu de un zarzavagiu, născuse ea pe 
Firaș al ei. În zilele de vară, cu copilașul în brațe, cerşea pe 
la cei ce aveau, iar când era vreme rea, se mulțumea cun fir 
de ceapă. 

Cu copilul în brațe n'o primea nimeni în serviciu. În co- 
liba ei, unde o apucase gerul, câte visuri nu țesea singură din 
amintirea păcatului ! Murea de toame și totuși i-a părut rău 
când a trebuit să-și dea pe Firaş la o vecină, ca ea să lăpteze, 
pentru 20 de lei pe lună, copilul unui tinichigiu ovreu. După 
câteva luni, ne mai având destul lapte, au înlocuit-o. Doborită 
de lipsuri, a intrat servitoare la un căpitan pensionar, unde a 
stat câţiva ani, până la moartea lui. 

De-atunci a schimbat mulţi stăpâni și dela toți a plecat, 
când bătută, când fără plată. 

Tot ce mai ţinea sufletu'n ea, era credința în cele sfinte. 
Odată a auzit și ea de un călugăr „învăţat tare“ și cu credință 
mare la Dumnezeu, care venise din lerusalim tot „pe jos“. Toate 
femeile alergau ia „Stanciu Hagiul“, să se spovedească. Gheor- 
ghina nu putea să scape, tocmai ea, ocazia de a se mărturisi 
sub patrafirul unui părinte, care venea dintr'o așa de mare și 
stântă depărtare. S'a spovedit și i-a arătat copilul, fructul pă- 
catului £i. Cuviosul l-a binecuvântat şi i-a dat drept canon să 
înveţe „Tată nostru“ şi să-l zică în toată seara. Pe urmă i-a 
spus să nu se mai mărite cât o trăi... 

De atunci pomenea adesea pe călugărul care a învățat-o 
„Tatăl nostru“, și ţinea toate posturile din calendar. Seara însă 
de obicei se dedulcea, pentru că trecuse ziua şi răsărise stelele, 

Firaş se făcuse mărişor, dar nu-i semăna babii întru ni- 
“mic. Era un trandafir cu prea mulţi ghimpi, iar azi e şi mai rău 

Când venea dela școală, primul lui gând era să prindă 
găinile cu boabe, legate de o storicică subțire, pe care o astupa 
cu nisip, iar de capătul celălalt era prinsă de un cui bătut 
întrun lemn. Găina pe care o împingea norocul să găsească 
bobul — „era a lui“: o prindea și o înțepa cupeniţa la gușă ca 
să vadă ce fac boabele acolo. Vrăbiile pe care le prindea, le 
rupea de le desfăcea în două, ca să-și satisfacă o curiozitate 
brutală. Când vedea apoi că inima a încetat să le mai bată sub 
degetele lui, le lega pe sub aripioare cu câte o cârpă şi le în- 
gropa liniștit și tăcut, ca un medic legist, care a aflat cauza 
decesului. Intr'un colț al curții își făcuse un adevărat cimitir. 
La toate le punea câte-o cruce mică în raport cu groapa și po- 
trivită sexului. Ajunsese să le cunoască de pe gard, și să spună 
în care groapă cine doarme somnul de veci. Pe multe le spân- 
zura, mai simplu, de nucul din curte. Pe atunci baba era la 
căpitanul. Sătul de isprăvile lui Firaş, căpitanul era hotărît într'o 
vreme să se lipsească de hărnicia măsii, din cauza lui. După 
multă și matură gândire i-a venit însă ideea să-l facă copil de 
trupă. Ajuns la regiment, Firaş a verificat perfect îndoiala măsii 
asupra paternității lui. După câtva timp a plecat „pentru onoa- 
rea militară“, găsindu-se prea multe economii în magazia com- 
paniei, la care ajunsese sergent-major. De când s'a liberat sunt 
Câţiva ani. De atunci ține calea pela bariere, când e în opo- 

ziție, şi înșală cu ce poate pe țăranii cari vin cu nevoi la oraș, 
Când sunt „ai lui“ la putere, e „maior de gardişti“ și „admi- 
nistratorul general“ al tuturor simbriilor de servitoare. La mamă- 
sa venea foarte rar, cam la trei ale fiecărei luni, când știa că 
baba trebuie să fi luat leafa. Gherghina lua dela cocoana 25 lei 
pe lună. Cu 2 lei se îmbăta. De multe ori îi ajungea însă și 1 
leu pentru scopul ăsta. Din rest cumpăra porumb pentru oră- 
tănii. A doua zi era foarte tristă şi 'ngândurată, că poate a fă- 
cut vreun păcat în timpul cât „i-a furat rachiul minţile“, A 
treia z! venea Firaş și cum o vedea o întreba: „De care a 
- fost? De 1 leu sau de 2 lei? Şi după ce primea răspunsul, îi 
lua banii, lăsându-i și ei 2 lei pentru zahăr şi cafea. Apoi pleca 
fiuerând, după ce-l săruta baba, fericită, că l-a mai văzut odată, 
După ce'l pierdea din ochi, intra între cotețe și se ruga „pentru 
toate păcatele noastre“, cum zicea ea. 


Ei 
x * 


In anul în care a murit, a fost mai mult bolnavă biata 
babă. O înecăciune i se pusese pe piept şi tuşise toată iarna; 
împrăştiind cu tusea fulgii pe care-i curățea prin odae și prin 
pridvor. Apoi îi strângea cu multă grijă, vorbind cu fiecare în 
parte; „ăsta-i dela Miţa Porumbiţa, mânca-o-ar baba!“ Ori la 
câte un fulg de gâscă: „Mutoasa babii, și acum ar sbura pe 
mine ! Las' că le găsesc eu pe toate ia Dumnezeu, mânca-m'ar 
raiul“... 

Par'că presimțea ea, că mare să moară pe prispa casei lui 
Firaș, pentrucă în anul acela, de cum s'a desprimăvărat, cu greu 
o urneai dela coteţe. O vulpe-i luase astă iarnă un curcan. Când 
sa topit zăpada și au început să înverzească nucii, care um- 
breau cotețele, n'a mai intrat în casă. Işi făcea foc sub nuc şi 
na mai trăit decât pentru orătenii. li perise și somnul de grija 
lor. Se scula de zece ori pe noapte și cun surcel aprins le fă- 
cea mereu inspecție. Cât a trăit baba, n'a murit o pasere de 
molimă. De se 'mbolnăvea vre-una, vâra cocoșul sub pat ca s'o 
deştepte la miezul nopţii, când toate relele umblă prin lume, 
până și la coteţe, cum credea ea. Se ducea la ele și cu felurite 
descântece spuse 'n șoapte le înzdrăvenea pe toate. 

Intro noapte am văzut-o și eu făcând gălăgie pela cotețe. 
Credeam că înebunise, fiindcă deschisese o ușă și se sfădea de 
mama focului cu „vătășelul“. Când m'am apropiat, mi-a spus 
zâmbind cu "nţeles: „Cocoş harnic ca ăsta n'am mai avut noi!“ 

La câteva zile un băiețaș, care se juca cu cercul prin 
curte, veni speriat la mine și-mi spuse, că pe o babă o mă- 
nâncă curcanii. 

Am găsit-o moartă lângă cotețe. Pe buzunarele ei, pline 
de boabe de porumb, se băteau curcanii. 

Am plâns-o toți. Bucătăreasa a fost cea dintâi care sa 
consolat: „Am să gătesc clapon cu măsline“. Biata babă când 
auzea de aşa ceva, se punea în uşa cotețului gata să te sacri- 
fice pe tine, decât să lase să-i tae un clapon. 

In urma carului cu boi, care o ducea la groapă, pâșeau 
agale două bocitoare din sat, mulțumite de francii ce-i luaseră 
pentru scăldatul moartei. Apoi urmau slugile casei: și câţiva po- 
managii, în frunte cu Firaş, mai trist şi mai plouat decât toți, cu 
gândul la cei 20 lei ai babei, pe care n'avea să-i mai încaseze 
de-acum la trei ale fiecărei luni. 

Azi 


Pe unde-am irecut odinioară 
Vremea a șters amintiri. 

Ne oprim. Pentruce ne'nfioară 
Că 'n jur au crescut trandafiri ? 


Frumusetea de-acuma e nouă, 
Atunci întâlneam mărăcini. 
Dar boabele limpezi de rouă 
Erau minunate lumini. 


* 
% * 


Uităm de-am trecut vreodată 
Prin lan de garoafe. Senini 
Ne strânge-amintirea curată 
Alăturea de mărăcini. 


Vis 


Doi păianjeni au țesut o plasă 
Presărată cu argini în stropi; 
Vrând să facă leagăn unei stele 
Intre două vârfuri verzi de plopi. 


Și lucrând mereu, cu sârg, în noapte, 
Obosiţi de toi, au adormit ; 

Si-au visat c'au prins în plasă toate 
Câte stele sunt în infinit. 


Marin Negrea 


99% 
% Fed 

Lumi astrale 


Din bolta ocean de-albastru 
Tâşnesc lumi vechi îndepărtate; 
Lumi-taine care-ațâță g :ndul 
Cu-a lor lumini de nestemate. 


Vechi lumi de taine, risipite 
În irizata limpezire, 

Din strălucirea voastră albă 
Abia ne dați o licărire. 


Străine pentru totdeauna 

In hăul de de-asupra noastră, 
Voi ne priviți atât de rece 
Din depărtarea-vă sihastră. 


Nu vă atinge ispitirea 
Pământului pierdut în gol, — 
în drumul vost', cu nepăsare 
Pământului îi daţi ocol, 


Doar, câte-odată, când eternul 
Din lutul mort se pierde'n zări, 
Vă 'ndurerați, iar geana bate 
În și mai repezi tremurări. 


Şin clipele în cari durerea 
Se urcă 'n inarea de tăcere, 
Voi plângeţi pulbere de aur 
Pe lumea noastră de himere,.. 


Apoi vă stingeți strălucirea 
Pierind în sol ca și-altădată , 
Ca'n urmă să v'aprindeți iară 
Pe-aceeași lime resemnată, 


Sextil Vodă 

Prietene, 
Lui ]. S. 


Prietene, îmi bate toamna 'n uşe 
Şi-mi pare mai pustiu ca de-alfe ori... 
Mă părăsesc și dorurile, toate, 

Odată cu exodul de cocori. 


La geamul meu s'abat, în noapte, frunze 

Ce cad de vânt şi de soroc... 

Eu voiu pleca cu totul — toamna-i lungă — 
Deși e greu să-mi pot găsi un loc. 


Doar în grădina prieteniei noastre 

Nu cred ca toamna să pătrundă... 
Aci, de te'nvoeşti, îmi voi trimite casa; 
Ca până 'n primăvară să s'ascundă! 


Chişinău, Sept. 1932 
Gh. D. Banu 


Jarna 


Din întinsul cer albastru fulgi de vată se coboară, 
lar prin ramuri despuiate vântul își doinește jalea... 
Un abis e toată valea. 


Omul pare o movilă de zăpadă ce se mișcă. 
Nu ştii către care țintă şi cu ce idee 'n minte, 
Dar se duce înainte ! 


Satul toi fumează-alene de prin coşurile-i multe, 
lar prin fum se 'nalță visuri și povești din altă vreme 
Se deșiră de pe gheme. 


Urlet lung şi plin de groază, de prin nu ştiu care parte, 
Cere sânge, cere hrană și menirea lui să-şi facă, 
In această iarnă seacă. 


DE a o a o a ao ie o oo 


Inchid soba, pun zăvorul şi mi-astup cu mâna ochii, 
Să n'aud ce face omul albit tot de fulgi de pene, 
Rătăcit prin largi troene. 
Ioan Diaconu 

Din stânga și din dreapta 
67. 


De după parapetul din creştetul Tâmpei, într'o dup'amează 
târzie, îmi hrăniam lăcomia ochilor scormonitori de frumuseți 
vechi și, totuşi, mereu nouă. 


Cucernici, cu capetele descoperite, în liniştea divină a amur- 
gului de toamnă, munţii, — întunerec condensat în adâncurile 
zării — îşi înalță spre abisurile tăriilor încă timid înstelate, Tugă- 
ciunea de seara. Intreaga natură, pradă parcă gândurilor, priveşte 
înduioșată spre Asfinţit, la pleoapa roşie a ochiului ceresc ce se 
închidea. Numai Braşovul freamătă în fundul prăpastiei, străpuns 
de ţipetele claxoanelor şi bombardat în coaste de dangătul auitor 
al uriaşului clopot din turnul Bisericii Negre. Şi alungate de ză- 
branicul care prinde a învălui încremenitele valuri diluviene ale 
depărtărilor, luminile ochilor își pornesc colindatul pe străzile 
punctate de sorii în miniatură care izvorăsc subit din umbrele 
înserării. Şi cu toate că paianginii nopții țes printre becuri pânze tot 
mai dese, ochiul identifică încă clădirile în care am stat vreodată 
eu sau cunoscuţi de-ai mei, casele în care odinioară se răsfăţa 
belșugul şi râdea mulțumirea înaintașilor și *n care azi răsună 
alte !imbi, ale altor proprietari. 

Cum mă uit la ele, par'că văd deschizându-se în preajma 
lor morminte inundate de bălării, din care răzbat imputări aspre 
pentru cei ce n'au știut chivernisi avutul lăsat lor moștenire. 

Uite, de-o pildă, frumoasele case cu etaj ale fostului negustor 
Mihalache Stănescu, cele ale lui Const. 1. Săcăreanu, fostul pre- 
fect dela 1848, ale lui loan Bidu, 1. T. Boambăn, D. lonciovici 
— toate acestea numai în Piaţa de zarzavat — sau, trecând în 
Str. Orfanilor (azi a Mureşenilor), casele lui loan Bucur Popovici, 
1. T. Popovici, Gh. G. loan, Pruncu, Ioan G. loan, N. Bărbuceanu 
etc. — toate încăpute pe mâni străine. 


Şi dus de valul amintirilor, mă pomenesc la sfârșitul vea- 
cului trecut, urcând în localul Casinei Române, de-asupra farma- 
ciei „La Urs“ (Str. Hirscher colț cu a Mureşenilor), odinioară 
casa lui Bucur Pop, apoi a fiului său Gheorghe B. Pop, iar în 

vremea de care povestesc eu, a proprietarului farmaciei din parter,— 
un Sas. 

Ca să nu mai văd mărturiile acestui dureros deficit naţional, 
închid ochii, căutând să retrăesc cu ajutorul amintirii una din neui- 
tatele dup'amiezi din vechea Casină, pe care cei de azi nu le mai 
pot înlocui oricât s'ar căzni. Lipsesc și firile vesele, privilegiate, 
de atunci, ale umorului, şi atmosfera caldă familiară, pe care o 
alimentau prietenii sincere, elemente de coheziune socială, a căror 
sămânță par'c'a pierit odată cu ele. 

Revăd, după perdeaua pleoapelor, în camera din fund (spre 
Str. Hirscher), masa lungă cu ziare prinsen rame de trestie, 
pe păretele dinspre Tâmpa tabloul încruntatului erou dela 
Călugăreni !) şi la masă, în orele de după prânz, cu statura-i er- 
culeană pe şi mai încruntatul tribun dela 1848 Axentie Severv. 
Şi tresar şi azi, cum am tresărit într'o zi din acea vreme, când 
bătrânul tribun, sub impresia celor cetite într'un ziar despre atro- 
citățile Ungurilor față de Români, în nişte alegeri, săltă de-o 
schioapă ziarele de pe masă cu buzduganul pumnului său de fier, 
par'ar fi voit să sfărâme o duzină de este, în vreme ce printre 
dinţii încleștați auzii, șuerat: „...Sângele lor de mișei....“ 

II văd şi pe Moş Corbu?) cum, înainte de a-i sosi partnerul 
de „66“, „asimilează“ — cum obicinuia să spună glumeţul ad- 
vocat Alexandru Străvoiu — parastasele (Moş Corbu era și cân- 
tăreț de strană în Biserica Sf. Adormiri din Cetate) cu cerbicea 
moale şi cu capul bălălăind ca o salcie pletoasă de-asupra unui 
ziar, de obiceiu de-asupra Tribunei din Arad. 

Și n vreme ce unii cetesc, alții împopulează sala din colţ, 
a biliardului, în jurul căruia trei mese își aşteaptă muşteriii, cu 
tăblițele curate şi cu creta ascuţită pe ele. 

La cea dintâi, dinspre sala de lectură, un simpatic uriaş cu 
voce de buhaiu şi cu cafeluța turcească dinainte, îşi aşteaptă 
deja adversarul. Şi când acesta deschide uşa, dialogul introductiv 
şi pornește: 


)) Un tablou de 8 urme înălțime şi 6 lăţime, cusut la gherghei de 
d-șoara Susana Molnar din Cluj pentru cea dintâi expoziţie românească or- 
ganizată de Braşoveni cu ocazia adunării generale din 1862 a „Asociaţiunii“, 
Azi, tabloul e în posesia Muzeului Astrei din Sibiu. 

2) Zosim Butnariu, învățător. 

— Unde umbli, stimabile, de ne faci să aşteptăm atâta? — 
îl iau în primire chibiţii care, frecându-şi mânile, ca negustorul 
în vederea unui alişveriş, încep să se adune în jurul mesei. 

— Haide mai repede, Frumuzache, că mi se răcește cafeaua! 
— adaogă vocea de buhaiu a simpaticului advocat Octavian So- 
rescu, căci el e uriaşul cu abdomen de cardinal. — Voia să-mi 
plătească „Văru“ 1) cafeaua, da i-am spus că-s arvunit. 

_— Pe semne vreai să plăteşti două. 

— Dacă te-o ajuta norocu... 

— Şi ştiința!.... — adaogă un chibiţ. | 

— Ştiinţa e marfă rară pe la dumnealor, — îl pişcă un alt 
chibiţ. 

— Vom vedea la urmă unde-i mai rară: la noi ori pe la 
d-voastră, — se improvizează altul advocat al părţii adverse, 

Și în timp ce „adversarul“ își ia locul, advocatul Sorescu, 
ca să nu-l mai opăcească 'n cursul jocului, deșertează turceasca 
fierbinte în paharul cu apă rece, dând drumul miș-mașului, dintr'o 
dușcă, pe jilipul gâtului. Apoi, punctat de observaţii, de cicăleli, 
de continue hârţueli, jocul începe. 

— Da mai jucăm ori plecăm? — întreabă dela o vreme 
Sorescu, părându-i prea lungă pauza de gândire a partnerului. 

— Noi nu ne bizuim pe noroc, stimabile, — îl temperează 
adversarul. | 


— Da, mă rog, aş vrea să ştiu eu cu cine joc? — întreabă 
iarăși cel dintâi când sugestiile chibiților contrari găsesc ascultare. 

— Aha, asta 'nsemnează că l-ai atins pe stimabilul unde-l 
doare, — spune, vădit satisfăcut, cel cu sugestia. 

— Doare-nedoare, da eu nu pot juca c'o sută de inşi... 

— O su-tă-ăăă!... Și întorcându-se către ceilalți cointeresaţi: 
Şi asta o spune cel care adineaori se lăuda cu monopolul ştiin- 
ței! Sireaca ştiinţă !... 

— N'ar strica mai multă treabă şi mai puțină gură, că 
ne-apucă seara, — îi mai taie din elan celălalt. 

La sfârşit, Nicolae (intendentul), care încă-și are simpatiile 
lui, în timp ce șterge masa și strânge ceșştile de cafea, privind pe 


1) „Văru* era Nic. Bărbuceanu, 

furiş la cei din jur, consolează pe cel rămas cu cărţilen mână 
(nu ştiu dac'ați observat-o, că cel bătut întotdeauna rămâne cu 
cărțile 'n mână). 

— Se 'ntâmplă. Ce să-i faci ?... 


— La masa a doua, Valer Uvegeşi) îl „freacă“ pe Moş 
Corbu. Ultimul are de chibi pe Alecu Petric (un pensionar, fost 
funcţionar al P. T. T.-ului din România de atunci), iar primul pe 
advocatul Iosif Pușcariu şi pe țăranul Purcărea — cunoscut sub 
numele Niţă Mamă — singurul reprezentant în Casină al portului 
naţional din Şchei. 

Cicălelile nu lipsesc nici aici. Calul de bătae e Moş Corbu, 
iar tema: faimosul concert al acestuia la Brăila (despre care a 
mai fost vorba în paginile acestea), când, spun gurile rele, ca să 
scape teafăr de indignarea auditorului, a trebuit să spele putina 
pe o fereastră din dosul scenei, 

— La cap! — opinează Conu Alecu (așa i se zicea), cu 
caimacul turceştii încă pe sfârcurile musteţelor în secere, cu sprân- 
cenele ridicate şi cu privirea fixând pe deasupra ochelarilor, când 
fantele de roşu de pe masă când dama din mâna lui Moș Corbu. 

— Tot de-acolo, cu riga, să-i scoatem o măsea! — opi- 
nează din nou chibiţul. 

Moş Corbu se execută. Uvegeş aruncă şaptelea. 

— Inc'o măsea! — se înfierbântă Conu Alecu. Şi Moş Corbu 
trage asul. Uvegeş i-l curăță însă cu atout. Chibiţul nu ţinuse 
seamă de roşiile ieșite, fiind încredinţat că adversarul mai are una. 

— Mi se pare că mâseaua vă privește, — observă Uvegeş. 

— Mai bine-ţi ştergeai caimacul de pe mustețe decât să 


scoţi măselele altora! — sentoarce, enervat, Moş Corbu, către 
sufleurul său. 
— Nu te supăra. Rezonul jocului! — îl linişti acesta, foarte 


calm, apăsând pe rând cu degetul arătător pe cele două jumătăţi 
de musteţe şi sorbind cu buza de jos caimacul de pe ele. 

— Mersi coane Alecule, — i se adresează Uvegeş, la sfâr- 
şitul jocului. Mi-ai făcut mare plăcere. Sunt la dispoziția dv. şi 
mâne, dacă cumva.... 


5) Unguresc e numai numele, cel care-l purta era Român neaoş. 

Moş Corbu, rămas cu cărţile 'n mână, cobori încruntat 
desişul negru al sprâncenelor, iar cu buza inferioară sburli 'n 
sus o pereche de mustețţe afumate. Din tabăra adversă, râdea 
barba de patriarh a advocatului Puşcariu şi cea ă la Kossuth a 
lui Niţă Mamă. 


La a treia masă, profesorul Bunea, improvizând din picioa- 
rele-i distanțate un arc de triumf, cu bărbia vârită în dosul unui 
guler scrobit şi cu mânile”n pantaloni, dirijează, dela o "'nălțime de 
doi metri, o partidă de dardel. Zic: cu mânile'n pantaloni, fiindcă 
smulgerea cărții din mâna jucătorului — a cărții cu care bate sau 
iese (vorba vine!) protejatul profesorului Bunea — e opera unei 
secunde doar... Şi fiindcă jucătorului titular nu i se dă nici măcar 
răgazul de a se dumiri: de ce a trebuit „să bată“ sau „să iese“ 
așa şi nu altfel, încep protestele şi ambiţionările: 

— Da bine Corbule, ce eşti tu: pictus masculus? — îl în- 
tărâtă un chibiţ colţos. (Uitasem să spun că după terminarea par- 
tidei dela masa a doua, Uvegeș îl împrumută pe Moş Corbu lui 
Văru pentru luare în antrepriză). 

— Manechină să ţină 'n mână cărţile altuia? — alt chibiţ 
care „se identifică“ cu el. 

— Să mă laşi în pace! — Corbu, energic, către Bunea. 

— Paperlapap! 

— Nici un paperlapap! 

— Pa-per-la-pap! — repetă Bunea, despicând vorba *n sila- 
bele-i componente, 

— Eu nu m'amestec în jocurile tale. Nici tu n'ai.... 

— Atât ţi-ar mai trebui! — chibiţii, de-odată, hohotind. 

— Haide numai hai! Vorbele pe urmă, fapta acum. Uite că 
adversarul așteaptă ca pe spini, — Bunea către „formalizatul“ 
jucător. 

— M'aşteaptă pe mine, nu pe tine...., —ripostează Moş Corbu. 

Bunea însă, nerăbdător, i-a şi smuls din mână altă carte, 

— Ich kenne schon meine Pappenheimer! Acum să te văd 
pe unde scoţi cămașa, stimabile, — se agită chibiţul, întinzân- 
du-se, peste capul lui Moş Corbu, pănă'n lotul adversarului şi cio- 
Cănind nervos cartea cu degetul, sub nasul Vărului. 

Văru, fiind cartea bine trasă, se /ormalizează şi el, aşează 
cărțile pachet în mijlocul mesei şi cu policarul şi arătătorul 
dreptei suport al mustețelor cărunte, se imobilizează. 

Şan'i (adv. Alex. Străvoiu), înțelegând gestul, ca să atenueze 
încordarea intervenită, de jos, de unde şedea, încumetându-şi pri- 
virea spre regiunile în care respira, în picioare, chibiţul nedisci- 
plinabil Bunea, riscă întrebarea : 

— Da' p'acolo pe sus pe la dv. ce vremuri umblă ?.... 

Intrebarea diluează supărarea şi râsul chibiţilor readuce 
destinderea. 


— Da' azi e sărbătoare? — i se descleştează gura Vărului. 

— De ce să fie sărbătoare? — îl antrenează Uvegeş. 

Profesorul Bunea, care cunoștea concluzia la care voia s'a- 
jungă Văru (de ce, adecă, nu e la şcoală pe vremea aceea), i-o 
ia "nainte: 

— Păi nu vezi că-s măcelăriile 'nchise ? (Văru era măcelar). 

Uvegeș, par'c'ar fi fost el cel vizat, sare repede în apărarea 
Vărului, nu cumva să se stingă focul abia aţâțat. 

— Adecă cum ?... Te scoli cu noaptea 'n cap, ca să poți fi 
la scaun când vine servitoarea profesorului Bunea după carne și 
să m'ai şi tu un-ceas-două de odihnă la ameazi? 

Dreptu' ăsta nu-l au decât profesorii — se avântă Văru, 
Vacanţă, câtă vreau; slujba, se vede... că iaca-i un fârtal la patru 
și nu poți juca un dardel fără ei. Și leafa... 

— Leafa-i leafă... — întregeşte Uvegeş, satisfăcut de reviri- 
mentul cointeresării întregei asistenţe. 

— Adevărat... Eu mă tot mir cum de nu vă faceți toţi pro- 
fesori şi vă mai chinuiţi pe la scaune şi pe la tarabe... — le taie, 
elanul, ca un călcat pe bătături, profesorul Socaciu. 

Ca să atenueze efectul dușului aplicat de Țara (așa i se 
zicea lui Socaciu) — și "n Casina veche, după fiecare mușcătură 
se găsia creştinul cu oblojala la 'ndemână, care să facă pe sora 
de caritate — unul dintre cei care se ştia cu musca pe căciulă, 
schimbă macazul conversaţiei adresându-se lui Uvegeş: 

— Şi cum e aia cu „Kinstleru“, măi Valer? 

Uvegeș, care prinse intenţia întrebării şi care încă era bu- 
curos să nu rămână nimenea șifonat, în dauna bunei dispoziţii, 

pe urma bobârnacului administrat de prof. Socaciu, îu gata cn 
reîmprospătarea întâmplării. 

— Păi cum să fie ?... Un jerpelit, cu aiere însă, făcea pe 
martorul înt”un proces, — Was sind Sie? - îl întreabă judecătorul. 
" — Kinstler, - răspunde grav interogatul. — Was fiir ein „Kinstler“ ? 
- întreabă în continuare magistratul, intrigat de nepotrivirea dintre 
înfăţişarea și profesiunea martorului. —  Parapliemacher, - tă- 
spunde, mândru, Kinstleru' — Was 2... Parapliemacher ? — lawohl.., 
— Ist das auch eine Kunst? - îl ian zeflemea judecătorul, schi- 
țând un zâmbet ironic. 


„Kinstieru “ însă, atins la ighemonicon, ridică semeț capul 
şi înfruntând privirea malițioasă a magistratului: — No machen 
Sie einmal einen Paraplie, wenn das keine Kunst ist! 

Râd toți. Râde şi Văru, râde și Țara.... Șmacul observaţiei 
celui din urină a fost neutralizat. Atmosfera caldă, de voie bună, 
a fost salvată. 

— Plata!,.. — strigă apoi Uvegeș, dupăce-şi mai lunecă 
odată degetele de-alungul mustețelor frumos arcuite. 

— Ce-aţi avut? — intendentul către el. 

— Ce să am? O cafeluţă, un biliard şi-o sticlă de bere. 

— 52, 

-- Pă ce domnule ?... Pă ce? - Uvegeș, răstit. In fața in- 
tendentului se "'ngână jignirea cu forțarea de-a zâmbi. Ceilalţi însă 
își dau coate şi râd, 

— Ştii ce-a pățit ţalw dintrun restaurant din Bucureşti, care 
încă făcuse socoteala ca d-ta? — îi spune Uvegeș, serios, inten- 
dentului, 

— Ştiu dacă mi-ţi spune. 

— Un consumator chemase țalu'. — Ce-aţi avut, Vă rog? 
- întreabă acesta cu creionul deasupra blocului. 


—- Şi mușteriu ”ncepe să 'nşire cele consumate, iar țalu să 


noteze. — O ţuiculiță, — Mda... - țalw, notând. — Un nisetiu 
la grătar. — Mda... — Ei, ce-am mai avut? Da...: o rață pă varză. 
— Mda... — Şi nişte păpănaşi. — Mda... Altceva? Da' nu-i de-a- 
juns, dom'le? Vreai să mă desbraci până la piele?,.. — Ceva 
biuturică ? A da.... o juma” de Odobeşti... — Par'c'aţi avut şi nişte 
icreşoare. — Desigur. Uite, dom'le, cât p'aci să uit de ele, — 

Cafeluţă ?... — Fireşte. Aia se'nțelege dela sine. — Supă, ciorbă ?... 
— Fugi dom'le. Cu stomacul meu dilatat?! 

Țalul, trăgând dungă şi sumând: 4 lei 55 bani. 

— Pă ce, dom'le, pă ce? - se răsteşte mușşteriul la ţal. — 
Să le luăm, Vă rog, pă rând! - acesta, calm. — Să le luăm, 
dom'le ! — O ţuiculiță 10 bani, - începe d'acapo ţalul. — Ei, o 
țuiculiță.... - muşteriul, după el, îndoind de fiecare aprobare câte-un 
deget dela mâna stângă. — Un nisetru la grătar, 1 leu — Ei, un 
nisetru la grătar... — Un boboc pă varză, 1.50, — Ei un boboc 
pă varză... — Păpănaşi, 50 bani. — Ei păpănași... — O jumate 
Odobeşti, 25 hani. — Fi, o jumate Odobeşti... — Icre negre, 1 leu 
— Ei, icre negre... — O cateluţă, 2) bani. — Ei, o cafeluță... 
Țalul, sumând: 10, 1.10, 2.60, 3.10, 3.35, 4.35: 4.55)) 

— Da pă ce dom'le, pă ce? - muşteriul, din nou, şi mai 
indignat de socoteala ţalului. 

Abia acum prinse intendentul noima întrebării adresate lui 
„Pă ce, dom'le, pă ce?...“ Lui Uvegeș îi trebuia un fir de care 
să-și mai poată înnoda, înainte de plecare, povestirea unei scene 
la care asistase şi pe care, ori de câte ori o povestia, stârnia 
mare haz. 


In timpul acesta, cei dela celelalte mese, se repartizară parte 
în jurul biliardului, parte pe la mesele din camera vecină, unde 
pe la ora 5 se înjghebează jocurile de mai mare interes; prefe- 
feranțul, fărbelul... Doar bătrânul Niţă Mană (Purcărea) de mai 
continuă la o masă să şopotească ce desciirează pe'ndelete din 
paginile ziarului pe care nu-l lăsase din mână nici în timpul 
„duelului“ dintre V. Uvegeş şi Moş Corbu. lar la cealaltă masă 
liberă, profesorul Il. C. Panţu, dupăce-şi băuse cafeluța și răsfoise 
ziarele din „Sala de lectură“, gânditor, îşi răsuceşte şi desrăsuceşte 
mustața şi barbişonul. | 

Intendentul, văzându-l singur, foloseşte ocazia de-a se lă- 
muri asupra unei vechi nedumeriri. 

— Domnule profesăr — întreabă mai cu fereală, să nu audă 
și alții, — umblând prin podu' casii, am dat de o tablă pe care 


1) Sumă ridicolă azi; nu însă în vremea aceea. Și restaurantul Dumi- 
trescu, unde s'a petrecut scena, era unu! dintre cele mai scumpe restaurante. 

e zugrăvită o pasăre de care n'am văzut pe la noi. E ca o gâscă 
de mare, da are ciocu' mai lung și su' el o gușe... Ce fel de pa- 
săre poate fi? 

Profesorul Panţu, care înțelesese 'ndată că e vorba de ve- 
chea firmă a farmaciei din parterul aceluiaşi edificiu („La Pelican“), 
în vreme ce prin răsucirea şi desrăsucirea musteţei părea a masca 
un zâmbet indiscret, îl lămurește, foarte serios: 

-- “Trebuie să fie o gâscă de Zârneşti.!) 

Noroc că, în urma precauţiunii intendentului de a fi întrebat 
întrun moment când nu erau urechi prin apropiere, n'a auzit ni- 
menea desluşirea, altfel vai de pielea lui. 

Atenţia generală era însă acum concentrată asupra unei par- 
tide de biliard: o răfuială între doi vechi adversari, — cei care se 
răsboiseră mai adineaori la masa a doua. Cel umilit acolo, căuta 
acum aici o revanșă. 

Chibiţ, tot Conu Alecu, dar în picioare. Se balansează tac- 
ticos de pe botul ghetelor pe tocuri şi invers, urmărind jocul când 
cu bărbia n piept și cu privirea repezită printre sprâncene şi 
ochelari, când cu capul îndoit puţintel înapoi și cu privirea lune- 
când pe biliard pe sub ochelari. 

— Duplă!.. Triple!.. Cvart!... Sitzer!.. Nachlaufer!.. Recuze!... 
Tripl&-buzera |... — îşi avansează chibiţii sfatul şi cunoștințele, fără 
ca fețele celor din jur să înregistreze vre-o schimbare. Când încep 
însă să alerge privirile Conului Alecu dela jucător la bile şi dela 
bile la jucător şi când pornesc „ordinele“ lui originale: „La mir!.., 
Peste bot!.. Peste fălci!... Turceşte !...“, — feţele se dilatează şi 
ordinele se multiplică în comandă colectivă, răbufnind din. gură'n 
gură, şi din păreten părete: La mir!.. Peste boti.. Peste 
fălci 1... Turceşte |... 

intervenţia conului Alecu constituia o infuzie de inviorare nu 
numai prin originalitatea expresiilor sale românești cu care înlo- 
Cuia pe cele germane şi franceze, ci şi prin contrastul seriozităţii 
care-l caracteriza (nu l-am văzut niciodată zâmbind, necum râzând) 
şi pe care-o păstra şi în cea mai hilariantă atmosferă. Era de-a- 
juns, când ceilalți îşi ştergeau lacrimile în care li se revărsa 
—————_ 


1) Nu ştiu dacă se mai menţine, dar pe vremea aceea Zârneșştii aveau 
faima că adăpostesc mulți guşați. 

prea-plinul bunei dispoziţii, să-ți arunci ochii la faţa lui imper- 
turbabilă, lungită de seriozitate, la privirea-i piezișe strecurată prin 
tufişul sprâncenelor, la pendularea lui de pe vâriul încălțămintelor 
pe tocuri şi învers, ca râsul să erupă cu forță şi mai iresistibilă. 


— Bine-ai venit Frumuzache! Felicitările mele !.. — se aude 
de-odată glasul, ca pornit din cavitatea unui butoiu al advocatului 
Sorescu, pe cât de mare duşman al fariseismului, pe atât de nea- 
coperit în exprimarea gândurilor sale.1) 

— Dac'aş şti şi eu: pentru ce? — răspunde, curios de mo- 
tivul felicitărilor, cel acostat, care tocmai intra în sală. 


— "Ţi-am văzut cocoana.... Să-ţi trăiască!... Vizatul, om cu o 
casă de copii, m'are nevoie de alte preciziuni. Increţind fruntea şi 
încercându-şi tăria unghiilor în epiderma scăfârliei — ca omul 
care ar fi renunțat bucuros la fericirea pe care o viza felicitarea 
— fericire de care-l împărtăşise Cerul, de altfel, din belşug, şi pe 
felicitator, riscă cu gura de jumătate: 


3) Un caz din cele multe. 

Intr'o seară, dupăce se 'nchegase societatea şi intraseră în funcţie cele 
32 de toiţe, îşi făcu apariția în Casină un oaspe în reverenzi, cu brâu roșu, 
Era asesorul consistorial şi totodată profesor la Seminarul Andreian din Sibiu, 
G.... Cu majoritatea celor prezenți se cunoştea. — Bine-aţi venit pe la noi.,, 
— ai casei către el, — Bine V'am găsit..., — el către ai casei. — lan poftim 
și luați loc. — Mulţumesc, dar îngăduiţi-mi întâiu, Vă rog, să fac cunoștință 
cu domnii pe care n'am avut încă ocaziune să-i cunosc. 

Intre aceştia era şi advocatul Sorescu, care, împreună cu părintele Va- 
sile Voina şi profesorul Lazăr Nastasi, era tocmai cu mânile "n aluat, Când 
auzi numele Sorescu, din fața Sf. Sate radie o mare bucurie. 

— D-ta ești vestitul advocat Sorescu ? 

— ?] 7 

— Cel neîntrecut în glume piperate... — Ţi-a mers vestea peste nouă 
mări și nouă țări! 

Faţa rotundă a lui Sorescu se lungi de-un cot. Iși strânse cu dreapta 
evantatiul cărților din stânga şi privi nedumerit la cei din jur. 

— Ce bine-mi pare că am norocul să Te cunosc şi personali, că din 
auzite te cunosc de mult, — continuă brâul roşu să-și exteriorizeze bucuria 
prezentării. Apoi, fără să se gândească la ce ar putea urma, dădu buzna: 

— dan mai spune vruna d'ălea saftoșe, să râd şi eu!... 

Sorescu îşi desfăcu iarăși cărţile'n evantaliu, apoi frecându-și cu dreapta 
miriștea bărbii, îl mirui drept între sprânceue: 

Dac'aş ști măcar: e vorba numai de unul sau iar o să mă 
lovească bogdaprostea unei perechi (mai avusese gemeni). 

— Nimic mai uşor de aflat.. — glăsueşte advocatul Sorescu. 

— Tare-aş dori să cunosc şi eu secretul acestui diagnostic, 
— îşi exprimă curiozitatea capul spornicei familii. 

— Diagnostic sigur, fără greş şi... fără cheltuială cu doctori. 

— Zi. 

— Pui urechea şi... de-i auzi vorbind, te poţi pregăti pentru 
două locuri în leagăn şi-un îndoit număr de scutece. 

Hohotul stârnit de neaşteptatul procedeu al improvizatului 
doctor e covârșit însă de cântarea, în cor, care ridică tavanul din 
odaia vecină. 


Și pe Og, împăratul Vasanilor, 
Aliluia... 

Că în veci e mila Lui. 

Aliluia, aliluia, aliluia.... 


Toată lumea năvăleşte în jurul mesei de preferanț, în fruntea 
căreia profesorul Pandele Dima, cu zâmbetul unui septuagenar cu 
pirostriile cununiei pe cap, e investit cu insigniul „Biirgermeiste- 
rilor“: — un lanţ gros cu un lăcat greu — în vreme ce ceilalți 
partneri (părintele Vasile Saftu, directorul Virgil Oniţiu şi profe- 
sorul Petru Roşca) proslăvesc, dirijați de cel dintâi, bucuria zilei: 
căderea lui Pandele Dima la cel mai mare joc, la „mizer* — 
cădere ce nu scăpa niciodată de această spectaculoasă ceremonie, 
la care participa întreaga asistență. Atârnarea lanţului, de câteva 
kilograme, de gâtul celui „trântit“, alcătuia întotdeauna punctul 
culminant al bunei dispoziții. 





— „Mă uit, Părinte. că eşti străin aici, că zău de nu Ți-aş spune să...“ 
Faţa părintelui asesor se făcu mai galbănă ca pânza Billroth. Protopopul 
Voina se lupta eroic să nu jienească şi el oaspetele camarad cu hohotul care-i 
gâlgăia în cerul gurii. Nastasi cu mucul țigării strâns între policar şi inelar, 
cu sprâncenele ridicate 'n mijlocul frunţii, prinse a bâțâi repede din picior. 
Profesorului Aurel Ciortea, care se sălta de pe-un picior pe celalalt, i se ri- 
sipi pe jos tutunul de pe foiţă, iar miopul Tit Liviu Biaga, din dosul oche- 
larilor în care-i jucau schinteierile pupilelor, puîni ca dintr'un cazan sub pre- 
siune: — „Poc Lizi !...« — Ceilalţi, în camerele vecine, unde o tuliseră, se 
luptau să nu se 'nnece pe uscat. 

O detunătură de armă lasă, brusc, cortina asupra trecutului, 
redându-mă prezentului. Redeschid ochii şi călăuzit, în bezna care 
mă înconjoară, de lampa de buzunar, cobor cu grije serpentinele 
masivului pietros, spre clădirea ce-mi prilejuise retrăirea dup'amie- 
zilor care, deși scurse de mult pe alvia vremii fără zăbavă, che- 
mate de agenţi externi, revin cu toată lumina şi cu toată calda 
lor atmosferă de odinioară pe ecranul sufletului nostalgic, cu toți 
cei care Je-au făcut neuitate și de-atâtea ori dorite. 

Şi uite-așa se 'ntâmplă când laşi frâu liber amintirilor: por- 
nești în excursie pe- Tâmpa şi te pomeneşti în etajul farmaciei 
„La Urs“, la sfârşitul veacului trecut, în Casina care tocmai acum 
îşi serbează centenarul existenței. Dar nu mi-a părut rău. Ceeace 
nu pot însă afirma și despre cetitorii acestor rânduri. 


S. Tamba 

Dări de seamă 


Al. Lascarov-Moldovanu: Flori creştine. Bucureşti 1935. 
Tip. „Cugetarea“. Pp. 205. Lei 30.— 


Noul volum al d-lui Al. Lascarov-Moidovanu e o binefăcă- 
toare revărsare de bunătate, de altruism, de adevărat creştinească 
dragoste de semenii săi. — Sunt 82 de bucăţi, luminând, prin 
exemplificări scurte, tot atâtea fațete, resorturi, păcate ale sufletului 
omenesc. Şi toate aceste 82 de frânturi de viaţă par'c'ar spune: 
Nimic peste credință! Numai credinţa poate servi de ancoră mân- 
tuitoare sufletului vânzolit de furtuna patimilor. Numai cu ea şi 
prin ea ne putem mântui de metehnele şi păcatele care ne otră- 
vesc viața, numai cu ea și prin ea ne putem îndrepta şi apropia 
de Cel care e întruparea desăvârşită a ei. Căci unde e credință 
e şi iubire, Şi unde e iubire, sunt de toate: şi răbdare, şi stă= 
pânire de sine, şi înţelegere a sufletului deaproapelui şi, cu aceasta, 
milă, şi îngăduință, şi iertare, şi spirit de jertfă. Şi unde sunt 
acestea, nu se poate să nu fie şi mulțumire sufletească, satisfacția 
faptei bune. De aceea, numai făcând iubirea stăpână asupra por- 
nirilor care ne împing orbeşte spre abisul păcatului, ne vom putea 
spune — fără să ne minţim şi fără să minţim pe alții — creștini. 


Apărute în preajma sărbătoarei Nașterii Domnului, „Florile 
creştine“ iau semnificaţia unei ofrande aduse Celui care e idealul 
tuturor virtuţilor creştineşti. Ele constitue încă una din cărţile 
care ar trebui tipărite în câteva sute de mii de exemplare şi ră- 
spândită, pe un preţ minimal, până 'n ultimele cătune ale ţării. 
Câştigul? In tot cazul neasămănat mai mare decât pe urma multor 
mii de predici în care nu simți pulsând nici sullet, nici inimă, 
fiindcă sunt absente. 

Unde e fundaţia, unde e mecenatele care să ajute la răspân- 
direa acestor binecuvântate pagini, menite să potolească patimi, să 
îudulcească mânii, să rușineze dușmănii și bădărănii, să mişte 
inimi, să usuce lacrimi, să întărească credințe, să înflorească nă- 
dejdi şi, cu acestea, dragoste de viață, de oameni, de semenii 
noștri ? 

Eu, de câte ori deschid câte-o carte de-a lui Al. Lascarov- 
Moldovanu, am un regret, un sincer și mare regret: că nu avem 
Suflete ca al lui — numai ca al lui — în slujba altarelor noastre. 
Ce duh întremător ar radia de pe amvoane, ce biserici vii, pline 
de conţinut, ce limanuri înflorite de credința care înseninează şi 
iubirea care încălzeşte şi înnobilează sufletul !.... 


*% 

V. Nistor: Les cultes minoritaires et Peglise orthodoxe rou- 
maine dans le nouveau budget de la houmanie. (Extrait de la 
Revue de Transylvanie No. 1, 1935) Buc. 1935. Părintele con- 
silier arhiep. din Sibiu Virgil Nistor, desvăleşte în această bro- 
şură de 36 pg,, cu cifrele reci ale bugetelor Statului, reauacre- 
dință şi, în consecinţă, temeiul care se poate pune pe lamentările 
și învinuirile ridicate de reprezentanţii cultelor noastre minoritare 
şi de cei care au tot interesul să-i susțină din afara frontierelor 
sai împotriva „vitregului“ lor tratament din partea Statului 

omân,. 


Răspunsul concludent al cifrelor, care pun pe autor la 
adăpost de bănuiala parțialităţii, va deschide, credem, ochii 
oamenilor de bunăcredință asupra realităţii. Căci pentru cei de 
reacredință, orice evidență e de prisos; ţinta acestora nefiind 
stabilirea adevărului, ci permanentizarea unei atmosferi nepriel- 
nice şi crearea cât mai multor puncte vulnerabile Statului Român : 
spin în ochii lor. 


D-l 1. Mateiu, sub titlul /nsemnări bisericești, strânge în- 
tr'o broșură de 22 pp. ceeace a găsit notat pe diferitele cărți 
ale bisericii din Sebeșul de sus (ridicată în an. 1760, lărgită 
în 1910 și zugrăvită de Oprea Stan (Stanovici) din aceeași 
comună, 


Apelul pe care-l adresează preoților de a culege și ei în- 
semnările din bisericile lor, dacă nu l-ar justifica cu nimic d-i 
Mateiu, îl justifică îndeajuns paginile acestei broșuri, în care 
se găsesc atâtea informaţii de interes : sorgintea cărţilor care se 
foloseau în biserică, numele binefăcătorilor bisericii, al preoților 
care s'au succedat la aitarul ti, vizite de capete încoronate prin 
partea locului, însemnări despre incendii catastrofale, războaie 
cu repercursiunea și urmările lor : foamete, molime... 


Pentru ca apelul să nu sune în pustiu — cum se'ntâmplă 
cu astfel de apeluri — ar fi bine ca el să se prefacă'n ordina? 
autorităților bisericești, — ordin de a cărui executare să fie 
făcuți răspunzători toţi slujitorii altarului, întocmai ca și de 
averea bisericii, căci avere e și aceasta, Şi cât mai repede, 
pănăce prin deteriorare și înlocuirea lor cu cele nouă nu dispar 
Și puţinele cărți vechi care mai sunt în ființă. Preoţii care n'au 
atâta interes pentru trecutul bisericii în care oficiază, nu merită 
să-i calce pragul, 

Dela întrunirea, în 1910, a bacalaureaţilor din 1895 (seria d-lui Sextil Pușcariu) şi din 1900 (seria dd. Goga-Lupaş) ai lic. azi „A. Șaguna“, împreună cu o 

